
TAUTIŠKUMO PROBLEMA TREMTYJE 


AENIDIR LU SL EA L TIN IS 


1. Tautos kilmė ir esmė. 


Tautiškumas yra degančiai aktualus mūsų 
dienų klausimas, išaugęs i didelę istorinę jėgą 
ir sukrečiantis pasaulį iki pat pamatų. Tautiš- 
kumas ypač aktualus mūsų tautai, nes jos eg- 
zistenciją lemia didžiųjų grumtynės,  to- 
dėl tik teisingas tautinių santykių išsprendimas 
gali užtikrinti mums laisvę ir nepriklausomybę 
ir nurodyti mūsų vietą pasaulio tautų tarpe. Ak- 
tualiausia gi ši problema tai tautos daliai, kuri 
yra išbarstyta tarp svetimų tautų tremtyje: jai 
tautiškumo išlaikymas tampa asmeninės egzis- 
tencijos ir asmeninio likimo klausimu. Todėl jis 
spręstinas su visa kritiška rimtimi, jaučiant šio 
sprendimo atsakomybę ir visą jo sunkumą. 


Sunkumai kyla iš to, kad tautiškumas dar 
yra nauja gyvenimo apraiška, neturinti savo 
tradicinių, mokslinių formulavimų, bet iškylan- 
ti kaip dienos problema, politinis sąjūdis, bei 
emocijų apspręstas žmonių veikimas. Todėl čia 
sunku rasti tam tikrą distanciją ir objektyvumą. 
Klausimo sprendimą apsunkina dar ir toji ap- 
linkybė, kad čia tenka susidurti su eile naujų 
mokslų — etnologija, sociologija, psichologija, 
kultūros filosofija, žodžiu, su dalimi sunkiai per- 
žvelgiamų problemų ir nenusistojusių sąvokų. 
Atsižvelgiant į šias sunkenybes, sunku išvengti 
tam tikro subjektyvizmo, vieno kito mažiau tik- 
ro formulavimo, aštresnio tvirtinimo bei perdė- 
jimo. Tačiau šie dalykai gali pažadinti gyvesnes 
diskusijas ir intensyvesnį galvojimą. 

Tautiškumo pagrinde stovi tauta. Tautiš- 
kumas yra atremtas į tautą ir iš jos išauga. To- 


dėl norint suvokti tautiškumą, pirmiausia rei- 
kia žvilgsnį kreipti į tautą, išaiškinti jos kilmę 
ir visas apraiškas, susietas su tautos gyvenimu. 

Kalbant apie tautą, pirmiausia iškyla klau- 
simas, kas verčia žmones bendrauti vienus su 
kitais, jungtis į grupes bei bendruomenes? Šiam 
klausimui išspręsti yra sukurta įvairių teorijų, 
atremtų į tam tikrus gyvenimo reiškinius bei pa- 
tyrimą. Tačiau visos jos remiasi bendra prie- 
laida, kad žmogaus prigimtyje yra įgimtas pa- 
linkimas bendrauti su kitais, kad žmogus pačia 
savo prigimtimi yra apspręstas būti ne vienas, 
bet drauge. Šį žmogaus prigimtyje glūdintį no- 
rą būti drauge su kitais yra jau labai seniai pa- 
stebėjęs Aristotelis ir žmogų pavadinęs draugin- 
gu gyviu. Žmonės tad, savo prigimties verčia- 
mi, nuo seniausių laikų bendrauja, draugauja ir 
yra sukūrę įvairias savo bendravimo formas. 

Seniausia ir pirmutinė žmonių bendravimo 
forma yra religinis kultas. Religinis kultas stip- 
riausiai riša žmones vienus su kitais: bendros 
dievybės akivaizdoje išnyksta individualiniai 
žmonių skirtumai, jie pasijunta vienas kitam 
artimi, sujungti tuo pačiu dievybės pergyveni- 
mu, išreikštu bendru ritualu. Iš šio religinio 
pergyvenimo kyla pirmykštė žmonių bendruo- 
menės užuomazga, iš kurios, prisidedant kitiems 
veiksmams, išsivysto tauta. 

Daug yra veiksnių, formuluojančių tautą, 
ir sociologai iškelia vis naujų. Vieni jų — tai 
ūkiniai ir savisaugos reikalai. Žmonės lengvai 
pastebi, kad laikymasis drauge yra jiems nau- 
dingas, didina jų gerovę, lengvina jų gyvenimą. 
Sukurtą, nors ir primityvią gerovę, reikia ginti 

nuo priešų, grasinančių turtui ir gyvybei. Susi- 
jungus keliems, lengviau apsiginti nuo priešų 
ir net kitus užpulti. Šie ūkiniai ir militariniai 
reikalai vertė žmones burtis kartu ir bendrai 
rūpintis savo gerove ir saugumu. Būdami il- 
giau toje pačioje vietoje ir veikiami tų aplinky- 
bių, žmonės verčiami prie aplinkumos prisitai- 
kyti ir kurti atitinkamą aplinkybėms gyvenimą. 
Taip iškyla geografinė erdvė arba savo žemė, 
kaip svarbus žmones jungiantis veiksnys. Tau- 
tos yra išsikovojusios daug sunkių kovų dėl sa- 
vo žemės, nes mato joje vieną iš savo buvimo 
pagrindų. Su geografine erdve glaudžiai rišosi 
žmonių biologinė vienybė. Nors paskutiniais 
metais jos reikšmė perdėta, tačiau žvelgiant gi- 
liau į tautų ypatybes, jų biologiniai skirtumai 
nepaneigiami: lengva skirti žydą nuo ruso, vo- 
kietį nuo mongolo, prancūzą nuo negro. Šie bio- 
loginiai ryšiai turi savo reikšmę tautų susida- 
ryme ir nepaisyti jų negalima. 

Tačiau šie išoriniai veiksniai nėra svarbiau- 
sieji tautos susiformavime. Tauta yra ne tiek 
biologinė, kiek dvasinė vienybė. "Tautą, kaip 
dvasinę vienybę, plačiai yra nagrinėjęs ir pa- 
grindęs dr. Pr. Gaidamavičius savo knygoje: “Iš- 
blokštasis žmogus". Ten, tarp kitko, jis sako: 
“Tautos kaip bendruomenės pagrinde glūdi re 
biologinis, o dvasinis pradas“. Remdamasis O. 
Spannu, jis tvirtina, kad tauta esanti dvasinė 
bendruomenė, kuri remiasi dalyvavimu toje pa- 
čioje kultūroje ir organinėi kultūros bendruo- 
menės vienybėj. Taigi, ne kraujas yra konsti- 
tucinis tautos pradas, o dvasinė-kultūrinė rea- 
lybė, kuria remiasi “mes—aš"" centras (79-80 
psl.). Šie išvedžiojimai mus veda į visai kitą pa- 
saulį, negu pirma suminėtieji. Iš jų matyti, kad 
tautą formuojančių veiksnių ir jos esmės reik'a 
jieškoti metafizikos ir socialinės psichologijos 
srityje, 0 ne empiriniuose, ūkiniuose, milita- 
riniuose bei rasiškai biologiniuose reikalavimuo- 
se. 

Kadangi, kaip jau pradžioje iškėlėme, pa- 
grindinis ryšys, jungiąs Žmones, yra religinis, 
tautos kilmės reikia jieškoti metafizinėje plot- 
mėje — Absoliute. Dievas yra visokios vieny- 
bės pagrindas. Jis yra ir tautų pamatas ir Jo 
sprendimuose yra tautų buvimo prasmė. Čia 
mes visai galime pritarti O. Spengleriui, kad 
maginis (religinis) jausmas, toks vidujinis ir 
stiprus, sudaro pagrindinę tautinę jungtį. 

Iš šio pagrindinio, metafizinio ryšio išplau- 
kia kiti dvasiniai ryšiai, kuriuos galima pavad'n- 
ti socialiniais-psichologiniais. Šioje socialinėje- 
psichologinėje srityje žymią vietą užima bendri 
išgyvenimai. Kiekviena tauta turi savo tradici- 
jas, simbolius, savo prisiminimų įkūnijimus — 
paminklus, kurie tik šios tautos nariuose suke- 

lia tam tikrus jausmus. Pvz., užtenka tik pri- 
siminti Rūpintojėlį, lietuviško kryžiaus ar vy- 
ties motyvus poezijoje ar mene, kad jie sukeltų 
ištisų pergyvenimų kompleksą lietuvio sieloje. 
Tai pergyvenimai, galimi tik lietuvio sieloje. 
Svetimtautis juos gali pergyventi tik kaip me- 
ninius kūrinius. Jų ypatinga, lietuviška reikš- 
mė jam neprieinama. 

Šie tad bendrų pergyvenimų ryšiai jungia 
vienus tautos narius su kitais ir savo išraišką 
randa kalboje, tradicijoje, papročiuose, mene, 
moksle ir apskritai tautinėje kultūroje, kuri yra 
ne kas kita, kaip bendrų tautos pergyvenimų 
realus įsikūnijimas. Ne visi šie pergyvenimai 
yra sąmoningi, dalis jų glūdi tautos pasąmonė- 
je. Šis iš pasąmonės kyląs ryšys su savo tauta 
yra pats giliausias ir galingiausias, jo dėka tau- 
ta išlieka pastovi. Pasąmonės ryšys apsireiškia 
gyvenime kaip bendro likimo pajautimas, tau- 
tinio genijaus išsiskleidimas, senolių dvasios ar 
tautinės sielos pergyvenimas. 

Čia iškėlėme kai kuriuos reikšmingesnius 
veiksnius, apsprendžiančius tautos kilmę ir jos 
esmę. Ne visi jie vienodos vertės: šalia ekono- 
minių, militarinių ir biologinių veiksnių, atrem- 
tų į gyvenimo ir istorinio vyksmo analizę, iškel- 
ti metafiziniai, dvasiniai bei religiniai, atremti 
į intuityvinius įžvelgimus, esančius už empiri- 
nės patirties ribų. Tačiau šie paskutinieji nėra 
mažiau svarbūs, nes empirinis patyrimas, atrem- 
tas į diskursinį galvojimą, nėra vienintelis pa- 
žinimo būdas: svarbesnis už jį yra intuityvinis 
įžvelgimas ir jausminis pergyvenimas, nes tik 
jame tauta atsiskleidžia kaip dvasinė vienybė su 
savo esmę atitinkančiomis žymėmis bei savybė- 
mis, kurių negalima išvesti iš atskirų empirinių 
momentų. Išeinant iš šių veiksnių, galima sa- 
kyti, kad tauta yra žmonių bendruomenė, pa- 
siekusi tam tikrą dvasinio savarankumo laipsnį. 
turinti savo būdą bei charakterį ir jį apreiškianti 
savo darbais bei tautine kultūra. 


2. Tautinė samonė ir tautiškumas. 


Tauta tad yra tam tikra dvasinė visuma, 
dvasinė vienybė, kuri jaučiasi nepriklausoma 
nuo kitų, galinti pati egzistuoti ir kurti. Tautos 
pajautimas savęs, kaip tam tikros savarankios 
dvasinės visumos, sudaro tautos sąmonę. Tau- 
tos sąmonė yra vienos tautos žmonių pajutimas, 
kūd juos visus tarp savęs riša tikri ir stiprūs 
ryšiai, kad jie gali būti laimingi, tik būdami kar- 
tu, kad šių ryšių nutraukimas daro juos nelai- 
mangus ir 1ų gyvenimą negalimą. 

Tautinė sąmonė yra lemiantis veiksnys tau- 
tos gyvenime. Tauta gali egzistuoti tik tol, kol 
atskiri jos nariai jaučia ir tiki, kad jie gali pras- 

V. Augustino nuotrauka 


mingai gyventi, tik likdami tautinėje bendruo- 
menėje. Ši tautinė sąmonė gyvenime apsireiš- 
kia savo tautos vertės pergyvenimu ir aktyviu 
įsijungimu į tautos vertybių saugojimą, jų 8y- 
venimą bei kūrimą. Šis veiksmingas tautinės są- 
monės pergyvenimas ir sudaro tautiškumą. 
Tautiškumas yra sąmoningas savo tautos vertės 
pergyvenimas ir šio pergyvenimo išreiškimas 


darbais, atremtais į įsitikinimą, kad žmogus gali 
prasmingai gyventi, tik likdamas savo tautinėje 
bendruomenėje. Tautiškumas tad kyla iš tauti- 
nės sąmonės, yra ne kas kita, kaip šios sąmonės 
apsireiškimas kūrybingais žygiais, nukreiptais į 
savo tautinės gyvybės išlaikymą ir jos ugdymą. 

Tautiškumo ar tautinės sąmonės vieta — 
šeima. Ji tiek biologinių, tiek dvasinių tautos 

jėgų šaltinis. Iš jos tautinė gyvybė sklinda į vi- 
są tautos organizmą. Tautinė sąmonė yra esmiš- 
kai surišta su šeima: jei šeimoje užgęsta tauti- 
nės sąmonės pajautimas, jei jis yra pažeidžia- 
mas tautiškai mišriomis jungtuvėmis, svetimos 
kalbos ir papročių pasisavinimu bei kitomis sve- 
timomis įtakomis, tai žlunga ir visa tauta. Šei- 
mos didelę reikšmę gerai suprato komunizmo 
vadai. Jie, norėdami išauginti naujus, komunis- 
tiškai nusiteikusius žmones, sugriovė šeimą kaip 
senųjų ideologijų tvirtovę. Tačiau jie greit pa- 
stebėjo, kad be šeimos atramos negalima įskie- 
pyti jokios ideologijos, išauginti jokio naujo 
žmogaus, jokio tikro komunisto, todėl jie sku- 
biai grįžo prie griežtų šeimos principų. Šis ko- 
munistų eksperimentas mums rodo, kad šeima 
nėra tik biologinės gyvybės perteikėja, bet ir 
tautos sielos išskleidėja ir palaikytoja; be jos 
tauta išnyktų, virsdama palaidų žmonių mase. 


Šeimoje tad gema tautinė gyvybė, joje bręs- 
ta tautinė sąmonė ir įvairiais būdais sklinda vi- 
soje tautoje. Svarbiausieji šio sklidimo būdai 
yra tautos dvasios turtai, jos kultūra, o ypač kal- 
ba. Kalboje apsireiškia tautos siela, jos galvoji- 
mo, jutimo ir pasaulio suvokimo būdas. Kalba 
yra gyvas tautos ryšys su visais jos nariais, su 
buvusiomis ir būsimomis kartomis. Šis ryšys, 
susikristalizavęs tautinės kultūros pavidalu, yra 
vienas galingiausių tautinės sąmonės reiškėjų, 
tautinės gyvybės palaikytojų ir ugdytojų. Nors 
tauta yra atremta į biologines savybes ir geo- 
grafinę erdvę, tačiau ji laikosi ne šiomis biolo- 
ginėmis, bet dvasinėmis savo savybėmis. Jei, 
pvz., vienos kartos vokiečių kraują perpiltume 
prancūzams, o prancūzų kraują vokiečiams, tai 
vokiečiai netaptų prancūzais ir atvirkščiai. Nei 
vokiečiai nei prancūzai šiuo atveju nenustotų 
savo tautinių ypatybių, neprarastų savo tautinės 
sąmonės. Taip pat vokiečiai, perkelti į prancū- 
zų žemę, dar nenustos savotiškos dvasios, ne- 
taps prancūzais. Tuo tarpu jei vokiečiai priimtų 
prancūzų kalbą ir kultūrą, o prancūzai vokiečių, 
tai jie virstų šių tautų nariais ir prarastų savo 
tautinę individualybę. "Tačiau šioks svetimos 
kalbos, o ypač svetimos kultūros pasisavinimas 
vyksta lėtai. Tobulas svetimos kalbos ir kultū- 
ros pasisavinimas gali įvykti tik per kelias ge- 
neracijas, jei yra ypatingai patogios sąlygos. 
Apskritai imant, sąmoninga tauta nutautėja la- 
bai pamažu: šimtais ir net tūkstančiais metų 
tautos yra išlaikiusios savo psichines ir fizines 
savybes, nors ir gyvendamos svetimų tautų tar- 
pe. 

Tautos sąmonę stiprina ir ją apreiškia tautų 
vadai. Tačiau šie vadai nėra suprantami, kaip 
kokie juridiškai ar formaliai pagal balsų dau- 
gumą išrinkti asmenys, bet vadai, kurie yra išau- 

gę iš pačios tautos sąmonės. Jais gali būti žy- 
mūs mąstytojai, rašytojai ir net šventieji. Jie, 
kilę iš pačios tautos, atspėja savo tautos ir laiko 
reikalavimus ir veda tautą prie šių reikalavimų 
realizavimo. Vadai yra vienas iš tautos sąmonės 
apsireiškimo būdų, tauta juose pamato pati save 
ir išgyvena savo vertybę. Jei Afrikoje yra mili- 
jonai žmonių, o nėra tautų, tai todėl, kad iš šių 
žmonių negema vadų, o svetimi tautų vadai — 
anglai, prancūzai, belgai negali ugdyti šių tautų 
tautinės sąmonės. Priešingai gi yra Indijoje, kur 
kilo vadas iš pačios tautos, Gandhi, ir privedė 
ją prie nepriklausomybės. Būtume neteisūs, jei 
paneigtume, kad tautinės sąmonės tikrieji reiš- 
kėjai nėra tautų vadai, didžios asmenybės, iš- 
augusios iš pačios tautos. 


Dar skaidriau tautinė sąmonė atsispindi tau- 
tos didvyriuose. Jie yra tikrieji tautinės sąmo- 
nės paveikslai, gyvas šios sąmonės apsireiškimas 
gyvenimo tikrovėje. Didvyris plačia prasme yra 
kiekvienas, kuris įvykdo ką nors nepaprasto, vir- 
šijančio žmogaus jėgas. Didvyriškumas gema 
ten, kur sąmoningai kovojama su kliūtimis, rizi- 
kuojant net savo gyvybe, siekiant kokio nors kil- 
naus tikslo. Šio tikslo įžvelgimas yra individua- 
lus, tačiau pats didvyriškumas gema iš tautinės 
sąmonės gelmių ir nesiekia toliau už tautos ribų. 
Didvyris gyvas, kol gyva tauta. Tauta yra toji 
dirva, kur gali apsireikšti didvyris, tas veidro- 
dis, kuriame atsispindi ir laikosi jo darbai bei 
žygiai. Didvyris yra glaudžiai surištas su savo 
tauta. Jis jaučia atsakomybę už tautą, o tauta 
jo didvyriškumą pamato ir atskleidžia. Prancū- 
zų svetimšalių legijonas turi žmonių su didvyrio 
ypatybėmis ir yra parodęs daug karžygiškumo, 
bet šis didvyriškumas yra nežinomas, užgesęs, 
nes jis neturi tautos, į kurią galėtų atsiremti. 
Nueitumėm per toli, kalbėdami apie didvyrio 
kultą. Čia galime tik pabrėžti, kad legendos ir 
mitai apie tautos didvyrius yra stiprinusios tau- 
tas sunkiausiais laikais. Didvyriškumas yra tas 
šaltinis, iš kurio teka tautos gyvybinės jėgos ir 
kuriame gražiausiai apsireiškia tautinė sąmonė. 


Grėsmė tautinei gyvybei yra vienas iš ga- 
lingiausių tautinės gyvybės žadintojų. Ši grės- 
mė gali būti išorinė, kylanti iš kitų tautų, ir vi- 
dujinė, einanti iš pačios tautos. Nors keista, kad 
grėsmė gali stiprinti tautinę sąmonę, tačiau gy- 
venimas tai patvirtina. Tai matyti iš mūsų pa- 
čių istorijos ir mūsų tremties asmeniško patyri- 
mo. Atsidūrus dideliame pavojuje, tauta tampa 
vieninga, pergyvena save kaip visumą ir parodo 
didelę jėgą bei drąsą sunkenybėms nugalėti. 


„Sociologai tvirtina, kad kiekviena tauta, tu- 
rinti savo sąmonę, nori atsipalaiduoti nuo kitų 
tautų įtakos bei priklausomybės. Tai atsitinka 


anksčiau ar vėliau, jei tauta kovose dėl savo 
laisvės nežūsta. Šis tautos noras savarankiai gy- 
venti ir tvarkytis negal būti kitaip įvykdytas, 
kaip tik tautai susiorganizuojant į savo valstybę. 
Valstybė tad kyla iš pačios tautos esmės, iš jos 
sąmonės, yra ne kas kita, kaip galutinis jos są- 
monės išsiskleidimas, natūralus jos organizavi- 
mas. Atsirėmę į šį natūralų tautinės sąmonės iš- 
siskleidimą, teisininkai iš jo išvedė teisę kiek- 
vienai tautai organizuotis į savo valstybę. Ši tei- 
sė yra išreikšta vadinamajame tautų apsispren- 
dimo principe ir keturiolikoje Wilsono punktų, 
kuriais remiantis po antrojo karo susikūrė daug 
valstybių, jų tarpe ir mūsų. Valstybė yra tautos 
išsivystymo natūrali išdava, visų tautos troški- 
mų įkūnijimas ir jų apvainikavimas. 


3. Tautos sąmonę žlugdantieji veiksniai 


Tautos gyvenimas kitaip neįmanomas, kaip 
tik tikėjimu savimi, savo vertės pajautimu. Ir 
savaime suprantama, kad ten, kur tauta yra gy- 
va, gyvas yra ir jos tikėjimas savimi, gyva yra 
tautinė sąmonė. Juo tauta gyvybingesnė, juo jos 
sąmonė stipresnė. "Todėl tauta yra sunaikina- 
ma, kai sugriaunamas jos tikėjimas savimi, kai 
užslopinama jos sąmonė. Čia tad iškyla mums 
pagrindinis ir svarbiausias klausimas: kokie 
veiksniai slopina tautos sąmonę, sunaikina tau- 
tos tikėjimą savimi, savo vertybe? 


Svarbiausias veiksnys, žlugdąs tautinę są- 
monę, sunaikinąs tautos tikėjimą savimi, yra su- 
sižavėjimas svetima kultūra. Jei kokia nors tau- 
ta pradeda žavėtis kokios nors svetimos tautos 
laimėjimais, jos kultūra, jausdamosi prieš ją men- 
ka ir silpna, tai tokia tauta jau yra save pasmer- 
kusi išnykti iš kitų tautų šeimos. Galingosios Ro- 
mos imperijos sugriuvimo priežasčių reikia jieš- 
koti svetimų kultūrų pasisavinime. Graikų filo- 
sofija, persodinta į romėnų žemę, davė tik men- 
ką eklekticizmą ir bereikšmius sekimus, o rytų 
religijos — tik apgailėtiną sinkretizmą. Be abejo, 
čia buvo ir kitų politinių ir ūkinių priežasčų, 
tačiau jos buvo antraeilės, svarbiausioji buvo — 
tautinės sąmonės pažeidimas svetimų kultūrų ir 
religijų įtakomis. Mūsų tauta per ilgus šimtme- 
čius galėjo išlikti tik todėl, kad sugebėjo apsisau- 
goti nuo svetimų kultūrų įtakos: Kražių skerdy- 
nės, didvyriška kova prieš rusiškąją graždanką, 
savųjų mokyklų steigimas, vargo mokykla, knyg- 
nešiai, — tai vis šviesūs epizodai mūsų tautos 
istorijoje, liudiją jos tikėjimą savimi ir matymą 
tų pavojų, kurie grėsė iš svetimų. 

Kad susižavėjimas svetima kultūra yra mir- 
tinas smūgis tautinei gyvybei, tai gerai žino mū- 
sų priešai. Ir vieni ir kiti nuolatos stengėsi mus 
įtikinti, kad mes esame skaičiumi maža tauta, 


kad mes neturime savo kultūros, kad mes iš viso 
nieko negalime, kad jei ką turime, tai tas tik 
lenkų ar rusų nuopelnas. Kodėl šie neteisingi 
tvirtinimai? Jų tikslas tik vienas — sugriauti 
mūsų tautos tikėjimą savimi, sunaikinti mūsų 
tautinę sąmonę, nes tai būtina sąlyga mūsų asi- 
miliacijai. 

Susižavėti svetima kultūra ir išnykti yra di- 
delis pavojus visoms mažoms tautoms, o ypač 
tautos daliai, esančiai tremtyje. Šį pavojų pir- 
masis giliai yra įžvelgęs dr. J. Girnius savo 
straipsnyje: “Beieškant kelio mūsų tautinei kul- 
tūrai į pasaulį" (Aidai, 1953 m. 4 nr.). Jis visai 
teisingai mūsų nore išeiti į pasaulį įžiūri tam 
tikrą menkavertiškumo kompleksą, būdingą vi- 
soms mažoms tautoms. Juk visas tas “su pasidi- 
džiavimu skelbimas kiekvieno straipsnio, pasi- 
rodžiusio svetimoje spaudoje, kiekvienos kny- 
gos, išverstos į anglų ar vokiečių kalbas, kiek- 
vieno mūsų mokslininko, patekusio į svetimą 
mokyklą“, iš tikro, kaip sako dr. J. Girnius, yra 
ne kas kita, kaip giliai mūsų pasąmonėse glūdįs 
slaptas savimi nepasitikėjimas, savosios kultūros 
laikymas menkesne už svetimąją. Visas tas no- 
ras “išeiti į pasaulį", išplaukti į “tarptautinius 
vandenis", išsikelti iš “kaimo į vienkiemius“, 
visas tas mūsų literatūros apsisukimas “pakeliui 
į Vakarus" ir visos mūsų visuomenės simpatijos, 
kuriomis palydimi šie troškimai, yra ne kas ki- 
ta, kaip žavėjimasis svetima kultūra ir jautima- 
sis menkaverčiais jos akivaizdoje. Visi šie ir pa- 
našūs reiškiniai yra mūsų tautinės sąmonės ryš- 
kūs silpnėjimo ženklai, nors ir kažin kaip kilniais 
tikslais jie būtų pridengiami. 

Nors lieka galiojanti mūsų pagrindinė tezė, 
kad žavėjimasis svetima kultūra silpnina tautinę 
sąmonę ir žlugdo tautinę gyvybę, tačiau visiš- 
kai tokio žavėjimosi negalima išvengti, negalima 
visiškai užsisklęsti nuo svetimų kultūrų. Kultū- 
rinėmis vertybėmis keitimasis yra europinės kul- 
tūros būtina sąlyga, nes ši kultūra yra visų tau- 
tų bendros kūrybos vaisius. Aklas užsisklendi- 
mas nuo svetimų kultūrų būtų apgailėtinas et- 
nocentrizmas, kenksmingas tiek kultūrai, tiek 
pačiai užsisklendžiančiai tautai. Savo laiku ap- 
sitvėrusi “kinų siena“ kiniškoji kultūra sustin- 
go ir išsigimė, tuo tarpu japonai, priimdami Eu- 
ropos kultūros laimėjimus, žymiai sustiprėjo kaip 
tauta. Ir sovietiškoji kultūra, užsisklendusi “ge- 
ležine uždanga" nuo likusiojo pasaulio, eina išsi- 
gimimo ir žlugimo keliu. Tai pripažįsta ir dr. J. 
Girnius, teigdamas: “Turime kiek galima plačiau 
atsiskleisti visiems didiesiems kultūros laimėji- 
mams, kad jie sparčiai padėtų išsiskleisti ir mū- 
sų kūrybinio genijaus galimybėms". Tai, be abe- 
jo, labai teisingas įžvelgimas. Mums būtinai rei- 
kia rasti kelią į pasaulio kultūrą. Tą kelią nuro- 

do dr. J. Girnius jau mūsų cituotame straipsny- 
je: “Du yra keliai mažai tautai į pasaulį. Pirma- 
sis kelias yra netiesioginis ta prasme, kad kuria- 
ma betarpiškai savo tautai, pasitikint, jog tai, 
kas bus sukurta savo tautai, visada bus galima 
ir kitiems pasinaudoti. Antrasis kelias yra tiesio- 
ginis ta prasme, kad mažos tautos kūrėjas iš kar- 
to imasi kurti ne savo tautai, o vienai kuriai di- 
džiųjų tautų". 


R/ 
as 


V. Augustino nuotrauka 


Mes kartu su dr. J. Girnium pasisakome 
tremties sąlygose tik už pirmąjį kelią — eiti į 
pasaulio kultūrą per savo tautą. Antrą kelią at- 
metame, nes jis žalingas tiek kultūrai, tiek mū- 
sų tautai. Ne daug tokių kūrėjų, kurie yra sukū- 
rę pasaulinės vertės kūrinių. O visi tokie vei- 
kalai yra sukurti tik kokios nors tautos viduje, 
o tik vėliau įgiję kitų tautų pripažinimą. Sun- 
ku prileisti, kad dabartinės mūsų kartos kūrė- 


jai galėtų ką nors sukurti, kam būtų paliekama 
vertė kokiai nors svetimai tautai, kurios dvasia 
ir galvosena jiems svetima ir mažai pažįstama. 
Todėl visi tie, kurie mėgins kurti ką nors tie- 
siogiai svetimai tautai, dalį savo kūrybinės ver- 
tės praras. Kiekvienas, ar tai menininkas, ar 
mokslininkas, ar filosofas, didžiausią savo kūry- 
biniu jėgų išsiskleidimą gali pasiekti tik savo 
tautoje. Todėl kurdamas tiesiog kokiai svetimai 
tautai, jis nukentės kaip kūrėjas ir nukentės jo 
tauta, nes neduos tai, ką galėtų duoti. O gal ir 
iš viso jis nieko nesukurs, nes, kaip sako dr. J. 
Girnius, iš savo tautos jis išeis, o į svetimą ne- 
įeis. Dėl šios priežasties baigiame šį skyrelį tei- 
singa dr. J. Girniaus išvada: “Savo versmių van- 
duo gaivesnis už svetimų šalių vyną, sav:jai 
autai laimėtoji šviesa brangesnė už pasaulio 
vardo garsą. Tebūnie pirmuoju rūpesčiu, kad kū- 
rybinė šviesa neišblėstų mumyse, besistengiant 
ja svetimuosius nušviesti“. 


Tautai, esančiai savo žemėje, susižavėti sve- 
tima kultūra ir susilpninti savo tautinę sąmonę 
nėra didelio pavojaus, tačiau netekus savo že- 
mės, šis pavojus iškyla visu savo grėsmingumu. 
Todėl žydų tauta, būdama Egipto vergijoje, ne- 
įsijungė į egiptiečių kultūrą, bet liko nuošzl'ai, 
palaikydama savo getą. Reikšminga, kad p-s- 
kutiniais laikais, nykstant jų getui, žydai pradė- 
jo jieškoti savo tautai atramos savo žemėje ir 
valstybėje. 


Pavojus tautinei sąmonei ir tuo pačiu tau- 
tinei gyvybei gali kilti ir iš vidaus, iš tautos 
susiskaldymo į įvairias grupes ir iš to kylančios 
įtampos. Šio susiskaldymo ir įtampos šaknų rei- 
kia jieškoti iš tų laikų, kada giminės jungėsi į 
gentis, o šios į tautą. Iš šių tautos formavimosi 
laikų yra pasilikęs kažkoks vidujinis priešingu- 
mas, kažkokia lenktyniavimo dvasia iki pat mū- 
sų dienų ir reiškiasi tarp įvairių tautos sluogs- 
nių. Prie pirmykščių priešingumų, kylančių iš 
pačios Žmogaus individualybės, amžių bėgy jun- 
gėsi religiniai, kultūriniai, socialiniai bei kitoki 
skirtumai ir savo išraišką rado įvairiuose tautos 
narių susigrupavimuose. Ryškiausias iš šių su- 
sigrupavimų mūsų diezomis yra politin's crba 
politinės partijos. 

Politines partijas reikia griežtai skirti nuo 
įvairių profesinių susigrupavimų: gydytojų, ag- 
roromų, inžinierių, mokytojų bei kitų. Nors jų 
interesai skirtingi, tačiau jie lengvai gali susi- 
tarti kokioje nors bendroje plotmėje, esančioje 
augščiau jų grupinių interesų, reikšmingoje 
jiems visiems. Tuo tarpu partijų priešingumai 
sunkiai suderinami, nes jie nekyla iš kokių nors 
profesinių reikalavimų, kurie žmogaus gyveni- 
me yra antraeiliai, bet turi žymiai platesnį ir 


gilesnį pagrindą. Partinių susigrupavimų pa- 
grindas yra skirtingos žmonių individualybės, 
atremtos į religinius, kultūrinius, visuomeninius 
bei kitus skirtumus, žodžiu, į skirtingas pasaulė- 
žvalgas ar pasaulėžiūras, besiremiančias logiš- 
kai analizei nepasiduodančiomis, bet intui- 
tyviai įžvelgtomis vertybėmis bei tiesomis, ky- 
l:nčiomis iš pačių žmogaus prigimties gelmių. 
Viršum šių augščiausių vertybių negalima iškel- 
ti kokių nors antraeilių, kurioms pirmosios būtų 
p>lenkiamos. 


Nors partijos kyla iš skirtingų pasaulėžiūrų, 
tačiau jų tarpusavio kova kyla ne tiek iš skir- 
tingų pasaulėžiūrų, kiek iš partijų praktinių sie- 
kimų: kiekviena partija nori kalbėti ne tik visos 
tautos vardu, bet nori visą tautą, o ne tik kokią 
nors jos grupę, padaryti savo nariais. Kiekviena 
partija nori tvarkyti ne tik kokią nors valstybi- 
nio gyvenimo sritį, bet visą valstybinį gyvenimą. 
Dėl šių priežasčių, einančių iš pačių partijų es- 
mės, o ne iš skirtingų pasaulėžiūrų, į kurias yra 
atremtos šios partijos, jų tarpusavio kova yra 
reišvengiama. Todėl partijos, atremtos į tą pa- 
čią pasaulėžiūrą, gali griežtai viena prieš kitą 
kovoti, jei jaučiasi užtenkamai galingos laimėti 
itaką valstybėje, o partijos, atremtos į skirtin- 
gas pasaulėžiūras, gali tarp savęs sugyventi, jei 
viena jų jaučiasi silpnesnė ir tikisi išeiti į viešu- 
mą, prisijungdama prie kitos stipresnės partijos. 
Yra tad galimi skirtingų pasaulėžiūrinių partijų 
blokai, jei tik jie gali laimėti įtakos valstybės 
tvarkyme. 

Kad partijos galėtų tarp savęs sugyventi, jos 
turi išsižadėti šių “visumos pretenzijų, turi įsi- 
sąmoninti, kad jos yra ne visuma, bet tik dalys 
visumoje — tautoje. Nei viena partija, paimta 
skyrium, neatstovauja ir negali atstovauti visos 
tautos. Visą tautą gali atstovauti tik visų joje 
esančių partijų tarpusavis bendradarbiavimas ir 
kiekvienos jų teisių respektavimas. Tauta, kuri 
viršum partinių ir kitokių priešingumų bei įvai- 
rumų nejaučia savo organiškos visumos, jau yra 
pradėjusi išsigimti ir suirti. Joje jau yra prasidė- 
jęs vyksmas, vedąs prie tautos žlugimo. 

Partijos prasmingos, kol jos lieka tautos vi- 
sumoje, vykdo tautos uždavinius, organizuojant 
tautą į valstybę. Jei jos nuo šių uždavinių vyk- 
dymo atitrūksta, lieka “nudžiūvusiomis šakomis" 
tautos kamiene. Jei tokių “šakų" daug, jos silp- 
nina tautinę sąmonę ir rimtai grasina tautinei 
gyvybei. 

Juo kuri tauta yra gyvybingesnė, juo jos 
tikėjimas savimi yra stipresnis, juo jos sąmonė 
aiškesnė. Iš tautinės sąmonės išauga tautos pa- 
šaukimas. Visos tautos turi savo pašaukimą, 
nors ne visos sąmoningai jį pergyvena, o juo la- 

biau moksliškai formuluoja. Senovės graikai ir 
romėnai nekalbėjo apie tautinį pašaukimą, ta- 
čiau jį vykdė visu savo gyvenimu. Aleksandro 
Didžiojo karo žygiai į Rytus buvo įkvėpti grai- 
kų tautos pašaukimo, o Cezario kovos su galais 
ir kitomis šiaurės tautomis yra romėnų tautos 
pašaukimo išraiška. Napoleonas, garsėdamas ka- 
ro žygiais, vykdė ne savo, bet prancūzų pašau- 
kimą. Anglų kolonijų kariautojai taip pat vyk- 
dė anglų tautos misiją. Rusų tauta, Dostojevskio 
liudijimu, turi nešti išganymą kitoms tautoms. 


Ir mes galime pagrįstai kalbėti apie savo 
tautos pašaukimą, nes mūsų tautinė sąmonė yra 
privedusi tautą prie nepriklausomybės. Mūsų 
tautos pašaukimo nušvietimas dabartinėse sąly- 
gose turėtų didelę praktišką reikšmę. Savo tau- 
tos pašaukimo įsisąmoninimas stiprintų mus da- 
bartinėje sunkioje kovoje už tautinės gyvybės 
išlaikymą, jungtų po visą pasaulį išblaškytos tau- 
tos narius, neleisdamas jiems sutirpti kitų tautų 
jūroje. Savo pašaukimo įsisąmoninimas duotų 
mums naujų jėgų pakelti tam sunkiam mėgini- 
mui, kurį Apvaizda yra mums šiandien skyrusi. 


Pagal mūsų filosofą St. Šalkauskį, lietuvių 
tautos pašaukimas — jungti Rytų ir Vakarų kul- 
tūrą. Šią pažiūrą rimtai kritikavo prof. A. Ma- 
ceina. Nesigilindami į šią kritiką, galime tik pa- 
brėžti, kad pašaukimas turi kilti iš pačios tau- 
tos, iš jos sąmonės, o ne būti primestas iš šalies. 


4. Tautinis ethos ir visutinės etikos principai. 


Stipri tautinė sąmonė apsireiškia tautiniu pa- 
šaukimu. Tauta savo pašaukimą dažnai vykdo 
politinėmis priemonėmis, kurių svarbiausios yra 
militarinės. Taip iš tautos pašaukimo išauga 
imperializmas. Tautinis pašaukimas ir imperia- 
lizmas kyla iš tos pačios šaknies, tautinės sąmo- 
nės, tautos tikėjimo savimi. Tačiau tautinė są- 
monė gali suklestėti iki kitoms tautoms gresian- 
čio imperializmo tik didžiosiose tautose. Mažo- 
sios tautos niekada nėra kitų tautų nukariauto- 
jos, pavergėjos bei prispaudėjos. Jų tautinis “im- 
perializmas" apsireiškia tik reikalavimu gyven- 
ti savo žemėje, kalbėti savo kalba, ugdyti savo 
kultūrą. Didžiosioms tautoms šie dalykai yra sa- 
vaime suprantami, ši teisė joms niekad nenei- 
giama, tuo tarpu mažosioms tautoms dėl teisių 
gyventi savitą gyvenimą tenka nuolatos sunkiai 
kovoti. 


Tautos, vykdydamos savo pašaukimą, siek- 
damos savo tikslų, nuolatos sueina į konfliktą su 
krikščioniškosios etikos principais. Etika savo 
esme yra visuotinė, privaloma visoms tautoms, 
visiems laikams. Nuo etikos reikia skirti ethosą. 
Ethosas yra bendras noras įvykdyti gėrį. Jis nėra 

atskirų individų dorinių nusistatymų suma, bet 
kažkas viršum jų. Šia prasme kiekviena tauta 
turi savo ethos, savo vertybių skalę, kuri nesi- 
derina su universalios etikos principais. Tautos 
ethosas išplaukia iš tautinės sąmonės, iš tautos 
noro egzistuoti. Dėl šios priežasties tauta visa- 
dos pateisina savo elgesį, nors jis būtų aiškiai 
priešingas visuotinėms doros normoms. Gyva ir 
sąmoninga tauta visada apsispręs už savo gėrį, 
už savo ethosą, nes jis plaukia iš jos gelmių. Is- 
torijoje nematome atsitikimo, kai kokia tauta 
dėl krikščioniškosios etikos principų būtų atsi- 
sakiusi savo gyvybinių interesų dėl kitos tautos 
labo... Niekad nėra jokia tauta dėl kryžiaus 
atsižadėjusi kardo. Priešingai, šalia kardo ji yra 
turėjusi kryžių. Taip vyksta visose tautose, taip 
vyksta ir mūsų tautoje. Jei mozūrų kunigaikštis 
nuterioja kryžiuočius, mes jį vadiname didvyriu, 
jei kryžiuočiai mus, tai jie plėšikai. 


Tautų santykiuose dar viešpatauja primity- 
vi gamtinė moralė, kur egoizmas, stipresniojo 
teisė, emocijos ir aistros apsprendžia jų elgesį. 
Dėl stiprių nacionalinių aistrų visos pastangos 
apjungti tautas ir išspręsti jų tarpusavio sugy- 
venimo klausimą yra likusios nesėkmingos: su- 
griuvo Tautų Sąjunga, griūva Jungtinių Tautų 
organizacija. Net didžiausios grėsmės akivaizdo- 
je Europos tautos nepajėgia susijungti į vieną, 
visas apimantį vienetą. Norint pergalėti tai, kas 
tautiškume yra nesveika ir kenksminga, reikia 
tautas įjungti į tą visumą, kuriai jos priklauso 
kaip dalys. O tokia visuma yra žmonija. 


Nors dažnai tvirtinama, kad egzistuoja tik 
tautos, kad Žmonija yra proto padaras, gryna 
abstrakcija, tačiau tokie tvirtinimai sunkiai pa- 
teisinami esančių faktų akivaizdoje. Tautos gy- 
vena viena šalia kitos, ir iš šio viena kitos šalia 
buvimo, iš jų santykiavimo, kyla nauja realybė — 
žmonija. Šį teoretinį protavimą paremia pats gy- 
venimas. Didelių epidemijų, gamtos katastrofų 
ir kitų nelaimių atvejais žmonėse savaime kyla 
noras padėti nelaimėn patekusiems žmonėms, 
nežiūrint kokios tautos jie būtų, nes grasinama 
yra pačiai žmonių giminei. Yra visumos, kurios 
peržengia tautos ribas, bent jau toji visuma, 
kuri pasireiškia bendra kultūra. Niekas Euro- 
pos taip nevienija, kaip pajutimas, kad jos kul- 
tūrai graso Rytų barbarija. Dar daugiau tautų 
ribas peržengia religija, ypač krikščionybė: Kris- 
tus skelbia savo mokslą visoms tautoms, miršta 
už visą žmoniją. Taigi, žmonija nėra fikcija, 
minties padaras ar abstrakcija, bet reali gyve- 
nimo jėga, apsireiškianti istorijoje. Todėl tau- 
tos turi rasti kelią iš savo siauro nacionalizmo į 
žmonijos visumą. Ypač šio kelio radimas svar- 
bus mažosioms tautoms, nes joms labiausiai gre- 


sia nacionalinių aistrų siautėjimas ir jų egzis- 
tencija priklauso nuo teisingo tarptautinių san- 
tykių sutvarkymo. Jei politikai, ekonomistai ir 
militaristai jieško praktiško kelio į tautų apjun- 
gimą, tai mąstytojai, rašytojai ir kultūrininkai 
turi eiti pirma jų ir rodyti teoretinį kelią į to- 
kią tautų visumą, kur atskiros tautos paaukotų 
dalį savo egoizmo visumos labui, kaip kad atski- 


ri individai išsižada savo interesų, įsijungdami į 
tautą. Tautinės kultūros turi rasti kelią į visuo- 
tinę kultūrą, tautos — į žmoniją ir tautinės mo- 
ralės į visuotinąją krikščioniškąją etiką. Kaip 
tautines kultūras įjungti į visuotinąją kultūrą, 
tautas į žmoniją, tautinius ethosus į visuotinąją 
moralę, yra pati didžioji problema, kurią turi 
išspręsti mūsų amžius. 

ALFONSAS NYKA-NILIŪUNAS 


IšTIKIMYBĖS ELEGIJA 


“Niekados Tavęs aš nepaliksiu" 

Yra žmogaus puolimo ir nemirtingumo liudininkas. 

Aš palikau Tave. Aš niekad nebuvau Tavęs dar nepalikęs. 
Ištikimybė yra maistas angelams, kurie kasdieną miršta 
Alkani ir guli iškankinti sausų kamienų miškuose. 


Tavo kūnas miega tolimoje šiaurės jūros saloje, 

Didžiulio ledo kalno rūsčioje papėdėj, 

Prie milžiniško karštojo vandens šaltinio. 

Nėra ten medžių pavasario paukščiams 

(Tai aš turėjau būti Tavo medis); 

Raudonas saulės diskas užima didžiulį horizontą; 

Ant jo kraštų sutupę paukščiai, tylūs kaip dievai. 
Žiūri į Tavo guolį geizerio papėdėj; 

Sausa, išdžiūvusiu gomuriu žolė 

Tau pasakoja vasaros vidudienį ir vėją. 


Saulėleidis atplaukia iš gigantiškų ledynų 
Tylos; mažytė udros koja 
Mindžioja spalvingus kiaukutus; 
Staiga sustoja ir, karpydama ausimis, klausosi: 
Tūkstančiai pingvinų klega gretimose salose — 
Baltais arnotais, iškrypusiomis kojomis 
Ir vaikiškomis akimis. 

Ir aš esu tartum pingvinas, 
Suspaudęs letenomis savo menką pratęsimo lobį. 
Išnykęs begalinėse jų miniose, 
Kad tiktai Tu manęs nerastum, 


Kad nepaliestų mano dvasios tyras Tavo sapnas. 


Ištikimybė yra maistas angelams, kurie kasdieną miršta 
Pingvinų salose. Ir nejieškok tenai manęs: 

Aš Tavo formą seniai ištryniau nuo savo pasaulio sienos 
Ir nupiešiau savos silpnybės ženklą, 

Nes aš esu pingvinas, pasislėpęs miniose, 

Kuris, sapnuodamas ir budėdamas, 

Stato nepereinamą sieną. 

Kurios Tu negalėtum peržengti. 


1954. 


HELNNIATS T MES T IŠ K AJIAI ROŽEI 


Mistiškoji Rožė auga ir žaliuoja žemėj,. 
Jos kūnas kyla iš bizantiškos nakties. Dulkėtais 
Veidais ir rankomis vaikai negali Tavo spindulių sutepti. 
Rasotais kūnais moterys sapnuoja sutuoktuvių guoly, 
Žinodamos, kad jos dabar taip tyros, 
Kaip išsipildymo diena. Venera, 
Nuskendus Adrijos gelmėj, 
Su kriauklėmis ausyse ir su maurais plaukuose, 
Nubunda Tavo rytmetį. O kaltas nekaltume! 
O nekaltas ir nesuteptas kaltume! 
Viduramžis, paslėpęs Tavo mistiškąjį kūną, 
Dar tebešaukia Laiko ir Visatos gelmėse. 
Tavo liemenį apsikabinęs Veronese 
Ateina ligi mano bundančios dienos ribos 
Ir tyli. Mano diena: aštrus alyvų kvapas 
Žalioje vazoje. Aušra ir vakaras. Keliai. 
Mano motina tebeguli lopšy. Aš sėdžiu ant grindų, 
Ją supdamas, o tėvas, kurs tave dažnai palikdavo, 
Pakrantėm bėga, alksnio luobu išsitepęs. 
Aš jį šaukiu, bet jis nenori grįžti — 
Kaip ir aš šiandien. 
Ir Tu tenai, 

Bet Tu dar kūdikis — ir bėgi nuo manęs tolyn. 
Kodėl Tu bėgai? 

Šiandien mes gulim lovoje. 
Tamsoje sulaikai rankas (Tu visuomet manęs bijojai), 
O Tavo lūpos skamba kaip raudonos karklų šakos. 


Bet aš, Tave palikęs vieną, tyliai pereinu per šešeliuotą lieptą 
Ir, atsisėdęs ant padovanoto Tau akmens, įsiklausau: 
Jos balsas, augštas ir skaidrus, 
Pavasario dienos galerijose šaukia: Veronese! 
Ir Tavo lūpos skamba kaip raudonos karklų šakos: 
Karaliene vėjų, 
Karaliene peisažų, 
Karaliene niekados nemirštančiųjų kūno formų, 
Karaliene upių ir vandens užimo, 
Karaliene gluosnių ir žalsvų skenduolių kūnų, 
Karaliene mėnesių ir metų, 
Karaliene tylinčio vaikystės draugo Veronese, 
Išsaugok mus tyrus, išsaugok mus nesuteptus, 
Kad mūsų kūnai vėl pažintų išsipildymo kartumą 
Ir negalėtų niekuomet Tavęs sutepti. 

1954. 

MEDIS Iš GRUKEN PO INS 


Ribos ir praradimo valandą 

Išvargę Dievo rankos vėl palies Tave — 
Ir man Tu būsi medis iš Green Point, 
Juodžemio nakties gelmėse pasodintas. 


Mano akmenys, beformiai kaip vaikai, 

Mano rankų žymės alksnio žievėje, 

Mano akys, kurios staiga susidrumstė prieš naktį, 
Mano lūpos, pasilikę nesulaukto kūno odoje, 
Mano pėdos, neužgijusios gimtoje žemėj, 

Ateis paliesti Tavo kūno: 

Ir Tu žydėsi. 


Aš busiu upė — 

Akla ir dumblina, 

Besirausianti Tavo nesuskaitomose šaknyse; 
Tyra ir permatoma kaip šešėlis, 

Kuris dainuoja vienišas nematomas dainas. 


Aš būsiu pirmas po saulėgrąžos lietus, 
Neišsipildymas, pavirtęs lietumi; 

Lietus — tirštas, limpantis ir pilnas sraigių: 
Tekantis Tavo liemeniu 


(Ir Tu man nebebūsi vien tik medis iš Green Point), 


Nuplaująs svetimų man rankų dulkes; 
Plaukais ir ausų kriauklėmis, 

Nuplaująs svetimų man lūpų dulkes; 
Šiaurietiškomis krūtimis ir pilvo linijomis, 
Nuplaująs nepalaidotąjį džiaugsmą, 

Kurio aš taip ilgai ir taip bijojau. 


1954. 


REULCGiS EJLO S V V ENŽAIS 


Rugsėjo mėnesyje iš akių 

Tau pradeda tekėti šiltas vynas — 
Ir margas vasaros dienų laivynas 
Išsiveža Tave. Ir aš šaukiu, 


Kaip naukštis soduos, kad nebėr 
Tavęs. Kad aš — kaip Robinzonas 
Saloj, kaip vystantis vazonas 
Lange, kaip sienoje Hubert Robert; 


Kaip pilnas liudesio šviesaus, 
Šešėliu virtęs Tavo balso tonas 

Ir vaiko rankoj rausvas lampijonas, 
Rugsėjo soduos virpantis tik sau. 


1954. 


AMERIKOS 
Wi 69) 


PAJEGUMAS 


Amerika yra jaunas ir turtingas kraštas. 
Žmonės čia sukūrė augštą civilizaciją ir pasiekė 
augščiausią pasaulyje ekonominio gyvenimo stan- 
dartą. Tai buvo padaryta, palyginti, labai trum- 
pu laiku. Dar prieš 150 metų tik maža Amerikos 
kontinento dalis buvo apgyventa. Gyvenimo ly- 
gis buvo žemesnis negu senajame pasaulyje. Ryš- 
kesnė pažanga prasiveržė tik 19 amžiaus pradžio- 
je. Tos pažangos charakteringiausias bruožas bu- 
vo gaivališkai besiplečianti krašto pramonė ir 
didėjanti technika. Rezultate piliečių aprūpini- 
mas pastoge, maistu, drabužiais, įrankiais, maši- 
nomis, mokslu ir spausdintu žodžiu vis tobulėjo. 


Amerikos pramonės plėtotės istorinė raida 


19 amžiaus pradžioje, Amerikai pradedant 
savarankišką gyvenimą, Didžioji Britanija buvo 
pirmaujanti pasaulyje pramonės šalis. Amerika 
tuo metu buvo perdėm žemės ūkio kraštas, ku- 
ris eksportavo maisto produktus ir ūkines žalia- 
vas; o importavo pramonės gaminius iš kitų kraš- 
tų, daugiausia iš Anglijos. 19 amžiaus pabaigoje 
padėtis pasikeitė, ir Amerikos pramonės gamy- 
ba pirmą kartą pralenkė Didžiąją Britaniją, nors 
buvo dar mažesnė, negu Vakarų Europos pra- 
monės gamyba kartu sudėjus. Bet apie 1914 me- 
tus Amerikos pramonės gamyba pralenkė Didž. 
Britaniją ir Vokietiją kartu sudėjus, tuo būdu 
tapdama aiškiai vadovaujančia pramonės šalimi 
pasaulyje. Tas staigus augimo procesas ejo ir 20 
amžiaus bėgyje, ir šiuo metu Amerikos pramo- 
nės gamyba sudaro apytikriai 50 nuošimčių viso 
pasaulio pramonės gamybos. Tuo tarpu Ameri- 
kos plotas sudaro tik 6 nuošimčius viso pasaulio 
ploto, o gyventojai — 7 nuošimčius viso pasau- 
lio gyventojų skaičiaus. 

Antroje 19 amžiaus pusėje ir 20 amžiaus 
pradžioje Amerikos pramonė augo beveik 5 nuo- 
šimčius per metus. Apie 1910 metus augimo tem- 
pas sumažėjo iki pusketvirto nuošimčio per me- 
tus. Šis tempas buvo išlaikytas iki 1929 metų. 
Didžiosios depresijos laikais pramonės augimas 
buvo pristabdytas. Tai davė pagrindo eilei eko- 
nomistų pranašauti, kad Amerikos kapitalizmas 
pasiekė ilgalaikės stagnacijos studiją. Tie pesl- 
mistiniai pranašavimai tačiau neišsipildė, ir po 
antrojo pasaulinio karo Amerikos pramonė vėl 
pradėjo augti prieškariniu tempu, maždaug pus- 


J BŽU-D ŽELESA 


ketvirto nuošimčio per metus. Įdomu taip pat 
pastebėti, kad gamyba po karo buvo tokio ly- 
gio, kokio ji būtų buvusi, jei pusketvirto nuošim- 
čio augimas būtų ėjęs visos didžiosios depresi- 
jos metais. Kitais žodžiais, Amerikos pramonės 
augimo vidurkis paskutiniam 40 metų laikotar- 
pyje buvo pusketvirto nuošimčio per metus. 


Paskirų pramonės šakų pajėgumas 


Negalima būtų pasakyti, kad Amerikos pra- 
monė remiasi kurių nors paskirų šakų gamy- 
ba, kaip dažnai pasitaiko Vakarų Europos šaly- 
se. Savo didumo ir savo žemės turtų dėka Ame- 
rikos pramonė sugebėjo išvystyti beveik visas 
pagrindinės pramonės šakas. 

Kai kurių tų pagrindinių šakų pajėgumą ir 
panagrinėsime žemiau. 

Energijos gamyba. Pargindiniai energijos 
šaltiniai moderniniame ūkyje yra elektra, nafta, 
natūralinės dujos ir anglys. Visose tosė sritysė 
Amerikos gamyba yra žymiai didesnė negu ki- 
tuose pasaulio kraštuose ir, apskritai paėmus, su- 
daro apie 40 nuošimčių viso pasaulio enefgijos 
gamybos. | 

Amerikos anglių produkcija sudaro apie 35 
nuošimčius viso pasaulio anglių gamybos, gi naf- 
tos atveju Amerikos dalis yra apie 52 nuošim- 
čiai. Elektros energijos gamyba (513 bilijonų KW 
valandų 1953 metais) sudaro apie 45 nuošimčius 
viso pasaulio elektros gamybos, ir yra apie ke- 
turis sykius didesnė negu Sovietų Sąjungos elek- 
tros gamyba, kuri yra antras didžiausias pasaulio 
elektros gamintojas. Elektros gamybos vidutinis 
prieauglis paskutiniaisiais dešimtmečiais buvo 
apie 10 nuošimčių per metus, kai tuo tarpu ben- 
dras vidutinis bendras pramonės prieauglis bu- 
vo pusketvirto nuošimčio. 


Metalų gamyba. Amerikos kraštas yra gau- 
sus žemės turtais. Čia apsčiai randami beveik 
visi svarbiausieji metalo mineralai. Amerikos da- 
lis jų gamyboje yra apie 26 nuošimčiai, gi ne- 
metalo mineralų gamyboje apie 29 nuošimčiai. 

Plieno pramonė. Augšta plieno gamyba yra 
būtina sąlyga modernios pramonės pažangai. Tik 
tie kraštai, kurie yra augštai pakėlę savo plieno 
pramonę, sugebėjo pasiekti didelę ekonominę 
galią. 

KLAIPĖDA 


Amerikos plieno pramonės pajėgumas šiuo 
metu yra apie 120 milijonų tonų per metus; gi 
visų kitų pasaulio kraštų pajėgumas, kartu su- 
dėjus, yra irgi apie 120 milijonų tonų. Sovietų 
Sąjungos pajėgumas yra apie 41 milijonas tonų. 


Toliau eina Didžioji Britanija — 20 milijonų to- 
nų, Vakarų Vokietija — 17 milijonų tonų, ir 
Prancūzija — 11 milijonų tonų. 


Amerika perėmė vadovaujančią poziciją 
plieno gamyboje apie 1890 metus, pirmą sykį 
pralenkdama Didž. Britanijos plieno gamybą. 
Nuo to laiko Amerikos plieno pramonės pajėgu- 
mas augo žymiai sparčiau, negu kituose pasaulio 
kraštuose. Vienas iš staigiausių Amerikos plieno 
pramonės ekspansijos laikotarpių buvo 1950-1953 
metai, kada pajėgumas padidėjo 20 nuošimčių. 
Šiandien Amerikos plieno pramonė gali lengvai 
patenkinti civilinę ir karinę paklausą, ir todėl 
žymesnis pajėgumo plėtimas artimiausioje atei- 
tyje nenumatomas. 

Automobilių pramonė. Automobilių gamy- 
boje bei suvartojime Amerika yra neabejotinai 
pirmaujantis kraštas, aiškiai pralenkęs visus ki- 
tus. Bendras vartojamų automobilių skaičius 
1954 m. buvo 48,000,000 ir 10,000,000 sunkveži- 
mių, iš viso 58,000,000 vienetų. Tuo tarpu var- 
tojamų automobilių skaičius visuose kituose pa- 
saulio kraštuose tuo pačiu laiku buvo 15,000,000 
ir 10,000,000 sunkvežimių, iš viso 25,000,000 vie- 
netų. 

Automobilių pramonė tapo pegrindine Ame- 
rikos krašto ūkio pramonės šaka apie 1915 me- 
tus, pritaikius masinės gamybos principus. Meti- 
nis gamybos vidurkis tada buvo apie 1,000,000 
vienetų; vėliau vidurkis didėjo, ir 1920-1929 me- 
tų laikotarpyje buvo 3,500,000 vienetų, gi 1930- 
1939 m. — 3,1000,000 vienetų per metus. Antro- 
jo pasaulinio karo metu gamyba buvo visiškai 
sustabdyta, gi pokario gamybos vidurkis pakilo 
iki 6,000,000 vienetų per metus. Rekordinis au- 
tomobilių skaičius buvo pagamintas 1950 metais 
— 8 milijonai. Bendras automobilių skaičius pa- 
gamintas Amerikoje 54 metų laikotarpyje (nuo 
1900 iki 1953 metų imtinai) yra 136,000,000 au- 
tomobilių ir sunkvežimių. 


Automobilių pramonės svarba Amerikos 
ūkiniame gyvenime matyti iš šių faktų: 


Apytikriai 10 nuošimčių Amerikos gyven- 
tojų pajamų išleidžiama automobiliams pirkti 
ir išlaikyti; 

automobilių pramonė yra pagrindinis plie- 
no, kaučuko, gasolino ir kitų medžiagų var- 
totojas; 


apytikriai 1 milijonas darbininkų dirba 
tiesiogiai ir kitas milijonas netiesiogiai auto- 
mobilių pramonėje; 


1950 metais parduotų automobilių ir da- 
lių vertė buvo 17.6 bilijono dolerių. 


AUGšTAITIJOS GAMTOVAIZDIS 


Antrojo pasaulinio karo metu automobilių 
pramonė dirbo beveik išimtinai karo reikalams 
ir buvo tapusi pagrindiniu ginklų gamintoju. Ta- 
da automobilių pramonė pagamino 26,600 lėktu- 
vų, apie 50,000 tankų, 2,600,000 karinių sunk- 
vežimių, 6,000,000 patrankų ir milžiniškus kie- 
kius bombų, amunicijos, propelerių, minų ir ki- 
tos karinės medžiagos. 

Lėktuvų pramonė. Staigiausią pakilimo lai- 
kotarpiį Amerikos lėktuvų pramonė išgyveno 
1939-1945 metais. Tada gamyba pakilo nuo 6,000 
lėktuvų 1939 metais iki 100,000 lėktuvų 1944 
metais, gi viso to laikotarpio lėktuvų gamyba 
buvo 325,000 vienetų. Po karo gamyba suma- 
žėjo dviem trečdaliais, bet buvo daug augštesnė 
negu prieš karą. 

Antras didžiausias lėktuvų gamintojas, Didž. 
Britanija, karo metu pagamino apie 160,000 lėk- 
tuvų, gi dabar daro didelę pažangą sprausminių 
lėktuvų srityje, kur Amerika atsilieka nuo Didž. 
Britanijos. 

Elektros mašinų ir priemonių pramonė. Šios 
pramonės gamybos vertė Amerikoje yra apie 
penkis sykius didesnė negu Didžiosios Britanijos, 
kuri yra antras stambiausias gamintojas toje sri- 
tyje. Amerikos persvara ypatingai aiškiai pasi- 
reiškia įvairių namų apyvokos priemonių gamy- 
boje, kuri yra tapusi charakteringa moderninės 
Amerikos civilizacijos žymė. Tų priemonių ga- 
myba didesniu mastu prasidėjo apie 1925 me- 

tus ir, palyginti, sparčiai augo 1930-1940 metų 
laikotarpyje, nežiūrint tada viešpataujančios de- 
presijos. Po karo gamyba buvo smarkiai atgai- 
vinta. Paskutiniųjų 8 metų bėgyje buvo paga- 
minti šie kiekiai pagrindinių namų apyvokos 
priemonių: šaldytuvų — 32 milijonai, radijo apa- 
ratų — 92 milijonai, televizijos aparatų — 31 mi- 
lijonas, skalbimo mašinų — 27 milijonai, viri- 
mo prietaisų — 22 milijonai. 


Geležinkelio susisiekimo priemonių gamyba. 
Amerika turi didžiausią geležinkelių tinklą pa- 
saulyje ir yra didžiausias lokomotyvų (garo ir 
dieselio) ir prekinių vagonų gamintojas. Kelei- 
vinių vagonų srityje Didž. Britanija pralenkia 
Ameriką. Amerikos pajėgumas prekinių vagonų 
gamyboje yra apie 100,000 vienetų per metus, 
gi visi pagrindiniai Europos kraštai gali paga- 
minti 226,000 vienetų per metus. Amerikos 10- 
komotyvų gamyba siekia 4,700 vienetų, gi Eu- 
ropos — apie 3,300. 


Mašinų pramonė. Mašinų pramonė gali bū- 
ti padalinta į šias pagrindines gamybos šakas: 
įrankiai, tekstilės mašinos, žemės ūkio mašinos, 
transportacijos priemonės. 

Visose tose srityse Amerika yra pirmaujan- 
tis pasaulio gamintojas. Mašinų įrankių (machine 
tools) gamyboje Amerikos vadovaujantis vaid- 
muo nėra toks ryškus kaip kitose šakose, nes 
Vakarų Europos valstybės nuo pat industrinės 

revoliucijos laikų ypatingai pasižymėjo naujų 
įrankių išradingumu ir jų gamyboje. Amerikos 
mašinų įrankių gamyba buvo pasiekusi augš- 
čiausią lygį antrojo pasaulio karo metu ir jos 
vertė tada buvo apie 1.5 bilijono dolerių per me- 
tus. 


Amerikos tekstilės mašinų gamyba 1948 me- 
tais sudarė apie 47 nuošimčius viso pasaulio ga- 
mybos vertės, gi Amerikos žemės ūkio traktorių 
gamyba 1951 metais sudarė 60 nuošimčių viso 
pasaulio traktorių gamybos (Tais metais Ameri- 
ka pagamino 600,000 traktorių, Rusija gi tik 
90,000). 


Laivų statyba. Taikos metais Amerikos nau- 
jų laivų statyba sudarė tik 15 nuošimčių viso 
pasaulio statybos ir yra žymiai mažesnė negu 
Didž. Britanijos. Tos pramonės pajėgumas ta- 
čiau yra žymiai didesnis. Tai galima matyti iš to 
fakto, kad antrojo pasaulinio karo metu Ame- 
rikos laivų statyba sudarė 83 nuošimčius viso 
pasaulio statybos, gi 1941-45 metų metų bėgyje 
Amerikoje buvo pastatyta naujų laivų bendro 
talpumo 33,600,000 tonų. Bendras Amerikos pre- 
kybos laivyno pajėgumas šiuo metu yra 26 mili- 
jonai tonų, lyginant su 19 milijonų tonų Didž. 
Britanijoje. 

Chemijos pramonė. Amerikos chemijos pra- 
monė augo paskutiniųjų trijų dešimtmečių bė- 
gyje greičiau negu kitos pramonės šakos. Vidu- 
tinis chemijos pramonės prieauglis tada buvo 
apie pusšešto nuošimčio. Pagrindinė priežastis 
tam staigiam chemijos pramonės augimui buvo 
intensyvūs ir platūs moksliniai tyrimai, kurie 
yra davę labai didelių rezultatų ir yra pateikę 
visą eilę sintetinių produktų, pakeičiančiųjų na- 
tūralinius. 


Matuojant pagal bendros gamybos vertę, 
Amerikos chemijos pramonė sudaro apie 55 nuo- 
šimčius viso pasaulio chemijos pramonės gamy- 
bos, lyginant su 47 nuošimčiais 1938 metais. Tai 
rodo, kad Amerikos chemijos pramonė paskuti- 
niaisiais laikais augo greičiau, negu viso pasau- 
lio chemijos pramonė. 


Tekstilės pramonė. Tekstilės pramonė yra 
viena iš seniausių Amerikoj ir savo laiku buvo 
viena iš svarbiausių. Paskutiniaisiais dešimtme- 
čiais jos svarba Amerikos ūkio gyvenime sumažė- 
jo, bet pasauliniu mastu Amerika vis dar yra va- 
dovaujantis tekstilės gamybos kraštas. Matuojant 
pagal bendros tekstilės gamybos vertę, Ameri- 
kos tekstilės pramonė sudaro apie 29 nuošimčius 
viso pasaulio gamybos; 1925 metais Amerikos 
dalis buvo 25 nuošimčiai. Didž. Britanija, isto- 
riškai didžiausias tekstilės gamintojas, dabar su- 
daro apie 18 nuošimčių viso pasaulio gamybos. 

Aliuminijaus pramonė. Aliuminijus išrastas 
neseniai, bet dėl savo ypatingų kokybių ir pigu- 
mo yra plačiai pritaikomas pramonėje. Jo ateitis 
yra ypatingai didelė lėktuvų pramonėje. 1947 
metais Amerikos aliuminijaus pramonė pagami- 
no 519,000 tonų. Tai sudarė 49 nuošimčius viso 
pasaulio gamybos. Šiuo metu pajėgumas yra apie 
1,500,000 tonų — apie 2/3 viso pasaulio aliumi- 
nijaus gamybos. 


Kodėl Amerika gali tiek daug gaminti? 


Amerikos pramonės didelis pajėgumas yra 
rezultatas visos eilės veiksnių, kurie palankiai 
skatino Amerikos ūkio gaivališką išaugimą 19 ir 
20 amžių bėgyje. 

Tarp tų visų veiksnių galime tačiau išskirti 
keletą svarbesnių, kurie itin pasireiškė Ameri- 
kos kontinente ir kurių dažnai trūko Europos 
ūkinėje praeityje ir dabartyje. Iš tų charakte- 
ringų veiksnių pažymėtini ir atskirai nagrinėti- 
ni yra šie penki: krašto gausumas žemės turtais, 
plačioji krašto rinka bei masinė gamyba, ūkinė 
ir politinė laisvė, augštas ūkio produktyvumas 
ir technologijos pažanga. 


Krašto turtingumas. Amerikoj yra itin daug 
žemės turtų. Jos teritorijoje randamos didelės 
atsargos pagrindinių žaliavų, būtinų modernios 
pramonės gamyboje. Kai kurių žaliavų atveju 
Amerika yra visiškai nepriklausoma nuo užsie- 
nio, kitų gi reikia prisipildyti nežymiais užsie- 
nio importais. Yra tačiau žaliavų, kurios turi 
būti įvežamos iš užsienio, bet jos nėra pagrin- 
dinės. 

Didelės reikšmės turi taip pat Amerikos že- 
mės ūkio turtingumas. Nors Amerikos dirva nė- 
ra ypatingai geresnė už kitų šalių dirvas, bet 
vien tas faktas, kad Amerikos žemės plotas (ku- 
ris savo dydžiu yra apytikriai lygus Europos dy- 
džiui) turi išmaitinti tris kartus mažiau žmonių, 
negu Europa, pašalino bet kokius piliečių išmai- 
tinimo sunkumus ir įgalino iškeisti žemės ūkio 
produktų perteklių į pramonės žaliavas ar pro- 
duktus. 


Yra tačiau ir tamsių pusių Amerikos aprū- 
pinime žaliavomis, nes jos žemės išteklių turtin- 
gumas ir pramonės nepriklausomumas nuo už- 
sienio pradeda tapti istoriniu faktu. Kai kurių 
žaliavų atsargos pradeda ryškiai mažėti, gi nau- 
jų atsargų nesurandama. Tai verčia Ameriką vis 
daugiau ir daugiau importuoti žaliavų iš užsie- 
nio. Jos pramonė darosi priklausoma nuo užsie- 
nio pristatymų. Šiuo metu tačiau sunku pasaky- 
ti, ar tai bus stabdomas veiksnys Amerikos ūkio 
išsivystyme. Priešingai, yra daug pagrindo ma- 
nyti, kad tai galės būti tuo veiksniu, kuris ska- 

tins Amerikos importus ir tuo būdu įgalins leng- 
viau parduoti užsienio kraštams savos pramonės 
gamybos perteklių. 


Masinė gamyba ir plačioji rinka. Kai kraš- 
to turtingumas žaliavomis buvo pagrindinis 
veiksnys 19 amžiaus pažangos eigoje, plati rinka 
ir masinė gamyba buvo lemiantis veiksnys 20 
amžiaus ūkinėje raidoje. Plačios ir visą laiką au- 
gančios rinkos yra būtina sąlyga augštai produk- 
cijai, nes tik tokiose aplinkybėse pramonė gali 
pradėti masinę gamybą, kuri leidžia ekonomiš- 
kai išnaudoti mašinas bei žaliavas ir įgalina pri- 
taikyti darbo pasidalinimo principus. Tuos prin- 
cipus pritaikius, gamybos išlaidos vienam viene- 
tui yra sumažinamos iki minimumo. Juo dides- 
nė masinė gamyba, tuo pigesnės prekės, tuo ge- 
resnis piliečių aprūpinimas ūkinėmis gėrybėmis 
ir tuo staigesnė krašto ūkio pažanga. 

20 amžiaus Amerika turėjo ir tebeturi tas 
sąlygas, kurios įgalino pradėti ir tęsti masinę 
produkciją. Milžiniškas kraštas su didėjančiu gy- 
ventojų skaičiumi, kraštas laisvas nuo vidaus 
muitų ir kitų dirbtinių stabdžių vidaus prekybai, 
atviras naujoms prekėms ir vis didėjančiai pre- 
kių gamybai, — šis kraštas visą laiką skatinte 
skatino masinę gerybių gamybą. 


Laisvė. Ūkinė ir politinė laisvė yra būtina 
sąlyga sėkmingai ūkio raidai. Daugelyje pasau- 
lio kraštų tų laisvių nebuvo ir nėra, ir todėl jų 
ūkis niekados negalėjo pasiekti augštos ekono- 
minės pažangos. Amerika buvo ir tebėra laisvės 
kraštas. Todėl jos ūkis augo, plėtėsi, klestėjo ir 
dabar tebeklesti. Trys laisvės principai, kurie bu- 
vo itin svarbūs ūkinėje veikloje, buvo sekmin- 
gai įgyvendinti Amerikoje: socialinė lygybė, tau- 
tinė lygybė ir laisva konkurencija. 


Aristokratija, socialinės nelygybės ugdyto- 
ja, niekados neprigijo Amerikos kontinente. Pri- 
klausymas tai ar kitai klasei ir paveldėjimas tų 
ar kitų titulų nedavė Amerikos piliečiams iš 
anksto nustatytų ūkinių funkcijų ir tuo būdu 
neturėjo įtakos piliečių ūkinei padėčiai ir turtin- 
gumui. Be to, aristokratija, nors kolonialinio 
perijodo metu buvo mėginama perkelti iš senojo 
pasaulio, neturėjo Amerikoje feudalinių tradi- 
cijų ir privilegijų, kurios galėtų pastatyti ją į 
geresnę padėtį. Daugumas pionierių pradėjo maž- 
daug lygiomis ir tik jų gabumai, darbštumas ir 
laimė nulėmė jų ateities ekonominę padėtį. 


Panašios įtakos ūkio raidai turėjo tautinė 
lygybė, taip sėkmingai ir sklandžiai prigijusi 
Amerikos kontinente. Nors paskiro Amerikos pi- 


65 


liečio tautybė, religija ir tautinė kilmė vis dar 
tebeturi tam tikros įtakos jo ekonominei padė- 
čiai ir galimybėms, tautinis priklausymas nėra 
lemiamas veiksnys jo buičiai, kaip daugelyje 
Europos kraštų buvo ir tebėra. Kiekvienas pilie- 
tis, nežiūrint jo kalbos ar tautinės kilmės, turi 
lygias teises, teoretiškai ir praktiškai, pradėti 
verslą, dirbti toje ar kitoje profesijoje, užsiimti 
ta ar kita prekyba. 

Laisva konkurencija yra tas ūkinis veiks- 
nys, kuris skatina gabiuosius ir darbščiuosius, o 
baudžia apsileidėlius ir sėkmingai dirbti nesu- 
gebančius. Tikrai laisvoje konkurencijoje iškyla 
tie, kurie geriausiai, pigiausiai ir sėkmingiausiai 
gamina gėrybes ir patarnauja piliečiams. Lais- 
va konkurencija tačiau galima tik ūkio laisvės 
aplinkybėse. Galima turėti visokių nuomonių 
apie ūkinės laisvės principų veiklą ūkinei pažan- 
gai. Galima ją peikti, kaip daro socializmas, ar- 
ba galima ją girti, kaip daro liberalizmas. Ma- 
žai kam tačiau kyla abejonių apie ūkio laisvės 
sėkmingą veiklą pradiniame Amerikos ūkio iš- 
sivystyme. Ūkinė laisvė ir jos ryškiausias bruo- 
žas — laisva konkurencija — buvo vienas iš tų 
faktorių, kurie stipriausiai skatino Amerikos ūkio 
pažangą 19 ir 20 amžių bėgyje. Ūkio laisvė, kar- 
tu su socialine ir tautine lygybe, leido iškilti ta- 
lentams, kurie staigiais šuoliais sugebėjo pa- 
stumti ūkio raidą ir technikos pažangą. Tose 
pastangose daug silpnesnių krito ar visai suklu- 
po, bet stipresnieji išsilaikė ir tiesė kelią pažan- 
gai. 

Žinoma, ūkio laisvės principų pritaikymas 
praktiškame gyvenime nebuvo Amerikoje tobu- 
las. Buvo čia įvairių pastangų laisvę išnaudoti 
paskirų asmenų ar grupių interesams ir sukurti 
stiprius monopolius, kurie garantuotų dideles pa- 
jamas mažai saujelei išrinktųjų, bet stabdytų 
visų piliečių ūkinę pažangą. Nežiūrint tų pastan- 
gų, savo laiku labai stiprių, Amerikos ūkis prin- 
sipe išvengė monopolizacijos, o laisvos konkuren- 
cijos dėsniai iki šiol buvo išlaikyti, nors dabar- 
tinis ūkinės konkurencijos pobūdis ir lygis dau- 
geliu atvejų skiriasi nuo 19 amžiaus ūkinės kon- 
kurencijos. 


Ūkio produktyvumas. Ūkio produktyvumas 
matuojamas ūkinių gėrybių kiekiu, kurį vienas 
darbininkas gali pagaminti mašinų pagelba per 
vieną darbo valandą. Ūkio produktyvumas pri- 
klauso nuo dviejų veiksnių: vartojamų mašinų 
kiekybės ir kokybės ir darbininkų sugebėjimo 
dirbti. Tie du veiksniai yra pasiekę Amerikoje 
augštą išsivystymą ir rezultate Amerikos ūkio 
produktyvumas toli peržengia kitų kraštų pro- 
duktyvumą. 

Nors ūkio produktyvumas sunku matuoti ir 
dar sunkiau jį lyginti tarp įvairių kraštų, apy- 


66 


tikriai skaičiuojama, kad Amerikos vienas darbi- 
ninkas per vieną darbo valandą pagamina tris 
sykius daugiau prekių negu Didž. Britanijos dar- 
bininkas. Rezultate Amerikos darbininko darbo 
savaitė sumažėjo iki 40 valandų, o jo tikrieji 
uždarbiai yra augštesni negu bet kur kitur pa- 
saulyje. 

Piliečių išsilavinimas ir darbštumas yra vie- 
nas iš tų veiksnių, kurie nulemia ūkio produk- 
tyvumą. Eilinis amerikietis nėra idealas bendro 
išsilavinimo srityje. Jam dažnai prikišamas že- 
mesnis kultūrinis ir intelektinis lygis, prieš akis 
turint vidutinį europietį. Nors tas priekaištas 
gal savo laiku buvo teisingas, šiandiena jis var- 
gu būtų pateisinamas. Kiek tai liečia tačiau eko- 
nominį ir techninį išsilavinimą, eilinis amerikie- 
tis pralenkia kitus vidurkius Europoje ir kitur. 
Technikos principų supratimas ir tikslingas jų 
panaudojimas yra giliai įaugęs į amerikiečio gy- 
venimą. Nuo pat mažens jis žino įvairių mašinų 
principus ir tolimesniu darbu siauroje specialy- 
bėje jis įsigyia gerą tos srities žinojimą. Be to, 
amerikiečių ekonominis auklėjimas yra žymiai 
platesnis negu kitur. Nuo pat mažens jis prati- 
namas vertinti darbo reikšmę ir per tą savaran- 
kišką darbą, pradedamą ankstyvoje jaunystėje, 
jis įgyja darbo pagarbos ir supratimo. Tų veiks- 
nių rezultate eilinis amerikietis (nežiūrint, ko- 
kios tautinės kilmės jis būtų, — “darbštus" vo- 
kietis, ar “tinginys"' italas) yra darbštus ir savo 
darbą suprantąs darbininkas. Kiekvienas iš ių, 
senas ar jaunas, nori dirbti, jieško darbo ir kie- 
tai dirba. 


Technikos pažanga. Nors daugumas techni- 
kos išradimų buvo padaryta Europoje, jų pritai- 
kymas ūkiniame gyvenime plačiausią dirvą rado 
Amerikoje, ir ilgainiui šis kraštas tapo techni- 
kos pažangos vadovu. Tai didele dalimi prisidėjo 
prie dabartinio augšto Amerikos ūkio gamybos 
pajėgumo. 

Technikos pažangos reikšmė Amerikos ūkio 
progresui, atrodo, ateityje bus žymiai didesnė, 
negu buvo praeityje. Mat, vadinamieji Ameri- 
kos "frontiers" šiuo metu praktiškai neegzistuo- 
ja. 19 amžiuje Amerikos ribos Vakaruose buvo 
laisvos, ir tai leido jos ūkiui vystytis “į plotį. 
Tų vakarinių ribų pranykimas tačiau nereiškia 
ūkio stagnacijos, nes technikos pažanga gali leisti 
Amerikos ūkiui vystytis “į gylį". Atrodo, kad 
tas vystymasis 'į gylį" bus charakteringa Ame- 
rikos ūkio ekspansijos žymė 20-jo amžiaus ant- 
roje pusėje. 


Tai prielaidai daug pagrindo duoda faktas, 
kad technikos pažanga paskutiniaisiais dešimt- 
mečiais buvo nepaprastai didelė. Tarp kitko, tai 
rezultatas didelių sumų, išleidžiamų moksliniams 


tyrimams valdžios ir privačių įstaigų. Kadangi 
mokslinių tyrimų kiekybė ir kokybė visą laiką 
tobulinama, yra daug vilties, kad technikos pa- 
žanga ateityje bus dar didesnė. Ypač daug op- 
timizmo teikia bandymai panaudoti atominę ener- 
giją produktingiems tikslams. Tai gali tapti rea- 
lybe ne taip jau tolimoje ateityje. Kitas didelės 
svarbos veiksnys galės būti bandymai pilnai au- 
tomatizuoti krašto pramonę. Tai leistų padidinti 
ūkio produktyvumą keleriopai.  Automatizacija 
kai kuriose pramonėse yra jau pradėta, bet kol 
kas tai yra tik bandymų fazėje. 

Jeigu atominės energijos pritaikymas taikos 
gamybai bus sėkmingas ir pramonės automatiza- 
cija bus įgyvendinta, Amerikos ūkis dvidešim- 
tojo amžiaus antroje pusėje ar jo pabaigoje ga- 
lės išgyventi naują industrinę revoliuciją, kuri 
įgalins Amerikos pramonę plėstis tuo pačiu ar 
net didesniu tempu, kaip 19 ir 20 amžių bėgyje. 
Kiekvienu atveju tos galimybės verčia mus gal- 
voti, kad dabartinis augštas Amerikos ūkio ir 
technikos lygis nereiškia dar pažangos viršūnės, 
kurią pasiekus krašto ūkis turi pereiti į stagna- 
ciją. Priešingai, Amerikos krašto ūkis tebėra 
ekspansijos stadijoje, jis vis dar yra dinamiškas, 
jis plečiasi ir turi daug vilčių ir galimybių su- 


NEE-P-ALI ES LSI U 


teikti savo ir kitų kraštų piliečiams vis augštes- 
nę ekonominę gerovę. 


Amerikos ūkis yra jos galios pagrindas 


Šių dienų pasaulinėje padėtyje Amerikos 
ūkio galia vaidina pagrindinį vaidmenį. Savo eko- 
nominės galybės dėka Amerika iškilo į vado- 
vaujančią politinę ir karinę pasaulio jėgą. Mil- 
žiniškas ūkinis Amerikos potencialas ne tik lei- 
džia išlaikyti augštą savo piliečių gyvenimo stan- 
dartą, bet taip pat aprūpino pirmais pokariniais 
metais daugelį valstybių maistu ir įvairiomis ki- 
tomis ūkinėmis gėrybėmis, tuo nešdamas poka- 
rio pasaulio ūkinių sunkumų naštą. Baigus at- 
statymo darbą, tas pats Amerikos ūkis didele 
dalimi aprūpina ginklais visą laisvąjį pasaulį. 

Didžiosios Britanijos politinė galia 19 am- 
žiuje rėmėsi jos galingu laivynu, Vokietijos ga- 
lia paskutiniojo karo metu buvo pagrįsta jos 
stipria sausumos kariuomene, gi Amerikos da- 
bartinė politinė galia remiasi jos milžinišku ūkio 
pajėgumu. Jei Amerikos ūkis bus išlaikytas svei- 
kas, našus ir vis pajėgesnis, dabartinis Ameri- 
kos vadovaujantis vaidmuo pasaulio jėgų pusiau- 
svyroje bus išlaikytas ir ateityje. 


Ala Wa R S 


Štai po Tavo kryžium, kojas apkabinęs, 
glūdžiu prisiglaudęs, kur tos baisios vinys .. 


Vai, po mano kojom, rodos, žemės verias, 
lygu būtų Tėvas gūdžią lemtį taręs .. 


Štai, jau baisiojon prarajon nugrimsiu .. 
Viešpatie, iš baimės eit iš proto imsiu! .. 


Tavo žvilgio jieškau, viltimi įsmigęs, 
kur žiaurių erškėčių styri šakos dygios .. 


Jis švelnus ir šiltas, nors gelmingai liūdnas, 
sopulingą meilę sieloj tyliai budinąs .. 


Taip! aš Tavo kojų niekad nepaleisiu! 
Nors bedugnė žiotųs, nebijau jos baisio! 

PLGEO-B-E-— 


(Tęsinys) 


Norėjau ką pasakyti, bet vėjas iš priekio 
taip stipriai griebė, kad užėmė kvapą, ir mes tu- 
rėjom sustoti. Vitalija atsuko nugarą prieš vėją 
ir padėjo galvą man ant peties. Toli, kitoj pusėj 
lauko, kažin kas mėgino dainuoti, bet vėjas pa- 
sigavo visą jo balsą ir kažin kur nusibloškė, lyg 
ir dainininką būtų kartu pasigriebęs, ir jis pats 
nulėkė visas kartu ir dobilienoj pasidarė visiš- 
kai ramu, kad buvo girdėti, kaip pušynėly pušų 
šakos virpa ir blaškosi. 

— Žiūrėk, ir vėjo nebėra, — pakėlė galvą 
Vitalija. 

— Nėra, — pasakiau, ir pats sau buvau juo- 
kingas. 

— Bet ar mes tikrai namo einam? Aš visiš- 
kai nebesumetu, kuri pusė yra kurioj. 

— Atrodo, lyg takas dar nebūtų iš po kojų 
pabėgęs, — garsiai pasakiau, o vienas galvojau: 
“Nagi, kvaily tu, myli tu ją, ar ne". 

— Ir man atrodo, kad ne, bet ar jis tikrai 
tas, kuriuo reikia eiti. 

“Tikrai, ar tas takas būtų tikras. Žinau, kad 
ji ne mano tipas, bet kas yra tipas, jeigu per 
naktis negali miegoti ir per dienas negali dirbti, 
o kai turi po ranka, pasidarai nebetikras". 


— Palauk, aš patikrinsiu, — garsiai pasa- 
kiau ir pasilenkęs pagraibiau žemę. 

— Ką darai? — nustebo. — Ar negera pasi- 
darė? — ji staiga susirūpino, tik kažin ar ma- 
nim, ar kad gali palikti vidurnaktį viena. 

— Tas pats, — patvirtinau atsistojęs, ir gal- 


va, o gal ir širdis tikrai buvo pilna velnio. 

— Iš kur žinai? 

Ji tikrai buvo nustebusi. 

— Užčiuopiu Antano vėžes. 

Ji staiga nutilo ir ėjom tylėdami. Galvojau 
visiškai moksliškai: gera, kad čia taip tamsu, 
kad vėjas toks didelis, kad mes vieni vidury 
lauko, kad yra visos sąlygos. Bet aš tik moks- 
liškai ir tebuvau pratęs galvoti. Aš visiškai ne- 
žinojau, kad yra dar žmogus, kad dar yra gy- 
venimas. Ne literatūriškas ir ne patetiškas, ku- 
riame reikia dar išmokti gyventi. Ir neišmokti, 
bet augte užaugti, kad galėtum rasti paprastų 
žodžių pasakyti toms būsenoms, kurios atrodo 
tokios nepaprastos, kol tebėra nepasakytos. Ir 
vis dėlto negalėjau nustoti galvojęs apie ją ir 
apie Antaną, ir ji galėjo tai pajusti, kad nebe- 

tarė nė žodžio, nors ranką tebelaikė taip pat 
stipriai, ir staiga sustojo ir pasakė: 

— Bet ir negerai, kad Antano nėra kartu. 
Labai prašiau, kad nevažiuotų, būtų nors namo 
palydėti atėjęs, o dabar matai... 


— Tokiam tamsume nieko nematau, — at- 
mečiau. | 

Aš vėl galėjau juokauti, kaip skęstančiam 
laive, kada žmogus jaučia, kad jau viskas vistiek. 

— Kodėl tu šiandien negali rimtai pakal- 
bėti? — supurtė man ranką. 

— Tu gi sakei, kad juoktis nori, o kiekvie- 
nos karalienės pily juokdario reikia. 

— Nori, kad imčiau verkti? 

— O tu pasakyk, kaip toli mergaitės juo- 
kas nuo ašarų. 

— Kam dabar erzinies? 

— O kada tu nesierzinai, tik dabar kažin 
kodėl rimta pasidarei. 

— O tu pats kada rimtas buvai? 

— Kada? Pasakyk, kada nerimtas buvau. 
Man nereikia rimtam būti, aš rimtas ir gimiau, 
tik tu manim niekada netikėjai ir nepasitikėjai. 
Tau vis reikėjo kažin kokių žodžių ir išaiškini- 
mų. Tu ir dabar nepasitiki. Tau atrodo, kad An- 
tanas ant pečių pasiėmęs parneštų. 


Mačiau, kad viskas rieda pakalnėn, kad at- 
simuš į ką nors kieta ir suduš, bet nebuvo vie- 
tos, kur būtų galima sustoti ir kalbą pradėti vi- 
siškai rimtai. 

— Žinoma, jeigu Antanas būtų buvęs, ne- 
būčiau pasigėrusi. Tu žinai, kad niekada nebu- 
vau pasigėrusi. Niekada savo gyvenime. Net ir 
pas Paparčius nebuvau. Paragaudavau ir vėl pa- 
sidėdavau, o dabar tas išsitrenkė, lyg jam tikrai 
tenai būtų rimto reikalo buvę. 


— Ar Antanas ne vyras, kad nežinotų, kur 
ir kada jam yra reikalas būti. Jis žino, kad mo- 
teriai reikės ir garbės ir pinigo, ta ir pradeda 
gaudyti. 

— Tu ir vėl? 

— O kada tau aš buvau ne? 

— Tu nustok smaigstęsis adatom, nes man 
irgi skauda. O svarbiausia — buvau kvaila, kam 
paklausiau tėvuko ir paėmiau tą stiklinaitę. Da- 
bar man viskas migloj. Tavo žodžiuose gal ir 
yra teisybės, kad jis toks. Jam savo reikalas 
visada bus svarbiau. Jeigu būtų buvęs turgus, 


jis ir turgun būtų išvažiavęs. Juk kitą sykį ga- 
li kainos kristi, gali ir daiktai sugesti, o kad su- 
žadetinė pasigers ir su kažin kuo po dobilienas 
klaidžios, ar jam rūpi? Bet tu, Jonuti, neklau- 
syk, ką aš kalbu. Aš juk visiškai maža ir visiš- 
kai kvaila. Niekada nebuvau pagalvojusi, kad 
kada tokia pasidarysiu. Visada mokėjau laikyti 
save už vadelių, bet atsitinka, kad vadelės iš ran- 
kų išsprunka, ir nebegali jų sugraibyti ir nebe- 
žinai kur sukti. Bet svarbiausia, kad tu jo irgi 
gerai nepažįsti. Aš jam pasakiau, kad be jo pa- 
sigersiu, ir pasigėriau, bet nepasakiau, kad su 
tavim namo eisiu. Žinojau, kad eisiu, bet nepa- 
sakiau, ir nepasakysiu, nors žinau, kad vistiek 
sužinos ir bus labai negerai. Ne, Jonuli, tu jo 
gerai dar nepažįsti. Tu jam baisus, nežinau ko- 
dėl, ir gana. Jam visi baisūs, kurie gali su ma- 
nim susitikti, bet tu baisiausias. 

— Tada einam atgal, ir nakvok, kad aš 
toks baisus pasidariau, — staiga sustojau ir pa- 
sukau atgal. 

Ir ji paėjo kelis žingsnius atgal ir vėl su- 
stojo. 

— Ne, Jonuli, mes vistiek buvom išėję, ir 
tu nebegali žinoti, ką pagalvos patys Paparčiai 
ir paskum Antanas. Ką pasakysim, kodėl su- 
grižom? 

— Pasakysiu, kad tu pušyno išsigandai, — 
nusijuokiau. 

— Bet aš kalbu rimtai. Ar tu nežinai, kad 
aš prieš visą gyvenimą stoviu. 

Ir kas labiau už mane galėjo žinoti, kaip 
aš pats nuo pat vasaros galo prieš savo gyveni- 
mą atsistojau, ir šiurkštokai pasakiau: 

— O prieš ką aš stoviu? Prieš sudužusį 
puodą? 

Ir valandą stovėjome vėjo pagairėje, ir ji 
vėl atrėmė kaktą man į petį. 

— Ką nusprendei? Grįžti? — pasakiau, nors 
pats aiškiausiai žinojau, kad yra momentas, ka- 
da galiu tvirtai abiem kojom atsistoti ant že- 
mės ir grumtis net ir su Antanu. 

Staiga tam vėjo ūžavime jis man pasidarė 
nebe toks didelis, nebe taip neperšokamas. 

— Verčiau eikim, kaip pradėjom, — paga- 
liau pasakė, o mane pagavo noras kalbėti su vil- 
tim, kad gale pasuksiu visą reikalą į savo pusę. 

— Žinoma, verčiau. Ir pasikalbėti argi mes 
nieko nebeturime. Negi taip būsime praėję vie- 
nas pro kitą nesužinoję, ką vienas kitam pali- 
kom. O dėl Antano, tavo vietoje būdamas, vi- 
siškai nesukčiau galvos. Argi jis visada tave po 
stikline -pasivožęs laikys? /O gal tabokinėn įsi 
dėjęs nešios, kad kiekvieną sykį sukdamasis pa- 
rūkyti, galėtų ir tave paglostyti? | 


— Tu vėl badais... 

— Aš nesibadau, bet noriu pasakyti teisy- 
bę, — man užėjo noras kalbėti. — Ir dar kalbu, 
kad žmonės labai juokingi: juk jeigu jau susi- 
tarėet, tai ir gyventi reikės, ir vienas kitu tikėti 
reikės. Be to neapseisit. Gerai: tu šokai, tu iš- 
gėrei, tu eini dabar viena su manim per dobi- 
lienas, ir nieko neatsitinka. Ir nieko neatsitiks. 
Argi mudu ne draugai? Ir su Antanu ar ne drau- 
gai? Aš nenoriu, kad taip iš karto nueitumėm 
kiekvienas kito griauti. Gal ir nueisim. Tikrai 
reikės nueiti, bet nenoriu, kad tokiu būdu nuei- 
tumėm. Jeigu jau ir reikės nueiti, tai verčiau 
nueisiu su apkartusia savo širdim, bet nenoriu, 
kad to kartumo liktų jums. Aš toks, ir norėčiau 
pamatyti, kas galėtų iš manęs padaryti kitokį. 
Aš save pažįstu. Aš pats Antanui pasakysiu, kad 
ejom abu, ir kad smagu buvo, ir kad nieko ne- 
atsitiko. 

— Bet galvoti ir įtarinėti neužginsi. 

— O kam ginti. Tegu galvoja, kam galvo- 
ti malonu. Tegu. Ir tegu įtarinėja, jeigu labai 
smagu. O apversk kitą pusę. Tu esi čia ir žinai- 
si, kaip kas ir kur. O kaip ir ką veikia jis tenai? 
Na? Tyli. Tikėti reikia, va kas. Kur du žmonės 
susitinka, vienas kitam tikėti reikia pradėti, ki- 
taip bus pragaras. O sužinojus ir atleisti reikia 
mokėti, nes antraip pragaras bus dar didesnis. 
Kai vienas galvoji, pasaulis yra tavo. Viskas yra 
tavo ir su nieku nereikia dalintis, o kai vedi, 
nori ar nenori, turi pripažinti, kad visas pasau- 
lis yra taip pat ir partnerio. Viskas abiejų vie- 
nodai. Jau nebe tie geri laikai, kai pasaulis te- 
buvo tik viešpačiams. Dabar viskas visiems ir 
visų teisės vienodos, ir kai ką nuslepi savo pa- 
ties širdies kokiam kamputyje, nerūstauk pana- 
šų dalyką užtikęs ir kitoj. Klausyk, ar tau nie- 
kada neatėjo į galvą, kad žmogui ne tiktai ne- 
valia smerkti savo artimo, bet taip pat ir savo 
nuosavos pačios. 

Ir kalbėjau, ir kalbėjau, ir vis žinojau, kad 
ne tą reikia kalbėti. Pagaliau paėmiau ją už 
rankų augščiau alkūnių ir atsisukau į save, lyg 
norėdamas pažiūrėti ir tamsiausioj nakty į akis, 
tokias rusvas su daugybe juodų grūdelių, ku- 
riuos galėtum skaityti per dienas, per metus ir 
niekada skaitęs nepavargtum. 

— Tu vis kalbi kaip kunigas, o man visiš- 
kai galva sukasi, — silpnu balsu pasakė ir pa- 
mėgino eiti, ir man nuo jos žodžių pasidarė taip, 
kad ir nemėginau jos sulaikyti. 

Ir ėjom, ir vis galvojau, kaip reikėtų pra- 
dėti kitokią kalbą ir vis norėjau įrodinėti, kad 
atėjo laikas, kada kiekvienas turi mokėti būti 
savo idėjos kunigas, savo kelio grindėjas, o ypač 
moteris. 

Bet ir to nesakiau. 

Vėjas vis tebebuvo baisus ir pušynėlis iš ar- 
čiau jau nebe švokštė, bet gaudė ir kaip įtemp- 
ta styga skambėjo. Kelutis buvo siauras, vieto- 
mis šakų užgožtas. Turėjom susiglausti arčiau, 
ir turėjau laikyti vieną ranką ištiesęs priekin, 
kad, užpuolę atsikišusią šaką, veidų nesusiža- 
lotumėm. 

Vidury pušynėlio vėjas besiuto tik pušų vir- 
šūnėmis, apačioje tepasišvaistydamas tik stai- 
giais trumpučiais gūsiais ir vėl tuoj kur už šakos 
pasikardamas. Staiga visiškai šalia triokštelėjo, 
sutratėjo ir dusliai žnekterėjo. Vitalija pašoko 
ir visiškai prisispaudė. 

— Bijau, — sušnibždėjo. 

— Ko? — susijuokiau. 

— Medžiai lūžta. 

— Tai kas. 

— Tau viskas tai kas. 

— Nepasakyčiau, kad viskas, bet jeigu žmo- 
nės laužiami be gailesčio, o tų pusiau gyvų me- 
džių tai jau leisk ir man nesigailėti. 

— Bet baisu. Ar daug trūko šį kartą, o ką 
gali žinoti, kuris dabar virs. Man dabar visi 
virsta. 

Bet aš buvau bjauriai kerštingas, kito žo- 
džio tam negaliu rasti. 

— Na ir tegu, — ramiai šnekėjau, — jeigu 
virs ir tiesiai ant galvos, vistiek neišvengsi, o 
ko nebegali išvengti, nebėra ko ir bijoti. Baimė 
turi prasmės tik tada, kai gali perspėti nuo be- 
siartinančios nelaimės. Ir kareiviai, sako, tebijo 
mirti tik tol, kol ne fronte, o paskum baimė jau 
nebetenka prasmės. Jeigu tą būtum sakiusi, kai 
dar tebėjom per lauką, būčiau tikrai baimės 
prasmingumą supratęs. Ką gi, įeisi į mišką, 
medis virs, nebepamatysi Antano ir... Na, na, 
nepyk. Jaučiu, kaip mojiesi mušti. Tik noriu pa- 
sakyti, kad tada būtų buvę logiška: būtumėm 
sugrįžę į Paparčius, pasakę, kad miške medžiai 
lūžta, kad negalim eiti, jie būtų supratę, kad tik- 
rai negalim, tave būtų paguldę seklyčioj, o ma- 
ne šalia kambarėly, o patys vėl būtų nuėję ki- 
tan namo galan į savo tamsiąją. Niekas nė še- 
šėlio blogai nebūtų pagalvojęs, ir medžiai ne- 
būtų ant galvų lūžę, ir Antanas, mielas paukš- 
telis, būtų buvęs, o dabar išsimetėm iš tako, ir 
medžiai lūžta, bet jeigu tu tikrai nori, — ir ap- 
sisuku atgal. 

— Jėzau Marija, kam dabar tu pyksti, — 
ji stengėsi išsilaikyti vietoj. 

— Aš? O ne. Jeigu nori grįžti, galim, esam 
pačiam vidury pušynėlio ir numirti į abu galu 
vienodos progos. Man visiškai vistiek, kuriam 
tako gale mirti. 

— Tu šiandien baisus. 6) 
— Nė kiek. Aš tik stengiuosi būti logiškas. 


— Logiškas? 

— Žinoma, kad reikia būti logiškam. O jeigu 
ne... Kas čia mus gali girdėti, — ir su tais Žo- 
džiais pagavau glėbin ir stipriai suspaudžiau. 

— Jonai, ar pasiutai! — sušuko. 


— O kodėl man nepasiusti. Jeigu būčiau 
šuo, dešimt sykių pasiutęs būčiau. 

Norėjau pabučiuoti, bet ji suko galvą, pas- 
kum abiem rankom įsikibo į plaukus. 

— Nedrįsk, šauksiu, — beveik rėkė. — Kai 
imsiu šaukti, jokie vėjai neužstos. Paleisk. 

Nepaleidau, ir mes ritomės valandą visiškai 
negirdėdami vėjų, ir aš ritausi, ir buvau sma- 
gus, kad ji kovoja ir nepasiduoda, ir gina, ko vi- 
siškai neturėjau galvoj paimti. Vienu kartu pa- 
sirodė, lyg ją palieka kovos inirtis, ir aš tuo me- 
tu paleidau ją. 

— Laukinis, — pasakė. 

— Ne, tik beprotis, — atmečiau, norėda- 
mas, kad ji duotų progos išsikalbėti, bet ji nieko 
nebeatsakė. 

Nemačiau, kur ji, bet jutau, kad ne toliau, 
kaip už žingsnio. Tylėjom abu. Toli vėl lūžo 
medis ir tuoj kitas visiškai čia pat: buvo gir- 
dėti, kaip triokštelėjo, kaip žnekterėjo ir kaip 
šakos čia pat pro ausis sušvilpė. 

— O Jėzau, — nebe sušuko, bet sudejavo 
Vitalija. 

— Einam, — pasakiau. — Duokš ranką. 

Pagailo ir jos ir savęs. Ir šnekėti nieko ne- 
benorėjau, ir buvo gera laikyti ją už rankos, ir 
gėda ką tik padarytos kvailystės. Ir pušynėlis pa- 
sibaigė, ir lyg šviesiau pasidarė, bet širdy vis- 
tiek buvo nesmagu, ir žodžio niekaip nebegali- 
ma buvo rasti. Ir nebejieškojau: žinojau, kad vis- 
tiek nieko nebeišeis, ir mano žodžiu niekas nebe- 
tikės. Jos tikės, bet mano — ne. Ejau sukan- 
dęs dantis ir keikiau ir tą vakarą, ir save, ir An- 
taną, ir pats nežinau dar ką. Tik Vitalija staiga 
pasviro į šoną ir mane kartu patraukė. Ji virto 
žemyn į kokią duobę ar griovį, aš virtau per ją. 
Po kelių akimirksnių buvo aišku: mes buvom 
duobėj, siauroj ir nepatogioj. Vitalija ir juokėsi 
ir dejavo. 

— Koja, koja, — kartojo pro kažin ką pa- 
našų į juoką. 

Apsigraibiau. Po manim buvo kažin kas kie- 
ta, bet ne koja. Kažin koks kreivas pagalys. Ko- 
ja negalėjo būti tokia negyva. 

— Aš kojos neužguliau, — pasakiau. 

— Aš nežinau, bet man skauda. Prakeik- 
tos tos duobės, buvau visiškai užmiršusi. 

Aš nieko apie jokias duobes nežinojau. Čia 
jų niekada nebuvo. Kai prieš metus pušys ėmė 

džiūti, Genys visą pabalį ir kalniuką nukirto, 
ir Čia barkšojo kelmynas, bet šį rudenį Antanas 
užsimanęs ir visus kelmus iškasęs. Kai ji pasa- 
kojo, balse nebegirdėti jokio įsižeidimo, ir aš pa- 
liečiau jos koją ir paprašiau parodyti, kur skau- 
da. 

— Kad tik nikstelėjusi tebūčiau, viskas bū- 
tų gerai, — sakė ji. 

— Gal pamėginti patraukti. 

— Pamėgink, tik atsargiai. Aš nenoriu gal- 
voti, kad būčiau nusilaužusi. 

Mėginau patraukti labai atsargiai, į šalis pa- 
judindamas. 

— Neskauda? 

— Ne. 

—Ir dabar ne. 

— Ne. 

Jaučiau tokį lyg šilumos upelį prabėgantį 
tarp mūsų. Kad galėčiau paklausti, ar ji irgi ką 
panašiai jaučia, bet garsiai kalbu, nors ir jaučiu, 
lyg balsas nori virpėti ir kartu nebaisu, kad ir 
tą galėtų išgirsti. 

— Matai, — sakiau, — atgal kelią vėjas 
medžiais verčia, priešaky duobės, bet vistiek, 
turbūt, sutarsim nebegrįžti. Kam grįžti, jeigu 
kelias vis tolyn bėga. 

— Nors ir per duobes, — taip, rodos, su 


šypsena pasakė ji. 


V Augustino nuotrauka 


— Nors ir per duobes. Žmogui nereikia nie- 
kur grįžti, tik pakeliui galima sustoti, pailsėti, 
galima pasirankioti atminimui gerų dalykų, ar 
bent tokių, kurie tau atrodo geri, galima prisi- 
rankioti ir tokių, kuriuos daugumas vadina blo- 
gais, bet patys renkasi ir slapta laiko. Pakeliui 
visko galima rasti. Ir skausmo taip pat. Kelias 
kartais gali apsukti didelį ratą ir dar kartą pro 
tuos pačius daiktus prabėgti, lyg tik tam, kad 
pamatytum, jog ir tie daiktai nebe tie pasidarė. 
Bet aš vėl pamokslus sakau. Juk žinai, kad vi- 
sada dažniausiai tyliu, bet kai išgeriu, tai ima 
noras kažin ką pasakyti, ko niekas dar nėra pa- 
sakęs, kažin ką tikrai iš širdies. Bet gal meėgin- 
sim eiti. Čia drėgna. 

— Kad tinginys ima. 

— Kai koja sustings, sunkiau bus eiti. 

— Tu parneši. 

— Gerai, galiu mėginti. 

— Ne, tik pamėgink padėti iš tos duobės. 


Aš pats tik dabar tikrai pajutau, kai reikėjo 
jai padėti išlipti, kad esu išgėręs daugiau, negu 
galėjau pamanyti. Ir ji buvo. Dabar ji sviro į 
mane, jieškodama atramos, o aš irgi norėjau kur 
nors atsiremti, o reikėjo eiti apsigraibant, kad 
iš tos rausynės išeitumėm, kiton duobėn nepate- 
kę. 

— Mes turėtumėm ant kelučio būti, — pra- 
dėjau sakyti, ir su paskutiniu žodžiu atsidūrėm 
kitoj duobėj. 

Dabar ji juokėsi. 

— Trumpas tavo kelias į priekį, — sakė. 

— O koks ilgumo atgal? — atsikirtau. 

Valandėlę švaistėmės tuščiais žodžiais. Aš 
keliaklūpsčias, o kaip ji — negalėjo pasakyti, 
paskum pakilom iš duobės ir, vos porą žingsnių 
žengę, nusiritom į kitą. Žinojau, kad jos nedi- 
delės, bet kai žengi į jas patamsy, atrodo, lyg iš 
kelinto augšto kristum, ir pusiausvyros išlaikyti 
nebegali. 

— Užsigavai? — paklausiau. 

— O tu? 

— Aš ir norėdamas negaliu. 

Ji dabar juokės. 

— Aš ir pati nežinau, — sakė. — Man ir 
vistiek. Aš dabar žinau, kad iš tų prakeiktų An- 
tano duobių per naktį neišsikapstysim. Ar ne 
verčiau sėdėti vienoj, kol išauš, ir sugrįžti svei- 
kiems, negu be jokios prasmės daužyti ir galvas 
nusisukinti. 

— Ne, ligi ryto tai negalima. 

— Aš daugiau virsti nebenoriu. 

— Bet čia sušalsim. 

— Vis geriau, negu sprandą nusisukti. 

— Blogi keliai ir per duobes, — pats sau 
vienas pasakiau pagalvojęs, kad tų duobių žmo- 
nėms gyvenime visada pilna. 

Mes sėdėjom duobės dugne pusiau gulom, 
ant alkūnių pasirėmę ir šnekėjomės apie daugelį 
paprastų dalykų, apie kaimynus, rudenį, apie 
miestą ir mažus atsitikimus, ir visą laiką galvo- 
jau, kad dabar turiu jai viską išsakyti, bet ji vis 
sakė tą ir dar tą, klausė to ir dar to, ir paga- 
liau, kai abu pritilom, tyliai pasakiau: 

— Aš seniai tau norėjau vieną reikalą pa- 
sakyti, bet vis nebuvo kaip. Kai viską papasa- 
kosiu, tu tikrai suprasi, kodėl nebuvo kaip. Ži- 
nau, kad man reikėjo seniai pasakyti, bet dabar 
tam ir namo nelaiku parvažiavau... 

— Žiūrėk, — nutraukė ji mano ilgą įžangą, 
ir tą pačią akimirką pamačiau duobės paviršium 
prašliuožiančią šviesą. Keista ji tokia man pa- 
sirodė, kaip sužaibavimas. 

— Žmogus eina, — vėl šūktelėjo ji. 

— Tylėk, — sulaikiau. 

— Jis turi lemputę. 

Tikrai jis lemputę turėjo ir buvo arčiau, ne- 
gu buvau spėjęs susigriebti. Lemputė sustojo ant 
paties duobės krašto ir švietė tiesiai į mus. Vi- 
talija atsisėdo ir pasitaisė skarelę. 

— Ar jūs pasiutot, — pasakė iš anapus lem- 
putės. — Vitalija! 

Balsas buvo kaip trenksmas po netikėto žai- 
bo, ir aš sumišau. Mačiau, kaip sumišo ir Vitali- 
ja. Kalbantį užstojo šviesa, bet mums jo ir ma- 
tyti nereikėjo. Tenai buvo Antanas, įsiutęs ir 
įžeistas. 

— Ką tu, po velnių, čia toj knisykloj vei- 
ki, Vitalija? 

Ji palengva atsistojo, ir nesugavo ką pasa- 
kyti, o gal ir nieko sakyti nenorėjo. 

— O mandagiau šnekėti ar nemoki? — vi- 
siškai paprastai pasakiau. Taip ramiai ir papras- 
tai, kad net pats nustebau. Aš jo visiškai nebi- 
jojau. 

— Kas čia toks mane mandagumo nori mo- 
kyti? 

— Nemalonu šnekėti su žmogum, kuris 
pyksta nepasiklausęs, kaip yra. 

— Su tavim, kumečio vaike, čia niekas ir 
nekalba. Vitalija, marš iš tos knisyklos! 

Ji, pašlubuodama, lipo iš duobės, ir Antanas 
pagavo jai ranką ir lempute švietė tiesiai į akis. 


— Dabar klaupk čia prie mano kojų ir pa- 
sakyk viską, kaip kunigui per išpažintį, ko čia 
atsiradai. Su tuo piemeniu rasiu paskum, o tu 
klaupk, jei ne — tai kaip kalę užspardysiu. 

Suko jai ranką, versdamas prie žemės, ir ne- 
nustojo švietęs į akis. 

— Aš abu judu į tą duobę, kaip šunis. 

— Palauk, — nuostabiai ramiai pasakiau ir 
paėmiau jį už rankos. 

— Tu nelisk. Čia mano reikalas, ir aš savo 
reikalus pats moku susitvarkyti. 

— Bet tu palauk. Kam ją dabar tampai? 
Kas ji tau, ir kas tu jai? 

— O kas tu čia? — klausimu atkirto ir ki- 
tos rankos alkūne norėjo pastumti į šalį, bet aš 
laikiausi jų abiejų rankų, ir pats pastūmimas 
nepasirodė toks baisus: dunksterėjimas alkūne 
krūtinėn, lyg kvapą trumpam akimirksniui už- 
gniaužė, bet aš vėl buvau tvarkoj, ir ramumo 
nepamečiau. 

— Klausyk, Antanai, su muštynėmis nieko 
nepadarysi. Tu daug galvoji apie save, bet už- 
miršti, kad ir kiti yra žmonės. Tu nelaužyk tos 
mergaitės ir paklausyk, ką aš turiu pasakyti. 
Mes abu turim ką pasakyti. Vitalija nuo šian- 
dien mano. Tu pats žinai, kad aš pirmiau ją my- 
lėjau, negu tu panorai ją sau pasiimti, ir ji ma- 
ne mylėjo ir tebemyli, ir kas iš to bus, kad tu 
ją vesi, o paskum ji pas mane ateis. 

— Ką tu dabar čia paistai? — jis buvo pik- 
tas, bet ir nustebęs. 


— Aš nieko nepaistau. Vitalija, einam, — 
pesakiau mergaitei. 


— Vite, ką jis čia paisto? — vis nepaleido 
jos rankos, bet ir nebelaužė. 

— Ne, Jonas nieko nepaisto. Aš maniau, 
bet dabar matau, kad iš mūsų poros nebus. 

— Aišku, Antanai, kad nebus. Ir dabar eik 
sau, ir mums leisk eiti sau. 

— Tai šitokie reikalai, — pats sau pro dan- 
tis iškošė, kažin ką svarstydamas, paskui nutę- 
siamai pridėjo: — Tariatės taip sau paprastai 
ir nueiti? 

— O kaip kitaip, — ramiai atsakiau. — Ar 
nori, kad muštųsi čia du vyrai iš universiteto? 

Mažą akimirksnį jis nieko nepasakė. Jis ne- 
beteko viso smarkumo, o gal velnią galvojo, bet 
aš nebegaišau: 

— Einam, — tvirtai pakartojau Vitalijai. 

— Paleisk, — pasakė ji. 

Antanas užsimojo atgalia ranka su lempute 
tiesiai man į veidą, bet aš nenustojau žiūrėjęs 
ton vieton, kur lemputės atšvaiste pilkavo jo vei- 
das. 

— Ir kas iš to bus, — šaltai pasakiau. 

Vitalija tylėjo, gal ji svyravo abejojime, gal 
baimė suėmė gerklę, ir Antanas nedrožė, bet po- 
rą sekundžių taip pastovėjo, paskum švietė lem- 
putę paverksnio pusėn, o pats dideliais žings- 
niais dingo tamsoje. Kai šviesa, aprašiusi nak- 
ties juodume lanką, nukrito ir užgeso, jo nebe- 
buvo nei matyti, nei girdėti. Vitalija vėl stovėjo 
priešais ir vėl padėjo galvą ant peties. Tas buvo 
trečią kartą per nedaugelį minučių, bet kaip vis- 
kas buvo kitaip. 

— Kaip gerai, kad viskas tas atsitiko. Ar 
tu žinai, kad du mėnesius ir nevalgiau ir nemie- 
gojau. Viešpatie, kaip myliu tave, tu ryto ra- 


sos perle. Aš neturėjau dar gyvenimo, bet ir 
tas pats buvo nutrūkęs. Dabar aš vėl gyvas. Ne, 
aš tik dabar užgimiau ir žinau, kaip gyventi rei- 
kės. Ar tu žinai, kad man esi ir saulė ir baltas 
debesėlis miško juodume, atnešąs širdžiai laimę. 
Nežinau, ką tu jauti, bet esu tikras, kad mane 
šalia savęs bent pakęsti galėsi. 

— O, Jonuli, nekalbėk taip, — ir jos rankos 
atsirado ant mano kaklo, ir lūpos susirado lū- 
pas ir vienos kitų paleisti negalėjo, ir smigo vie- 
nos kitosna gilyn ir gilyn, lyg jieškodamos am- 
žino ir nenutrūkstamo ryšio. 

Paskum turėjau pasilenkti, ir ji visą veidą 
nujieškojo švelniais lūpų palietimais. 

— Ir kaip tu galėjai taip pasakyti. Kaip 
tu galėjai pasakyti, kad tik pakęsti tave tegaliu, 
Jonuti, tų. 

Man buvo baisiai nesmagu, ir aš ėmiau bu- 
čiuoti jai veidą ir tarp bučinių norėjau visiškai 
nuoširdžiai pasakyti, kaip yra: 

— Vitute, juk pati žinai, kaip buvo ligi pat 
paskutinio akimirksnio, ir kaip aš galėjau ne- 
abejoti. Žmogus, tu pati žinai, toks negeras, toks 
suktas, kad nejučia ir dėl paties geriausio pasi- 
daro nebetikras. 

— Bet dabar tiki. 

— Tikiu, rasos lašeli. 

— Ir tikėsi visada. 

— Visada, debesėli mano. 

Paskum susėdom ant tos pat duobės kranto, 
ji atrėmė nugarą man į krūtinę ir veidą priglau- 
dė prie veido, o aš apglėbiau ją savo apsiausto 
skvernais. 

— Aš dabar tavo kūdikis, — sakė beveik 
tiesiai iš lūpų į lūpas. 

BENDRUOMENĖS BRANDOS ATESTATAS 


ANTANAS MUSTEIKIS 


1. Kas yra bendruomenė? 


Kai kalbame apie bendruomenę, pirmiausia 
turime galvoje lietuvių organizaciją, apimančią 
visuose kraštuose išblaškytus lietuvius. "Tokio 
plataus pobūdžio organizacijų yra sukurtų ar 
kuriamų ir kitur, ne vien lietuvių tarpe. Pvz. 
neseniai išpopuliarėjo Europos Gynimo Ben- 
druomenė, organizuota atsilaikyti prieš komu- 
nistinę grėsmę. Tačiau šios rūšies bendruomenė 
neturi daugelio bruožų, kurie apibūdina lietu- 
vių bendruomenę ir tuo labiau — pirmykštę 
bendruomenę. O kuriamoji Pasaulio Lietuvių 
Bendruomenė daugeliu atžvilgiu yra mažai nu- 
tolusi nuo pirmykštės bendruomenės. 


Norėdami tiksliau apibrėžti bendruomenę, 
pabandysime visų pirma ją atskirti nuo kitų pa- 
našių žmonių junginių. Žmonių grupė, arti- 
miausia bendruomenės (community, Gemein- 
schaft), yra visuomenė (society, Gesellschaft). 
Daug kas abiejų žodžių reikšmes laiko tolygiomis 
ir tuos žodžius vartoja pakaitomis. Bet istorijos 
būvyje šios žmonių grupės buvo aiškiai skirtin- 
gos. Dar daugiau — pradžioje vyravo bendruo- 
meninės grupės, o vėliau įsigalėjo visuomeninės. 
Tačiau ir dabar abiejų socialinių grupių skirtin- 
gumai yra išlikę ligi mūsų laikų, o lietuvius vie- 
nijanti organizacija pasirinko bendruomenės, o 
ne visuomenės vardą, neatsitiktinai. 


Populiarioje kalboje visuomenė suprantama 
dvejopai. Pirma, visuomenė yra lyg ir paskiras 
elito sluogsnis, išsiskiriąs iš masės kitų to paties 
krašto gyventojų išsimokslinimu, profesijomis, 
kilme ar kuo kitu. Šia prasme yra vartojamas 
dar ir kitas posakis — “augštoji visuomenė“. 
Antra, visuomenė yra visus apimanti kokio nors 
krašto ar teritorijos gyventojų grupė. Tada ben- 
druomenė gi dažnai laikoma tik viena visuome- 
nės dalimi. 

Tačiau iš tikrųjų yra kiti bruožai, kurie es- 
mingai apibūdina visuomenę ir ją atskiria nuo 
bendruomenės. Mes juos čia plačiau palukšten- 
sime. 

Žmonės vieni su kitais santykiauja ir nega- 
tyviai ir pozityviai. Pirmuoju atveju jie vienas 
kitam kenkia, antruoju atveju — gelbsti. Kad 
bendruomenė ar visuomenė egzistuoja, yra 
ženklas, jog pozityvūs žmonių santykiai yra 
stipresni už negatyviuosius. Pozityvieji santy- 
kiai rodo vienybę įvairybėje arba įvairybę vie- 
nybėje. Kiekvienu atveju tie santykiai yra dve- 

jopi: jie yra daugiau organiško arba daugiau 
mechaniško pobūdžio. Organiškieji santykiai yra 
charakteringi bendruomenei, o mechaniškieji — 
visuomenei. 


Bendruomenės grupės gyvenimas yra dau- 
giau privatus, intymus, uždaras, kai tuo tarpu 
visuomeninės grupės gyvenimas yra daugiau 
viešas, atviras. Bendruomenė remiasi tiesiogi- 
niu ir asmenišku žmonių santykiavimu, o visuo- 
menė — tarpišku, dažnai beasmeniškų santykia- 
vimu (pvz. per nuostatus, laikraščius, knygas ir 
kt.). Bendruomenėje žmogus jaučiasi savybėje, 
o visuomenėje — lyg patekęs į svetimą kraštą. 
Jauni žmonės dažnai esti perspėjami nesimaišyti 
blogoje kompanijoje ar visuomenėje, tačiau jei 
kas nors ragintų neiti į “blogą bendruomenę“, 
tai būtų nesąmonė, nes bendruomenė yra su- 
prantama kaip būtinybė, lyg oras ar vanduo, o 
ne kaip blogis. 

Patys žodžiai tiksliai nusako jų skirtingą 
prasmę. Gyvenimas bendruomenėje yra ben- 
dras, o visuomenėje yra neapibrėžtas “visų"" gy- 
venimas. Tad jaunavedžiai, sukurdami šeimą, 
sudaro bendrą gyvenimą, o ne visuomenės. Vi- 
suomene mes galime džiaugtis kaip gera kom- 
panija, o bendruomene mes nesidžiaugiame jau 
vien dėl to, kad patys esame jos neatskiriama 
dalimi. Šia prasme žmonės jaučiasi esą religi- 
nės bendruomenės nariai, kai tuo tarpu visuo- 
meninėse institucijose jie dažnai tik atsitiktinai 
arba mažiau pastoviai tedalyvauja. 


Visa, kas yra tam tikrai žmonių grupei ben- 
dra, kaip ta pati kalba, papročiai, gyvenimo bū- 
das bei kultūra, yra esminga bendruomenės na- 
riams. O visuomenės nariai vienas su kitu yra 
rišami profesiniais, politiniais ir ekonominiais 
ryšiais. Pirmuoju atžvilgiu žmogus noromis ne- 
noromis yra kitų žmonių bendrininkas nuo pat 
prigimties, antruoju atžvilgiu jis jieško biznio ar 
kelionės partnerių tik tam tikrų metu. Bendruo- 
meniniai ryšiai yra daugiau nesąmoningi bei 
iracionalūs, kai visuomeniniai ryšiai yra sąmo- 
ningai ir su aiškiu tikslu sudaromi. 


Istorijos būvyje senieji amžiai yra labiau 
nužymėti bendruomeninėmis grupėmis, o nau- 
jieji — visuomeninėmis. Tikros ar tariamos gi- 
minystės ryšiai daug lemiamiau apsprendė se- 
nųjų bendruomenių gyvenimą, kai mūsų laikų 
visuomenės santykiai yra labiau apspręsti ne 
tiek giminystės, kiek užsiėmimo (profesijų). Tuo 


būdu „kaimo kultūra (bendruomeninė) yra pa- 
statytina miesto kultūrai (visuomeninei), namų 
ūkis į krašto ūkiui, pramonė — prekybai, kon- 
servatiškumas — liberališkumui, aristokratinis 
principas — demokratiniam ir t.t. Šia prasme 
kiekviena pirmykštė tautelė yra labiau bendruo- 
meninė, kai tuo tarpu bet kokia moderni tauta 
yra ryškiai visuomeninė. 

Nors bendruomeniniai ir visuomeniniai san- 
tykiai yra aiškiai skirtingi, dabartinės žmonių 
grupės nera "grynos", o priklauso ir nuo ben- 
druomeninių ir visuomeninių ryšių. Yra tačiau 
svarbu, kurie santykiai vyrauja. 

Iš viso, kas buvo sakyta, ryškėja, kad, au- 
gant civilizacijai, visuomeniniai ryšiai daugiau 
ar mažiau išstumia bendruomeninius. Betgi taip 
pat yra tiesa, kad mūsų laikų mokslininkai ir 
filosofai prieina prie išvados, kad bendrucme- 
ninių santykių nykimas yra viena pagrindinių 
kultūros “mukimo priežasčių. Paraleliai su tuo 
esti pastebima visuomeninė anemija. Visuome- 
nė pasidaro nejautri moralei, kuri turėtų sais- 
tyti priemones bet kokiems tikslams pasiekti. 
Tada suirsta pusiausvyra tarp tikslo ir priemo- 
nių ir artinamasi prie formulės, kad tikslzs pa- 
teisina priemones. O norint žmonijos kultūrą 
išsaugoti bei palaikyti, tenka nesiriboti vien vi- 
suomeniniais ryšiais, bet reikia plėsti bei stip- 
rinti kuo daugiau bendruomeninių ryšių, kurie 
ir turėtų būti pagrindinis Pasaulio Lietuvių Ben- 
druomenės rūpestis. Tad bendruomenės o ne vi- 
suomenės vardas tiksliai atitinka mūsų kuria- 
mos organizacijos pobūdį. 


2. Nueitas kelias 


Lietuvių bendruomenė augščiau minėta 
prasme egzistuoja nuo neatmenamų laikų. Prieš- 
istorinės lietuvių kiltys jau sudarė bendros kul- 
tūros bei patirties žmonių grupę, kuri istorijos 
būvyje išaugo į lietuvių tautą. Tačiau kuni- 
gaikščių gadynėje valstybinis pargindas buvo 
politinis (visuomeninis), o ne etinis (bendruo- 
meninis). Todėl Didžioji Lietuvos Kunigaikštys- 
tė maža turėjo vidinės vienijančios pajėgos, ku- 
rią kaip tik matome besireiškiančią mūsų devy- 
nioliktojo šimtmečio antrosios pusės tautiniame 
sąjūdyje. Tuo metu naujas ūkininkų, buvusių 
baudžiauninkų, luomas iškilo į valstybinių sie- 
kių gyvenimą. Jis rėmėsi bendra žemojo luomo 
kultūra bei patirtimi, kuri atstovavo tautos ka- 
mienui, kai tuo tarpu augštesnysis luomas su 
mažomis išimtimis buvo nuo jo atskilęs. Tauti- 
nis sąjūdis ir mūsuose, kaip ir kitur, buvo va- 
dovaujamas elito, kuris tačiau buvo „nesutrau- 
kęs ryšių su savo tėvų, buvusių baudžiauninkų, 
kultūra, ir ši išliko mažiausiai paveikta sveti- 


mų įtakų. Tad nepriklausomybės atgavimas ir 
vėlesnis savarankiškas gyvenimas yra labiau nu- 
žymėtas bendruomeniais, o ne visuomeniniais ry- 
šiais. Gal todėl paskutinių priešo invazijų ir 
okupacijų metu lietuviai išliko kiečiausias riešu- 
tas svetimųjų gniaužtėse, nors ekonominiu at- 
žvilgiu jie leidosi kai kurių kaimynų pralenkiami,. 


Neformali lietuvių bendruomenė savoje 
valstybėje pasirodė gaji ir absorbuojanti sveti- 
mas mažumas ar prieš tai benutaustančius savuo- 
sius, nors, kaip žinoma, lietuviai lygiai istorijos 
būvy, lygiai paskutiniaisiais dešimtmečiais yra 
išlikę kaip viena tolerantingiausių tautų kitų 
tautų atžvilgiu. Savos valstybės rėmai savaime 
stiprino lietuvių specialiai neorganizuotą ben- 
bendruomenę savoje aplinkoje. Deja, to negali- 
me pasakyti apie tos lietuvių bendruomenės da- 
lis, kurios atsidūrė svetimose šalyse. Ten ne tik 
lietuvių, bet ir kiekviena kita kraštui svetima 
bendruomenė liko atvira pašalinėms įtakoms, 
kurios dažnai ateivių vaikus, ypač vaikų vaikus, 
visiškai nutautina. Todėl klysta tie, kurie sako, 
kad lietuvių bendruomenė Jungtinėse Amerikos 
Valstybėse yra įsikūrusi kaip bendruomenė prieš 
kokį šimtą ar septyniasdešimt metų. Tokios or- 
ganizacijos, išlikusios iš praeito šimtmečio, mes 
nežinome, o paskiros, dažniausiai visuomeninės, 
organizacijos negalėjo ir negali būti pakankamai 
veiksmingos lietuvių kultūrai išlaikyti. Tad ly- 
giai neorganizuota bendruomenė svetimoje aplin- 
koje, lygiai paskiros visuomeninės organizaci- 
jos negali atlikti to uždavinio, kuris yra skirtas 
organizuotai bendruomenei. 


Organizuotos bendruomenės idėja buvo en- 
tuziastingai priimta, kai tik jos vardas buvo 
pradėtas linksniuoti. Mintis tokią bendruomenę 
organizuoti pirmiausia kilo lietuvių tremtinių 
masėse Vokietijoje po antrojo pasaulinio karo 
(Nepriklausomybės laikais ta idėja buvo bandy- 
ta įgyvendinti per Užsienio Lietuviams Remti 
draugiją). Jos gimimo data yra 1946 m. vasario 
4 d. Buvo suredaguota Lietuvių Charta ir pa- 
ruošti laikinieji viso laisvojo pasaulio lietuvių 
bendruomenės nuostatai, kuriuos Vlikas priėmė 
1949 m. birželio 14 d. Tuo pat metu įsisiūbavo 
emigracija iš Vokietijos, ir žymieji bendruome- 
nės židiniai tremtinių stovyklose pamažu nete- 
ko didžiosios savo narių dalies. Tačiau Vokieti- 
jos lietuvių bendruomenė neišblėso. Ji regulia- 
riai teberenka savo organus, vykdo jai skirtus 
uždavinius, kurių ryškiausias pavyzdys yra švie- 
timo organizavimas, pasireiškęs lietuviškąja gim- 
nazija ir vargo mokyklomis. 


Panašiu būdu lietuvių bendruomenės yra 
susiorganizavusios ir veikia Australijoj, Austri- 
joj, Belgijoj, Danijoj, Didžiojoj Britanijoj, Itali- 

joj, Naujojoj Zelandijoj, Prancūzijoj, Šveicari- 
joj ir kitur. Štai, Londone, Hannovery ir Pary- 
žiuj pastaraisiais metais vyksta Europos kraštų 
bendruomėnių pirmininkų suvažiavimai. Juose 
koreguojami būdai, kuriais sėkmingiausiai gali- 
ma būtų išlaikyti lietuvių kultūrą, pasikeičiama 
įvairių kraštų lietuvių bendruomeninė patirti- 
mi, nustatomi konkretūs artimieji ir bendri to- 
limieji uždaviniai. 

Deja, pati gausingiausia lietuvių kolonija 
Jungtinėse Amerikos Valstybėse daugeliu atžvil- 
gių atsiliko nuo kaimyninių bendruomenių. Pa- 
sirodo, kad lietuvių bendruomenės organizacija 
daug sėkmingiau apima visus lietuvius tuose 
kraštuose, kur randa ne tokius gausingus anks- 
tesniųjų kartų ateivius, kaip Jungtinėse Ameri- 
kos Valstybėse. Tuo atveju geriau, kur naujoji 
tremtinių - ateivių banga randa per maža ryšio 
su senosiomis ateivių kartomis dėl kokių nors 
priežasčių, .pvz., dėl ankstesnės kartos pasidavi- 
mo. komunistinei -propagandai, kaip. Kanadoje, 
nes ten sveikas tremtinių bendruomenės :bran- 

duolys be rimtų kliūčių greičiau susiorganizuo- 
ja. Gi Amerikoje naujoji tremtinių banga, su- 
sidedanti iš arti trisdešimt tūkstančių ateivių, 
tesudaro tik mažą dalį seniau čia įsikūrusių lie- 
tuvių tarpe ir privalo rasti bendrą kalbą su gau- 
sesniais skirtingesnės patirties tautiečiais. Pas- 
tarieji Amerikoje paliko didelį įnašą lietuviško- 
je veikloje, nors jie kitu keliu ėjo, nors naujieji 
ateiviai jiems prikiša, kad jie per maža padarę 
ir norėtų, kad jie būtų išlaikę bent vieną pilnai 
lietuvišką kartą. 


Organizuotos bendruomenės įsikūrimo pra- 
džia Amerikoje galima laikyti New Yorke 1951 
m. lapkričio mėn. 18 d. — paskelbus Amerikos 
lietuvių bendruomenės aktą. 1952 m. vasario 15 
d. Laikinasis Organizacinis Komitetas (Lokas) 
įregistravo JAV Lietuvių Bendruomenę Connec- 
ticut valstybėje (nr. 33840) kaip teisėtą krašto 
organizaciją. Tų pat metų kovo 6 d. Lokas priė- 
mė laikinuosius organizacijos įstatus. A 

Ir štai — jau beveik treji metai prabėgo, 
kai buvo priimti įstotai, tačiau tik „prieš porą 


mėnesių buvo paskelbta tvarka ir laikas augš- 
čiausiajam organui rinkti. Kokios yra pagrin- 
dinės lėtumui priežastys? 


3. Bendruomenės organizavimo kliūtys 


Jeigu Lokas organizavimą uždelsė ir daug 
kas gali jį pakaltinti, tai kliūtys, kurias jis suti- 
ko, iš tikrųjų daug ką gali pateisinti. O jų buvo 
daug ir įvairių, kurių pagrindines čia ir iškelsime. 

Pirmiausia minėtinos priežastys, išplaukian- 
čios iš pačių tremtinių — didžiųjų bendruomenės 
šauklių laikysenos. Naujoji ateivių karta, pri- 
kišdama senajai, jog ji nesuprato įkurti univer- 
salios organizacijos lietuvių kultūrai išlaikyti, 
pati pervertino savųjų entuziazmą, kuris pra- 
džioje reiškėsi gausiais tremtinių naujakurių su- 
sirinkimais, ir pavėlavo jį apipavidalinti visus 
apimančiais organizaciniais rėmais. Po penketo 
kūrimosi metų prof. J. Brazaitis yra taikliai api- 
būdinęs to entuziazmo atvėsimą: tai teisiųjų pa- 
vargimas, pavargimas veikti bei kovoti, norėti 
bei siekti ir galvoti. Ši priežastis gniaužo dauge- 
lį veikliųjų lietuvių, kurių skaičius nėra didelis 


ir kuriems yra sunku rasti antrininkų. Beje, šį 
pavargimą paskatino, iššaukė ar pagreitino ir 
kitos žemiau paminėtos kliūtys. 


Antra panaši į pirmąją kliūtį yra vietinės 
naujo krašto kultūros poveikis. Ar “senakuriai"', 
ar naujakuriai — vistiek: visi yra paveikti ame- 
rikiečių kultūros, kuri ekonominį žmonių pasise- 
kimą laiko augštesniu dalyku nei bet ką kita. 
Šitai atsispindi visų lietuvių pastangose pasivyti 
vietinius ekonomiškai, kas iš esmės yra sveikin- 
tinas reiškinys, tačiau kuris, deja, stiprina vi- 
suomeninius ryšius ir silpnina bendruomeninius. 


Trečia, ankstyvųjų ir naujųjų ateivių pre- 
stižo susikryžiavimas. Ankstyvosios ateivių kar- 
tos organizavosi atskiromis kolonijomis prie pa- 
rapijų, kurios dažnai turėjo išsikovoti teises 
nuo lenkų užmačių. Buvo įkurta laikraščių, 
draugijų, klubų, susivienijimų ir kt. Tai negin- 
čijamas senųjų kartų nuopelnas, kuriuo jos tei- 
setai didžiuojasi. O vis dėlto maža jų vaikų ir 
retas jų vaikų vaikas išliko tose draugijose. Kai 
kurie ir išlikę jose taip pakeitė veiklos pobūdį, 
kad pradžioje grynai lietuviškos kultūros židinys 

tapo priemone nejučiomis savai kultūrai gesinti. 
Šitie dalykai nepriklausomybės laikais išaugu- 
siai naujajai ateivių kartai, žiūrinčiai kad ir ne 
pro padidinamuosius stiklus, atrodė netoleruoti- 
ni. Antra vertus, naujieji ateiviai tikėjosi esą 
nulipdyti iš kitokio molio, kadangi daug dides- 
nis jų skaičius buvo pasiekę augštesnio mokslo. 
O seniesiems, turintiems daugiau patirties nau- 
jame krašte, visi naujakuriai atrodė “grynoriai". 
Tokių propaguojama ir bendruomenė vargiai se- 
niesiems galėjo atrodyti geresnė kaip jų drau- 
gijos. Tad dviejų rūšių ateivių prestižų susikir- 
timas sunkino bendruomenės kelią. 

Ketvirta, panašus į dviejų prestižų susikir- 
timą yra pastebimas ankstyvosios kartos vadovų 
baimės kompleksas, iššauktas naujosios ateivių 
pranašumo (kai kuriais atžvilgiais). Vyriausia 
jungtinė politinė JAV lietuvių organizacija, su- 
daryta ir tebetęsiama daugiau oligarchiniais ne- 
gu demokratiniais pagrindais, visų pirma bijo, 
kad naujųjų ateivių pajėgos gali būti stipresnės 
už senąsias, ir svarbiausia — gali juos nustumti 
nuo vairo jų pačių organizacijoj. O visa apiman- 
čios bendruomenės realybė, priešpastatyta sau- 
jelei minėtos politinės organizacijos veikėjų, ga- 
lėtų visai užtemdyti jų trokštamą  žyg- 
darbių aureolę. Štai kodėl politiniai šekspyriš- 
kojo karaliaus Lyro amžiaus komplekso tipo vei- 
kėjai, turį daug patirties ir nuopelnų politinėj 
srity, vieša ranka lyg ir pritaria bendruomenės 
organizacijai, bet atgalia ranka jos be atodairos 
kratosi. O juk tik per juos būtų galima sujung- 
ti “senakurius" su naujakuriais. 

Penkta, vietiniai politiniai organizatoriai, 
bazavęsi visuomenei atstovauti ne pagal propor- 
cinę visuomenės diferenciaciją, prieštarauja demo- 
kratiniam tos pačios visuomenės pasireiškimui, 
kuris bendruomenėje galėtų pakeisti atgyvenu- 
sią atstovavimo tvarką, o tuo pačiu gal ir “ke- 
turių didžiųjų" anomaliją. Mažesnės politinės 
srovės, dabar turinčios išpirštą reprezentaciją 
jungtinėje organizacijoje, turėtų nustoti nenu- 
pelnyto prestižo demokratiniuose bendruomenės 
rinkimuose. Todėl kai kurios jų drįsta net atvi- 
rai pasisakyti ir griauti kuriamąją bendruome- 
nę, savaime aiškų, neatidengdamos savo kortų. 

Kita dalis politikų, nors turėdami gausesnį 
ir organizuotą užnugarį, taip pat bijo, kad kuri 
pė demokratiniais rinkimais nepasirodytų stip- 
resnė už ją pačią. O jeigu čia dar atsiliepia ai- 
das iš nedemokratinės praeities palikimo, tai šios 
grupės atstovai, “žarstydami politinę ugnį", jau- 
čiasi visai normaliai siekią savo tikslų jų nuo- 
mone priimtinais metodais. 

Šešta, yra ir tokių viešosios nuomonės reiš- 
kėjų, kurie demokratiškumo vardu bando viską 

jaukti, kad liktų populiarūs, kas pvz. jų laikraš- 
čiui, atrodo, yra naudinga, nes tariamai patrau- 
kia skaitytojus. Tokio pobūdžio laikraštis pa- 
mirš, ką rašė prieš keletą dienų ar net kitame 
to paties laikraščio puslapy, ir sau prieštaraus, 
kad tik susidarytų “didelis pliumpt". Bet koks 
bendruomenės žygis ten dažniau bus negatyviai, 
o ne pozityviai vertinamas. Tokiems veikėjams 
atrodo, kad nieko šventa ar gera pasaulyje nėra, 
jei jie patys dėl jiems patiems žinomų priežesčių 
(o gal kartais ir nežinomų priežasčių) ten reda- 
lyvauja. 


Tai šios yra svarbiausios bendruomenės or- 
ganizavimo kliūtys. Prel. J. Balkūnas, St. Barz- 
dukas, prof. J. Brazaitis, V. Čižiūnas, dr. J. Gir- 
nius, A. Laukaitis ir kiti dažnai iškeldavo į vie- 
šumą dalį tų kliūčių ir kovojo prieš jas, jieško- 
dami konstruktyvių gairių bendruomenei orga- 
nizuoti ar lietuvių kultūrai išlaikyti. Čia ypatin- 
gai išskirtinas Loko pirmininkas prel. J. Balkū- 
nas, kuris vadino daiktus jų tikraisiais vardais, 
pakėlė didžiąją paruošiamųjų darbų naštą ir su- 


gebėjo jungti visus lietuvius — ir ankstyvuo- 
sius ateivius ir naujakurius, nežiūrint pažiūrų 
bei įsitikinimų skirtumo — į bendrąją organiza- 
ciją. 


Kad bendruomenė yra organizuojama apoli- 
tiniais ir areliginiais pagrindais, kad ji turėtų 
būti universali, t. y. apimanti visų pažiūrų lietu- 
vius, partinius ir nepartinius, organizuotus ir 
neorganizuotus, norinčius priklausyti ir net ne- 
norinčius, žodžiais sutinka beveik visi kalban- 
tieji apie bendruomenę. Veiksmai betgi nėra to- 
kie vieningi. Norint juk lengva rasti purvo ir 
juo drabstytis. Tad ir čia užtiksime tūlą gud- 
ragalvį, kurs demokratijos ar liberalizmo vardu 
ims ginti “individo laisvės“ principą, tariamai 
pažeistą pasišovimu laikyti bendruomenės na- 
riais neorganizuotus ar nenorinčius priklausyti 
bendruomenei. Tas kritikas tačiau neprisimins, 
ar valstybė klausia savo krašto gyventoją, kai 
ji įpareigoja atlikti pilietinę pareigą, nors tas 
ir nebūtų pilietis. Tas kritikas taip pat savęs ne- 
paklaus, ar jis norėtų būti žmogus. O gal jis nu- 
spręs, kad, nenorint priklausyti prie žmonių, ga- 
lima nebūti žmogumi. Kuo jis tokiu atveju bū- 
tų, yra atsakęs prof. K. Pakštas. Toks liktų kiau- 
liažmogiu. Šito kaip tik ir nori išvengti visi ben- 
druomene besisieloją kultūros darbininkai, ku- 
riems yra aišku, kad bendruomeniniai ryšiai es- 
mingiau apibūdina žmogų, bet ne visuomeniniai. 


Antra vertus, lietuvių bendruomenė niekur 
nebando kam nors pakenkti. Priešingai, ji pati 
jausis tvirtesnė, jei paskiros organizacijos bus 
stipresnės. Bendruomenė nesikiša į politinių or- 
ganizacijų veiklą, o priešingai — džiaugiasi jų 


laimėjimais. Tas pat pasakytina apie bendruo- 
menės santykius su labdaros organizacijos tink- 
lu ar kitomis draugijomis bei klubais. Ir vis dėl- 
to nė viena visų kitų organizacijų neatlieka tų 
uždavinių, kuriems yra pašaukta mūsų bendruo- 
menė. 


4. Tarybos rinkimai — bendruomenės 
egzaminai 


Kaip žinome, juo sąmoningesni piliečiai, tuo 
jie aktyviau dalyvauja valstybės tvarkyme bei 
valdyme. Rinkti valdžios atstovus yra kiekvieno 
piliečio pareiga ir privilegija. Tą patį tenka pa- 
sakyti ir apie bendruomenės organizaciją. Štai, 
Vyriausioji Rinkimų Komisija, sudaryta Loko, 
1954 m. lapkričio 16 d. paskelbė JAV Lietuvių 
Bendruomenės Tarybos rinkimų taisykles, kur 
primenama, kad Taryba yra vyriausias bendruo- 
menės organas, nusakoma, kas ir kaip gali rink- 
ti ar būti renkamas, kaip sudaromi rinkimų są- 
rašai, kaip balsuojama ir t.t. Tad čia kiekvienas 
sąmoningas lietuvis turės progą atlikti savo 
pareigą. 

Lokas nustatė rinkimų dieną, kuri bus 1955 
m. balandžio 3 d. (Verbų sekmadienį). Tą dieną 
lietuvių bendruomenė Amerikoj privalės išlai- 
kyti savo egzaminus brandos atestatui įsigyti. 

Ką liečia tie egzaminai? Jie liečia Jus ir 
mus, Tave ir mane, priklausantį draugijoms ar 
nusišalinusį nuo jų, palaikantį ryšį su tautiečiais 
ar nutolusį nuo jų, Baltijos krašte kilusį ar čia 
gimusį lietuvį, — žodžiu visus, kuriems lietu- 
vio vardas ką nors sako. 

Ar balsuotojo — lietuvių bendruomenės na- 
rio lojalumas gyvenamajam kraštui, kurio jis yra 
arba gali būti pilietis, bus pažeistas? — Jokiu 
būdu. Atiduok, kas valstybės — valstybei, o kas 
bendruomenės — bendruomenei. Ir jeigu Tu są- 
moningai mylėsi savo ar savo tėvų gimtąjį kraš- 
tą ir atliksi lietuviškajai kultūrai skirtą duoklę, 
Tu būsi geresnis, — nes sąmoningesnis — Nau- 
jojo krašto pilietis. Žmogus nesikeičia kaip cha- 
meleonas, kalbėjo vienas Vytauto Didžiojo Uni- 
versiteto profesorius rusiškiesiems komunistams 
į akis, kai tie okupavo Lietuvą. Ši tiesa galioja 
visų tautybių tarpusavio santykiavime. Atsineš- 
tinė gimtojo krašto kultūra, perteikta jaunajai 
kartai, yra lyg ir įgimta žmogaus savybė, kurios 
jis ir norėdamas negalėtų visiškai atsikratyti. Jis 


gali tik vaizduotis, kad “prigimtinė" kultūra jo 
neliečia ar kad jis yra, sakysime, visos žmonijos 
"tautietis". Susimąstymo valandą jis pats žinos, 
Jog jis sau meluoja, o kiti, pašaliniai — tuo la- 
biau. — Nuo savęs nepabėgsi... 

Vaidyba gi kartais pakeičia gyvenimo rea- 
lybę. Mados neretai verčia žmogų, kaip tą riterį 
savo damos akivaizdoje, gerti pamazgas. Tačiau 
visi sutinka, kad žmogus nepakeičia savo asme- 
nybės kiekvieną sezoną, kaip sukneles ar kakla- 
raiščius. O asmenybė yra kaip matėme, esmin- 
gai susijusi su bendruomene bei jos kultūra. To- 
dėl ir bendruomenės Tarybos rinkimai, parodą 
žmogaus ryšius su savais žmonėmis, turi gilią 
žmogiškąją prasmę. Tais rinkimais mes arba pri- 
sipažinsime, kas esame, arba vaidinsime, kas 
nesame. 


Šia proga tenka paliesti dažnai arba nuolat 
daugelio puolamą politiką. Pastebėtina, kad visi 
smerkia politinių partijų tarpusavio kivirčus, ku- 
rie pareikalauja tiek daug energijos, jog jos be- 
veik visai nelieka tiesioginiam ir kilniam parti- 
jų uždaviniui — veiksmingai prisidėti prie pa- 
vergtosios tėvynės laisvinimo. Įdomu, kad kiek- 
viena politinė grupė nurodo tik kitų grupių klai- 
das ir nepradeda, kaip dr. J. Girnius taikliai pa- 
stebi, reformų nuo savęs. Gi lietuvių bendruo- 
menė Amerikoje kaip tik pati mato savo trūku- 
mus ir visus kviečia į talką jiems pašalinti. Argi 
nebūtų gražus atoslūgis: vietoj kritikavus poli- 
tinę veiklą, nenurodant konstruktyvių ir kon- 
krečių kelių, atsisukti su visa energija kuriama- 
jam bendruomenės žygiui? Šiuo metu tas žygis, 
palyginti, nedaug tereikalauja iš mūsų — akty- 
vaus dalyvavimo Tarybą renkant. Tik gausiai 
balsuodami — atlikdami savo nepažeidžiamą 
pareigą — išlaikysime garbingus bendruomenės 
egzaminus. 

Negalima sakyti, kad, Bendruomenės Tary- 
bą išrinkus, lyg magiškai lazdelei mostelėjus, vi- 
sos lietuvių kultūros išlaikymo problemos savai- 
me išsispręs. Tai bus greičiau tik pati organizuo- 
to darbo pradžia. Tačiau tokia pradžia turės ne- 
ginčijamai tvirtus ir sveikus pagrindus— ben- 
druomenės narių demokratinį dalyvavimą savo- 
sios kultūros bare per jų rinktus teisėtus atsto- 
vus. Šie gi savo ruožtu bus įsipareigoję išlaikyti 
bei puoselėti visa, kas yra esminga lietuvių ben- 
druomenei, ir tuo pačiu prisidėti prie visos žmo- 
nijos kultūros turtinimo. 

VETERINARIJOS SRITIES SUTVARKYMAS 
NEPRIKLAUSOMOJE LIETUVOJE 


Kai Lietuva atsistatė po pirmojo pasauli- 
nio karo, veterinarijos aprūpinimas buvo men- 
kas, silpno profesinio paruošimo, atsilikęs ir 
tvarkomas menkais veterinarijos įstatymais, pa- 
veldėtais iš Rusijos ar okupacinės vokiečių val- 
džios. Keliolika vet. gydytojų bei vet. felčerių, 
grįžusių iš Rusijos, nepatenkino kuklių krašto 
reikalavimų. Vėliau kraštui greitai lopant karo 
padarytus nuostolius ir kylant žemės ūkiui, lai- 
kas ir sąlygos tuojau reikalavo sukurti efekty- 
viai veikiančią veterinarijos organizaciją. Mo- 
dernėjant ūkiui, reikėjo paruošti naujų įstaty- 
mų bei taisyklių, sutvarkant visas veterinarijos 
sritis, vadovaujantis vakarinių Europos valsty- 
bių išbandytais pavyzdžiais. 

Šio straipsnio tikslas painformuoti visuo- 
menę apie vet. gydytojo paruošimą bei jo pro- 
fesinį darbą. Šiuo metu, kai lietuvis vet. gydy- 
tojas, nugalėjęs kalbines kliūtis, vis daugiau 
JAV-se lygiateisiai vertinamas, pravartu žvilg- 
terėti į praeitį, kuriuo keliu jo buvo nueita. 


Veterinarijos gydytojų paruošimas. 


Vet. gydytojų trūkumu susirūpinta pirmai- 
siais Nepriklausomybės metais. 1922 m. prie Kau- 
no universiteto medicinos fakulteto įsteigtas ve- 
terinarijos skyrius. Bet 1928 m. dėl įvairių prie- 
žasčių jis buvo likviduotas, išleidęs tik keliolika 
vet. gydytojų. Nebaigusių studentų daugumas 
buvo pasiųsta į užsienio augštąsias vet. mokyk- 
las. Gi 1928 m. įsteigta Gruzdžių augštesnioji 
gyvulininkystės mokykla priimdavo baigusius 
keturias gimnazijos klases ir paruošdavo per 3 
metus vadinamuosius gyvulininkystės technikus 
su vet. felčerių teisėmis, vėliau pavadintus vet. 
technikais. Ši mokykla, išleidusi apie 200 vet. 
technikų, dalinai užpildžiusių susidariusi vet. 
gydytojų trūkumą, 1936 m. sustabdė naujų mo- 
kinių priėmimą, kai pradėjo veikti Kauno Vete- 
rinarijos Akademija. 


Kol veikė Gruzdžių mokykla, stipendininkų 
vet. gydytojų skaičius buvo didinamas ir studi- 
javo šiose užsienio augšt. vet. mokyklose: Berly- 
ne, Miunchene, Berne, Brno, Vienoje, Tolūzoje, 
Turine, Stockholme, Rygoje ir Tartu. Iš šių sti- 
pendininkų tarpo buvo numatytas būsimos Ve- 
terinarijos Akademijos mokomasis personalas, 

kuris dar atskirose vet. mokslo srityse turėjo 
papildomas studijas Vokietijos, Danijos, Pran- 
cūzijos, Austrijos, Šveicarijos augšt. vet. mo- 
kyklose. Nežiūrint Žemės Ūkio ministerijos ve- 
terinarijos departamento dedamų pastangų, vet. 
gydytojų nepriteklius buvo jaučiamas visą lai- 
ką. Tuolaikinis vet. depart. direktorius dr. Sta- 
sys Jankauskas stengėsi įtikinti ministerių ka- 
binetą, kad kraštui geriau apsimoka ir reikalin- 
ga sava augšt. vet. mokykla. 


Kauno Veterinarijos Akademija. 


1936 m. Veterinarijos Akademija pradėjo 
pirmuosius mokslo metus. Iki tol veikęs valsty- 
binis veterinarijos bakteriologijos institutas bu- 
vo įjungtas akademijos žinion, nes tyrimo labo- 
ratorijos, reikalingos profesiniams reikalams, 
dabar mokslo įstaigoje galėjo atlikti ir mokymo 
uždavinį, o serologijos institutas akademijos ži- 
nioje gamino reikalingus skiepus bei biologinius 
preparatus: tetano antitoksiną, polivalentinį pa- 
ratifo imuninį serumą, polivalentines bc. colli 
vakcinas, difterijos antitoksiną, antigeną pulo- 
rinei infekcijai diagnozuoti, galvijų ir paukščių 
tuberkuliną, ivairius kitus skiepus veterinarijos 
ir medicinos reikalams. Kiaulių raudonligės se- 
rumui gaminti akademija laikė 60-80 arklių bei 
keletą galvijų, o jos įvairiuose institutuose būda- 
vo atliekami visi pataloginiai-anatominiai, pata- 
loginiai-histologiniai, parazitologiniai, bakterio- 
loginiai diagnostiniai, toksikologiniai, serologi- 
niai tyrimai. Diagnostiniams tyrimams kasmet 
būdavo sunaudojama 3000-4000 jūros kiaulyčių, 
400-600 triušių, 200-300 karvelių, 2000-3000 bal- 
tų pelių ir mažesni kiekiai įvairių kitų bando- 
mųjų gyvulių: vištų, kalakutų, žiurkių ir t.t. 


Visi tyrimai Veterinarijos Akademijoje bū- 
davo atliekami nemokamai arba už mažą atlygi- 
nimą, kad būtų lengviau kovoti su gyvulių ligo- 
mis. Už pagamintus preparatus imta žemiausias 
atlyginimas. Jei visa vertinti pagal to laiko rin- 
kos kainą, tai už tyrimus, skiepus bei kitus bio- 
loginius preparatus susidarytų suma, kuri būtų 
su kaupu padengusi akademijai išlaikyti reika- 
lingas išlaidas. Naujos klinikos, kurios prava- 
žiuojantiems užsieniečiams vet. gydytojams bei 
vokiečių vet. karininkams sukeldavo nusistebė- 


jimą, sėkmingai aprūpino pakaunės ūkininkus 
bei Kauno miesto gyventojus, nes žemas atlygi- 
nimas ir geras gydymas tuoj pasidarė populia- 
rūs gyventojų tarpe. Brangesni gyvuliai būdavo 
atgabenami gydyti ir iš tolimesnių vietų, gi stu- 
dijų reikalams ir studentų praktikai tai davė pa- 
kankamai medžiagos. Iki antros bolševikų aku- 
pacijos Veterinarijos Akademija, ne tik vet. gy- 
dytojus paruošdama, bet ir kraštui atlikdama 
patarnavimus, įrodė, kad jos egzistencija Lietu- 
vai buvo būtina. 


Šia proga verta pažymėti, kad ši mokslo 
įstaiga atsirado tik dr. S. Jankausko nuopelnų 
dėka. Dalis Žemės Ūkio ministerijos pareigūnų 
manė, kad galima apsieiti su mažu vet. gydyto- 
jų skaičiumi, kuo daugiau paruošiant vet. tech- 
nikų. Veterinarijos Akademijos įsteigimo klau- 
simas palengvėjo, kai 1935 m. Žemės Ukio minis- 
teriu tapo S. Putvinskis, kuris energingai rėmė 
dr. S. Jankausko sumanymus bei pastangas. 1943 
m. Veterinarijos Akademijos taryba, įvertinda- 
ma dr. S. Jankausko žymius nuopelnus veteri- 
narijos mokslo pažangai, suteikė jam garbės dak- 
taro laipsnį. 


Veterinarijos Akademijoje kasmet mokėsi 
apie 115 studentų. Jais būdavo priimami abitu- 
rientai, ūkininkų vaikai, geros sveikatos ir su 
atestatų pirmenybe. I pirmąjį kursą tebūdavo 
priimama 25-30 studentų. Glaudžiame ryšy su 
Vytauto D. universiteto medicinos fakultetu stu- 
dentai veterinoriai pirmais dvejais studijų me- 
tais praeidavo bendrą kursą kartu su studentais 
medikais, išskyrus anatomiją. Mokslas tęsėsi iš 
viso 5 metus (10 semestrų). Iki antros bolševi- 
kų okupacijos Veterinarijos Akademija išleido 
46 vet. gydytojus (3 laidas). 


Penkerių mokslo metų laikotarpy studentai 
turėjo išklausyti šiuos privalomus mokslo daly- 
kus: gyvulių anatomiją, botaniką, zoologiją, t1- 
ziką, neorganinę, organinę, fiziologinę, analitinę 
ir koloidų chemiją, histologiją, embriologiją, fi- 
ziologiją, karinį parengimą, svetimą kalbą, kli- 
ninę diagnostiką, šėrimą ir pašarus, bendrąją ir 
specialiąją bakteriologiją, bendrąją ir spec. pato- 
logiją, bendrąją terapiją, bendr. ir spec. zootech- 
niją, spec. ir operacinę chirurgiją, parazitologi- 
ją, farmakologiją, patologinę anatomiją, spec. 
patologiją ir terapiją, bujatriką ir akušeriją, his- 
topatologiją, pieno higieną, mėsos priežiurą, 
priešcheminę gyvulių apsaugą, žemės ūkio enci- 
klopediją, teismo vet. mediciną, įstatymus ir vet. 
policiją, kaustymą ir kanopų ligas, Žuvų ligas, 
bičių ligas, akių ligas, gyvulių higieną, kinky- 
mą, atlikti skrodimus ir pratybas vidaus ligų, 
chirurgijos ir akušerijos klinikose bei praktikos 
darbus įvairių paskirčių laboratorijose. 


Išklausiusiems viršuje paminėtus dalykus ir 
išlaikiusiems egzaminus būdavo suteikiamas ve- 
terinarijos gydytojo vardas ir teisės. Daktaro 
laipsnis galėjo būti suteikiamas, tik išlaikius pa- 
pildomus egzaminus trijų pagrindinių mokslo da- 
lykų, parinktų akademijos tarybos, ir viešai ap- 
gynus disertaciją. 

Po 1941 metų akademijoje veikė šie insti- 
tutai: anatomijos, pritaikomosios botanikos, pa- 
šarų bei šėrimo, bakteriologijos, farmakologijos, 
serologijos, maisto higienos, parazitologijos ir 
zoologijos, patologijos, zootechnijos, bujatrikos ir 
akušerijos klinikos, chirurgijos klinikos, vidaus 
ligų klinikos ir mokomoji kalvė. 


Kova su apkrečiamomis gyvulių ligomis. 


Po pirmojo pasaulinio karo kai kurios pa- 
plitusios apkrečiamosios gyvulių ligos, atnešu- 
sios žymių nuostolių ir stabdžiusios gyvulių pa- 
žangą, vėliau buvo apvaldytos. Paplitęs raguo- 
čių maras Vilniaus krašte 1920 m. buvo likvi- 
duotas. Raguočių plaučių uždegimas, pasirodęs 
Klaipėdos krašte, išnyko 1927 m. Arklių įplau- 
timas likviduota 1929 m., arklių niežai 1931 m. 
apvaldyti, juodligė 1930 m. žymiai sumažėjo, 
pasiutimo atvejų po 1930 m. retai pasitaikyda- 
vo ir tai tik rytiniame krašte, kur pasirodydavo 
pasiutę šunes ar vilkai iš Lenkijos ar Rusijos. 
Snukio ir nagų liga buvo paplitusi pirmaisiais 
Nepriklausomybės metais, bet 1926 m. buvo lik- 
viduota. 1938 m. ji labai pavojinga forma plė- 
tėsi per Vokietiją ir Lenkiją, Vokietijai padary- 
dama apie 4 milijardus markių nuostolių. Veter. 
departamentui tada griebiantis radikalių prie- 
monių, pasisekė kraštą apsaugoti nuo didesnių 
nuostolių, o gyvulių produktų eksportas visai ne- 
susitrukdė. Kiaulių maras paplito 1929 m. iš 
Anglijos ir jau 1931 m. buvo net 2128 susirgi- 
mai 333 ūkiuose. Ši liga pasisekė likviduoti ir 
daugiau nepasirodė. Daugiausia išplitusi kiaulių 
raudonligė ūkininkams buvo nuolatinis rūpes- 
tis. 1933 m. užregistruota 7305 susirgimai 5442 
ūkiuose. Su šia liga kovota, vartojant didelius 
kiekius skiepų, kuriuos pagamindavo Veter. 
Akad. serologijos institutas. Greta akutinio po- 
būdžio ligų sistemingai kovota su tuberkulioze, 
apkrečiamuoju išsimetimu ir pasiekta gerų re- 
zultatų. 

Mėsos priežiura. 
p Rūpinantis gyventojų sveikatingumu, gyvu- 
lių kilmės maisto produktai turi būti sveikai ir 
sąžiningai paruošti. Šioje srityje mėsos priežiū- 
ra turi būti sutvarkyta gerai, ir todėl Lietuvoje 
visur, kur gyvuliai buvo skerdžiami skerdyklo- 
se, mėsos priežiūrą atliko veter. personalas, ski- 

riamas Ž. Ū. ministerio, veter. depart. direkto- 
riui pristačius. Taisyklės reikalavo patikrinti 
prieš skerdimą kiekvieno gyvulio sveikatos tin- 
kamumą, o po skerdimo tikrinta skerdenos da- 
lys, organai, liaukos. Esant kokiam nors įtari- 
mui, mėsos pavyzdžiai, liaukos ir reikalingi or- 
ganai buvo siunčiami bakteriologiniam tyrimui. 

Kiekviena kiaulių skerdena tirta trichinų 
atžvilgiu. Ši liga paplitusi tarp kiaulių, šernų, 

kačių, šunų, lapių, žiurkių, meškų ir yra labai 
pavojinga žmonėms, nes trichinos kirmėlaitės, 
suvalgytos sų kiauliena, sukelia skausmingus 
raumenų uždegimus. Nežiūrint, kad Lietuvoje 
tarp 1933-38 m. tik 30 trichinuotų kiaulių te- 
buvo užtikta (0,0015344), bet į tyrimą kreipta 
didelis dėmesys. Skerdyklų trichinoskopininkams 
arba vet. personalui būdavo išmokamos 200 litų 
(vėliau 150, 100) premijos už suradimą trichi- 


nų kiaulės skerdenoje, o apkrėsta mėsa būdavo 
sunaikinama ir savininkui atlyginama. Taip rū- 
pestingai tiriant, Lietuvoje neteko girdėti žmo- 
nių susirgimų trichina. 


Veterinarijos gydytojo darbo sąlygos. 


Norint racionaliau aprūpinti kraštą, reikėjo 
laikytis centralizacijos principo: visą vet. perso- 
nalą ir vet. įstaigas priskirti Žemės Ūkio ministe- 
rijos veter. departamentui. Nežiūrint, kad jau 
prieš bolševikų akupaciją turėjome apie 200 vet. 
technikų ir apie 150 vet. gydytojų, dar buvo 
didelis jų trūkumas, kad ūkininkus būtų buvę 
galima tinkamai aprūpinti, o vet. personalui bu- 
vo per dideli rajonai aptarnauti. Ūkininkas ne- 
buvo pajėgus pakankamai atsilyginti už vet. per- 
sonalo patarnavimus, kad šis galėtų iš to žmo- 
niškai pragyventi. Todėl veter. departamentas 
stengėsi visus vet. gydytojus ir technikus aprū- 
pinti 8-12 kategorijos pastovia tarnyba valdžios 
ar savivaldybės žinioje, kartu įpareigojant gydy- 
ti už nustatytą žemą atlyginimą. Siekiant efek- 
tyvios kovos su galvijų tuberkulioze ir apkrečia- 
muoju išsimetimu, buvo sudarytas specialus fon- 
das, kuriam pajamas duodavo mokesčiai, gauna- 
mi už skerdžiamus gyvulius su mėsos priežiūra. 
Iš šio fondo savininkams buvo apmokami nuo- 
stoliai, paskerdus gyvulius dėl tuberkuliozės ar 
bruceliozės, ir padengiamos bandų tyrimo išlai- 
dos. Susidarius fondo pinigų rezervams, buvo 
leista išduoti vet. gydytojams beprocentines pa- 
skolas susisiekimo priemonėms įsigyti bei namų 
vaistinėms įsirengti. 

Vėliau veter. departamente buvo numatyta 
iš fondo rezervų skirti sumas provincijos gyvu- 
lių ligoninėms statyti, bet pirma bolševikų oku- 
pacija ir karas sutrukdė šio plano vykdymą. 


Nežiūrint valdžios įstaigų dėmesio, vet. gy- 
dytojo darbas vis dėlto buvo sunkiausias iš augš- 
tojo mokslo profesijų, nes buvo nelengva nuga- 
lėti šaltį, lietų, sunkiai išbrendamus kelius ru- 
denį ar pavasarį, lėtą susisiekimą ir nemažus at- 
stumus. Tik ateičiai planuojami geresni keliai ir 
greitesnės susisiekimo priemonės galėjo paleng- 
vinti profesinį darbą. Vis dėlto ir prie buvusių 
sąlygų vet. gydytojas padarė, ką jis galėjo sa- 
vo rūpestingumu ir darbštumu. 


Veterinarijos srities sutvarkymas. 


Rūpestingai siekdami krašto gerovės, eilę 
metų lankydami įvairias užsienio vet. įstaigas bei 
mokyklas, dalyvaudami užsienio vet. gydytojų 
suvažiavimuose, dr. S. Jankauskas bei jo ben- 
dradarbiai ir papildomų studijų stipendininkai 


vet. gydytojai rinko žinias ir įgytą patyrimą tai- 
kė savam kraštui. Taip susikūrė moderni vet. 
organizacija Lietuvoje. Tikslūs įstatymai, kurių 
projektai daugiausia paruošti dr. S. Jankausko, 
buvo svarstomi veterinarijos taryboje. Kai ku- 
rie principiniai klausimai buvo aptariami kasmet 
šaukiamuose vet. gydytojų suvažiavimuose. At- 
rodo, kad tikrai viskas buvo kruopščiai sutvar- 
kyta, pritaikyta krašto sąlygoms ir gerai funk- 
cionavo. Net bolševikai pirmos okupacijos metu 
nesiryžo keisti tvarkos veterinarijos srity ir tik 
paskutiniais mėnesiai įvedė kai kuriuos Sovietų 
vet. įstatymus. Vokiečiai, okupavę Lietuvą, rusų 
pakeitimus atšaukė ir paliko visam laikui Nepri- 
klausomybės laikais pritaikytą vet. aprūpinimo 
sistemą. 


Kruopštaus darbo dėka, vet. gydytojas įsi- 
gijo visuomenės pasitikėjimą, o užsienio kai ku- 
rie kraštai, taikę mums gyvulių kilmės maisto 
produktų eksporto suvaržymus, paskutiniais ke- 
liais metais prieš karą tuos suvaržymus atšaukė. 


Teoretinėms ir praktinėms žinioms pagilinti 
vet. gydytojų sąjunga leido žurnalą “Veterinari- 
ja ir Zootechnija'", kur buvo duodama medžia- 
gos iš užsienio vet. spaudos, rašoma gydymo 
klausimais ar diskutuojama profesiniais reika- 
lais. 


Prievartos emigracija. 


Gresiant antrai bolševikų okupacijai, Lietu- 
vą laikinai paliko apie 70 vet. gydytojų ir ke- 
liolika vet. studentų. Po karo Vokietijoje jie su- 
siorganizavo į Lietuvių Tremtinių Veterinarijos 
Gydytojų draugiją ir beveik kas 1-2 metai šauk- 
davo suvažiavimus Hanovery, kur baigė studijas 
ar ruošė doktoratus pabėgusieji mūsų studentai. 
Tomis progomis buvo ruošiami tobulinimosi kur- 
sai, kviečiant paskaitoms Hannoverio augšt. vet. 
mokyklos profesorius. Didesnė vet. gydytojų 
dalis sėkmingai dirbo vokiečių ūky per ka- 
rą ir po kapituliacijos, gi emigruojant į kitus 
kraštus, ne vienas paliko Vokietiją su geriausio- 
mis vokiečių vet. įstaigų atestacijomis. 


Tolimesnė emigracijos srovė virš 50 lietu- 
vių vet. gydytojų atbloškė į JAV, o likusieji išsi- 
sklaidė Austrijoj, Vokietijoj, Šveicarijoj, Kana- 
doj, Argentinoj, Kolumbijoj, Pietų Afrikoj, Aust- 
ralijoj. Didesnė dalis vėl dirba profesinį 
darbą, papildydami savo žinias tuose kraštuose 
randamomis vet. mokslo naujenybėmis. 

Paskutinėmis žiniomis, JAV-se įsikūrė maž- 
daug taip: 7 dirba su praktikuojančiais ameri- 
kiečiais vet. gydytojais, 26 tarnauja kaip vet. 
inspektoriai mėsos priežiūros srity, 6 dirba lą- 
boratorijose, 14 išsilaikė egzaminus ir turi teisę 

verstis praktika toj valstijoj, kur gavo leidimą, 
7 dirba ne savo profesijoje. Vet. akad. absol- 
ventai, talkininkaujant Lietuvos gen. konsului 
New Yorke ir ministeriui P. Žadeikiui Vašingtone, 
1952. m. pavasarį susilaukė Veter. Akademijai 
pilno valdžios įstaigų pripažinimo. Gi 1952 m. 
pavasarį, kreipiantis į ministerį P. Žadeikį dėl 
kliūčių gauti vet. tarnybas valdžios įstaigų žinio- 
je, jo. pastangomis per valstybės departamenią 
1953 m. vasarą JAV Kongresas priėmė įstatymo 
papildymą leisti visiems pabaltiečiams dirbti 
valdinėse tarnybose. Šio reikalo eigai Kongrese 
užsivilkinus, Liet. Tremt. Vet. Gyd. draugija 
1952 m. rudenį paruošus atitinkamus memoran- 
dumus per ALTą, susilaukta reikiamo dėmesio 
Kongreso narių tarpe. Taigi min. P. Žadeikio 
rūpesčiu bei ALTo talka ir lietuvių vet. gydy- 
tojų dėka dabar visiems lietuviams atdaros du- 
rys valdinėms tarnyboms. Šia lengvata jau ke- 
letas lietuvių, ne Amerikos piliečių, pasinaudo- 
jo. 


Perspektyvos ateičiai 


Tuo tarpu dar anksti planuoti ateities vet. 
aprūpinimą Nepriklausomai Lietuvai, nes jos že- 
mės ūkis atsistatydamas įgis visai kitą išraišką 
negu palikome. Tačiau reikia viskam ruoštis. 

Savo tarpe turime baigusių įvairių kraštų 
mokyklas ir dirbančių įvairiose valstybėse bei 
skirtingose sąlygose. Todėl išnaudojant aplinky- 
bes, reikia rinkti visas vet. mokslo naujenybes 
ir praturtinti praktines žinias, kad grįžę Lietu- 
von, palaikydami kontaktą su kultūringų kraš- 
tų vet. įstaigomis, galėtume ateity Lietuvai duo- 
ti dar geresnį vet. aprūpinimą. 


Būtų gera, kad iš mūsų besimokančio jauni- 
mo atsirastų norinčių studijuoti vet. mokslus ir 
naujausias užsienio vet. mokyklų žinias parga- 
benti į gimtąjį kraštą. Lietuvai vėl reikės pasi- 
vyti kultūringus kraštus, nes dabartinis oku- 
pantas susmukdė visokeriopą krašto lygį. Liet. 
Tremt. Vet. Gyd. dr-ja gal galėtų kuklia pašal- 
pa paremti studijuojančius veterinariją. Kiek 
žinoma, JAV-se baigusiems augštesnę mokyklą 
(High School) reikia praeiti 2 metų paruošia- 
mąjį kursą, o tikrosios studijos užtrunka 4 me- 
tus. Be abejo, tikslias informacijas suteiktų at- 
skirų valstijų vet. mokyklos. Patartina studi- 
juoti tik tose vet. mokyklose, kurios yra pripa- 
žintos Agricultural Research Service, U. S. De- 
partment of Agriculture, ir kartu American Ve- 
terinary Medical Association, nes tas mokyklas 
baigusiems yra žymiai platesnės ateities darbo 
perspektyvos. 

Juozas Mikuckis: IEEYER4L KOS 


KRAITIS. Išleido "Terra. Chicaga 
1954. 174 p. 
Juozo Mikuckio lyrikos rinktinė 


neapima visų autoriaus kūrybos sričių. 
Apie tai jis pats taip rašo: 'Lyrikos 
Kraityje" nevisa sukaupta, ką esu 
parašęs. Čia nerasite eilėraščių nei iš 
“Pirmųjų Dainų“ — 1910 m. nei iš 
“Didvyrių ir smulkmenų“ — 1915 
m. Nerasite himnų ir maldų, ilgesnių 
poemų ir legendų...“ 

šioji ištrauka maždaug ir nušvie- 
čia J. Mikuckio poezijos apimti. Tai 
lyrikas, drauge davęs ir epinio po- 
būdžio kūrybos — poemų, legendų. 
Bet daugiausia jis žinomas savo lyri- 
ka. Kai kurios jo dainos buvo persi- 
metusios ir į platesnę visuomenę, ta- 
po jos repertuaro dalimi, nors paties 
autoriaus vardas tokiems daininin- 
kams galėjo būti ir nežinomas. Net 
ir atidžiau lietuvišką knygą seku- 
siems kurį laiką Juozo Mikuckio 
vardas buvo lyg dingęs, nustelbtas 
ar pasibaigęs. Bet tai buvo neteisin- 
gas įspūdis: paskui, jau daugiau 
tremties dienomis, poetas vėl prabi- 
lo — ir neretai beveik pirmykščiu 
jautrumu. 

Iš “Lyrikos Kraičio" galima susi- 
daryti bendresnį Juozo Mikuckio poe- 
zijos vaizdą. Gal vyraujanti raida, 
kurioje jis yra stipriausias, kaip tik 
ir bus tasai jautrusis lyriškumas, 
eleginis eilėraščių tonas, ilgesys ir 
nerimas. Geriausi jo dalykai yra tie, 
kurie ištrykšta tiesiog iš širdies yra 
paprasti ir graudūs. Kitaip tarus, 
Juozas Mikuckis laikytinas senti- 
mentalinės mūsų lyrikos atstovu. Vi- 
sos šios savybės geriausiai išsilieja 
ten, kur jis paliečia meilės stygą. 

štai nekartą mūsų ausyse nuskam- 
bėję posmai: 

Sunkaus gyvenimo drauguže, 

Neklausk — už ką tave myliu! 


Atmink audras, kur baisiai ūžė 
Ant jūrų neramių, gilių. 


Arba “Elegija"': 


Ant kelio pavasario mano 
Pabiro lapeliai gelsvi, 

Ir gėlės nuvyto, paseno, 
Ir papūtė vėjai laisvi... 


Ir atmena man tosios gėlės 
Jaunystės žydrąsias dienas, 
Kai saulė šypsodama kėlės 
Ir laimino mano dainas. 


Kodėl gi tos gėlės paseno, 
Pabiro lapeliai gelsvi? 
Ant kelio pavasario mano 
Kam sugaudė vėjai laisvi ?... 


Juozas Mikuckis, rašydamas tokius 
dalykus kaip elegijas, romansus, su- 
geba laimėti išgyvenimo tiesioginu- 
mą. Tai būtų priešingybė mūsų ly- 
rikams iš naujesnių gretų, kai jie, 
prieš pradėdami rašyti elegiją, pasi- 
remia ne tiek išgyvenimu, bet lyg 
mato tam tikrą estetinį uždavinį, ku- 
rį reikia ištesėti. 

“Lyrikos Kraičio" autorius kartais 
šauniai pagauna vienišumo įspūdį ir 
gailesį. Vienu iš geriausių jo poezi- 
jos pavyzdžių būtų galima laikyti jo 
“Pas krosnį", kur skaitome: 


Sėdžiu pas krosnį sau vienas — 
Krosnyje gęsta liepsna... 
Ašara vilgo blakstienas, 
Ašara — draugė sena. 


Daugel praėjo jau metų, 
Nunešė daugel dienų — 

Laimė man rodės iš reto, 
šiandien be jos gyvenu. 


Džiaugtis viltim nebemoku, 
Dingusios meilės gailiu.— 
Aš esu gimęs ne juokui — 
Dainius dainelių gailių. 


VAN 


Ašara vilgo blakstienas, 
Ašara — draugė sena... 
Sėdžiu pas krosnį sau vienas, — 
Krosnyje gęsta liepsna. 


Būtų neteisinga pasakius, kad Juo- 
zas Mikuckis tėra sentimentalinis 
poetas. Šioj srity jis yra saviausias, 
tačiau jis yra lietęs ir kovos temų, 
ir konkrečiau dainavęs apie žmones 
ir gamtą, o taip pat sustojęs ir prie 
bendresnių problemų. Jame atsispin- 
di patriotinė ir tremties gaida. Įsi- 
leisdamas į bendresnes temas, jisai 
nesijaučia tokis tikras, kaip elegi- 
niam ir sentimentaliniam lauke. Ta- 
čiau tarpais jisai ir ten gražiai suve- 
da galus. Čia galima būtų išskirti 
“Meilė dainoje": | 


Liepsnojo meile tavo gilios akys, 
Iš lūpų veržėsi aistri daina.— 
Sakei, kad vysta gėlės, gęsta 
[žvakės, 
Tik meilė, meilė tiktai amžina! 


Raudojo stygos, pritarė kornetai — 
Gi tu... tu dainavai ir svaiginai. 
Aš pažadėjau dainoje minėtai 
Bedugnei meilei melstis amžinai. 


Pavasariai praskubo, dienos niau- 
Krūtinė liūdesio vėl kupina... [kės, 
šiandien aš supratau, tau pasitrau- 

[kus. 
Kad meilė dainoje — tiktai daina! 


Taip prieš save turime jau plates- 
nę išvadą, kuriai, be to, netrūksta 
ir savotiško estetinio subtilumo. Bet 
apskritai Juozas Mikuckis į niuan- 
sus nesileidžia: jis stengiasi pasaky- 
ti kiek galima tiesiau, kas jam ant 
širdies guli. Tik vėlesniuose eilėraš- 
čiuose galima atsekti kai kurių nau- 
jesnių techninių priemonių, bet ir 
tai nežymiai. Šiaip gal nebūtų klai- 
da pasakius, kad autorius bus išėjęs 
senesniųjų rusų lyrikų mokyklą ir 
siekia išlikti paprastas, aiškus, tie- 
sioginis bei ištikimas tradicijai. šia 
prasme jisai bemaž nepasikeitęs nuo 
savo pirmųjų eilėraščių. Neišge:o ir 
jo jausmas per metų eilę, kaip tai 
rodo tokie lankstūs jo kūrinėliai iš 
vėliausių dienų: 

Anksti grįžęs, paukštužėli, 
Kur tu prisiglausi? 
Skynimai dar nesužėlę, 
Kur tu lizdą krausies? 


Artinas audrų nedarnūs 
Bildesiai iš tolo, — 

Ryte kloniuos žėri šarmos 
Ant jaunų atolų. 


Dar sukaustę laiko gruodai 
Žželmenų kilimą, 

Ir pirmieji pasirodę 

Lapai kristi ima. 


Skynimai dar nesužėlę, 
Tolin įsiklausę... 

Anksti grįžęs, paukštužėli, 
Kur tu prisiglausi ? 


JURGIO GLIAUDOS 


Dabartinėj tremties literatūroj la- 
biausiai įsigalėjo romanas. Visi kiti 
žanrai liko tartum jo šešėly, ypačiai 
gi drama. Taip tam romanui į galy- 
bės padanges iškilti bus, be abejo, 
padėję literatūriniai konkursai ir pre- 
mijos. Taip bus daugiau ir skaityto- 
jų atsiradę. 

Nepasakytume, kad novelė ar ap- 
sakymėlis skaitytojo nebetrauktų. 
Tie trumpesni dalykai dėl savo įvai- 
rumo turi ir privalumų. Tat matyti 
ir iš ne per seniai Lietuviškos Kny- 
gos Klubo Čikagoje išleisto Jurgio 
Gliaudos tokio “short story'' rinkinio, 
pavadinto “Gęstanti saulė", kur, tar- 
tum arabeska, sudėstyta 42 trumpes- 
ni dalykėliai. Autorius davė jiems 
metmenų vardą. 

Tiems metmenims bei vaizdeliams, 
žinoma, dar negalėtum duoti mūsiš- 
kai suprantamos novelės vardo. No- 
velė paprastai savo pobūdžiu yra ir 
kiek ilgesnė, nes jai rūpi ir sielos 
gyvenimo dalelę atskleisti. Vaizdelis 
turi daugiau reikalo su įvykio bei 
epizodo parodymu. Tačiau ir vienu 
ir kitu atveju pabrėžiama pabaigos 
staigmena. 

Jurgio Gliaudos “Gęstančios sau- 
lės" vaizdeliai artimesni amerikinei 
“trumpajai istorijai". Savo pobūdžiu 
jie yra dvejopi: vieniems galėtum 
duoti humoreskos vardą, kiti arti- 
mesni mūsiškai suprantamam vaiz- 
deliui, apsakymėliui. 

Ligšiol pažinę autorių kaip stam- 
besnio romano (“Namai ant smėlio", 
“Ora pro nobis") rašytoją, nūn pa- 
sitinkame jį ir su, palyginti, galvo- 
tai išdirbto vaizdelio nemenka duok- 
le. Kiek teko girdėti, šis žanras jam 
bus jau keleri metai rūpėjęs. 


šiuose savo mMetmenyse J. Gliauda 
mums rodo daugiausia tiek naujai 

Šiomis keliomis pastabomis norėjo- 
me paryškinti plotmę, kurioje stovi 
Juozo Mikuckio lyrika. Tai toli gra- 
žu nereiškia, kad jis būtų spraudę- 
sis į priekinius krėslus mūsų Parna- 
se. Jis neatsinešė kckių naujovių 
nei turinio nei formos atžvilgių. Jis 
neatskleidė kokių gelmių nei patobu- 
linimų, nors patsai yra kruopštus 
savo eilėraščiuose ir naujose laidose 
juos yra vis taisęs, pasiekdamas ge- 
resnių rezultatų. Tačiau jis nenusi- 
pelno ir užmaršties, kuri savo laiku 
buvo beapvelkanti jo vardą. Tegul 
jis pasilieka, kas buvęs — “dainius 
dainelių gailių"'. 

Aug. Raginis 


GĘESTANTI SAULĖ" 


atvykusio į šį kraštą lietuvio, tiek 
jau seniau jame įsikūrusio mūsų tau- 
tiečio gyvenimą ar to gyvenimo da- 
lelę tiek pro šypseną, tiek pro ašarą. 
šypsena, humoras ar net pašaipa pa- 
lydi naujakurio staigų įsikūrimą, nuo 
to trenksmo net namo grindims su- 
dumbant, net automobiliais į pikni- 
kus suvažiuojant (“dinamika: grįši- 
me namo kaip kunigaikščiai!'). Bet 
jau rimtumas dvelkia iš “Palaimin- 
ti melo" ar “Mokslo metų pradžios“, 
kur jau humorui vietos nebėr, nes 
užgauta per jautri styga. 


Tačiau aplamai ateivio susidūri- 
mas su amerikiniais papročiais nega- 
lėjo apsieiti be linksmesnio tono. 
“Paguoda" čia gal bus ryškiausias 
pavyzdys. 

šalia nusilietuvinime ir svetimuose 
papročiuose skendinčio mūsų tautie- 
čio pavaizdavimo šiuose vaizdeliuo- 
se dar tam tikrą vietą užima ir ke- 
lio; Mums svetimesnės ar tolimesnės 
temos, kaip negrinė filosofija (“'no- 
rėk gyventi") ar gaidžių “rungty- 


nės" ar havajinė meilės istorija. 


Autoriui šiuose vaizdeliuose pir- 
miausia bus rūpėjęs vadinamasis eti- 
nis momentas, tai yra deramos da- 
lykų tvarkos atstatymas, savo nusi- 
statymo išpažinimas, Gal kai kur ir 
pajunti kryptelėjimo nuo pagrindi- 
nės "ašies", persimetimo į svetimes- 
nę temą ar ją abstrakcijos padik- 
tuotą, gal kai kur pasigendi kokios 
netikėtos pabaigos ar labiau įtiki- 
nančio išsprendimo. 


Aplamai imant, šiuose vaizdeliuo- 
se žymus rašytojo realisto nusitei- 
kimas, rašytojo piliečio nusistatymas, 
daugiau rūpinantis ką nei kaip pa- 
sakyti. 

A. T. 


ANTRASIS KRANTAS 


Aloyzas Baronas: ANTRASIS 
KRANTAS. Novelės. Nidos knygų 
klubo leidinys Nr. 5. Londonas, 1954. 
132 p. 

Aloyzas Baronas yra vienas iš 
sparčiausių mūsų beletristų. Pasku- 


+tiniu metu jis skaitytojams spėjo 


duoti du romanus (“Užgesęs snie- 
gas" ir “Sodas už horizonto'') ir no- 
velių rinkinį su septyniais vienetais 
—“"Prašviesėjimas", “Lyguma"', “Pir- 
moji formulė", “Balastas", “Nulis", 
“Estafetė"' ir “Praradimas". 

Autorius yra išaugęs iš dabarties 
netikrumo, nerimo ir tragedijos. Jį 
tolydžio gena klausimai — ko ver- 
tas žmogaus gyvenimas, kam mes 
čia esame, kur surasti laimę, kodėl 
likimo bangos mus mėto iš kranto į 
krantą ?... Tai tik dalis jo raštuose 
randamų problemų, tačiau visos jų 
sukasi apie pagrindinę ašį: kur mus 
veda mūsų keliai, kokia mūsų pa- 
skirtis ir prasmė ? 

šie klausimai ir atsakymai Al. Ba- 
roną sugiminiuoja su kai kuriais mū- 
sų paskesniais poetais, į kuriuos yra 
papūtę egzistencializmo vėjai, nors, 
kaip tai pasitaiko tarp giminių, di- 
desnė meilė jų gali ir nerišti. Tačiau 
negalima nuneigti, kad bokštas, apie 
kurį jie skrieja, yra tas pats: liki- 
minės mūsų problemos. 

Kiek tai liečia lietuvių beletristi- 
ką apskritai, tokių filosofuojančių 
autorių esame turėję ne vieną (K. 
Jankauskas, Katilius ir k.), betgi Al. 
Baronas iš jų išsiskiria savo visuoti- 
numu: jo kūrybos svarbiausias bruo- 
žas kaip tik ir yra šis skriejimas 
apie būties ir likimo problemas. Be 
to, nė vienas mūsų beletristas nebuvo 
taip linkęs operuoti sentencijomis, 
aforizmais, apibendrintomis mintimis 
ir samprotavimais, kaip Aloyzas Ba- 
ronas. Visas tas gėrybes jisai pila 
kaip iš rankovės, ir imi stebėtis, 
kaip jam viso šio turto nepristinga. 

Kaip tik čia glūdi ir pavojai, Tie 
beletristai, kurie turi metafizinių po- 
linkių, reikalingi gelmės ir susitel- 
kimo, sykiu iš rankų nepaleidžiant 
ir gyveniškumo. Šia prasme gražių 
vaisių yra davęs tokis Unamuno. 
Al. Barono raštuose šioji savybė jau 
pradeda virsti metodu ir įpročiu. Vie- 
tomis jaučiama, kad filosofavimas 
eina del filosofavimo ir iš įsibėgėji- 
mo. Sakinys darosi apibendrintas, 
abstraktus ir pasimeta iš grožinės 
literatūros stiliaus: “Kai eini vogti 
ir nepasiseka, pralaimi pats sau, bet 
kai prašai ir negauni, pralaimi ne- 
davusiam" (52 p.). Tarpais tokis ra- 
šymas pereina į manierizmą: “.,, ar- 
tuma pavirto į nulį''. Norėtume dau- 
giau konkretumo asmenims ir vie- 
toms. Sakysime, mergina prieš mus 


ŽMONIJOS LIKIMO APMĄSTYMAS 


Didžiųjų žmonijos sukrėtimų va- 
landomis krikščioniškojo pasaulio 
dėmesys nuolat vis grįždavo prie 
paskutiniosios N. Testamento kny- 
gos — šv. Jono Apreiškimo. 

Vieni ten godžiai jieškodavo atsa- 
kymo į katastrofinių įvykių sužadin- 
tus gyvenamojo momento klausimus, 
kiti  baimingai tenorėdavo surasti 
paguodos nepakeliamos kančios aud- 


rose, dar kiti, kontempliuodami ne- 
laimių sukeltas apraiškas bei ženk- 
lus ir lygindami juos su Apreiškimo 
knygoje užrašytais ženklais bei ste- 
buklais, tarėsi matą juose pasaulio 
galo artėjimo įrodymą ir jam su re- 
zignacija ruošdavosi. Didžiausia ta- 
čiau krikščionių dalis visais tais sun- 
kiaisiais laikais imdavo į rankas Ap- 
reiškimo knygą, jieškodami šv. Jono 


stoja tartum tam tikra sąvoka ar 
idėja, o ne kaip gyvas žmogus. Dėl 
tos priežasties apie pirmos ir antros 
novelės merginą išsinešame vienodą 
paveikslą, jeigu jau duoti pavyzdį. 
Gal taip yra dėl to, kad autoriaus 
novelėse kartojasi tas pats pasaulis 
ir tos pačios idėjos. Pagrindinis per- 
sonažas beveik visose yra lyg ir tas 
pat. Veikėjus susitinkame panašio- 
se vietose (smuklėje, fabrike, pas 
pažįstamus), juos kamuoja panašios 
problemos. Čia, turbūt, autoriaus taip 
norėta, nes įžangoje skaitome: “Gal- 
vojame, kas yra laimė ir gyvenimas. 
Jieškojom tų abiejų dalykų ir susi- 
tikom antrame krante". Vis dėlto 
būtų pageidautina tam tikro situa- 
cijų ir personažų įvairumo bei kon- 
kretesnio jų apipavidalinimo. Be to, 
reikia atkreipti dėmesį, kad tokis su- 
vienodinimas įsibrauna jau ir į tech- 
ninę pusę: štai keletas novelių pra- 
sideda visai panašiai; yra panašių ir 
pabaigų. Dėl novelių pabaigų apskri- 
tai tektų priminti, kad jos ne taip 
sklandžios — kartais atrodo lyg ne- 
paruoštos, kartais lyg šiaip sau pa- 
liktos, kartais gi supigintas (“Lygu- 
ma''). Dar kalbant apie techniką, 
pastebčtina, kad “Praradimas“ jau 
per pavojingai priartėja prie pritai- 
komasios moralinės literatūros pa- 
vyzdžių. Dar tektų žodį tarti apie 
mėginimą novelę pastatyti ant kelių 
“augštų", iš kur atsiranda netikslių 
psichologinių nušvietimų ir priėjimų 
(pvz. “Pirmojoj formulėj", ypatingai 
58 p.). 


Iš šių kelių bendresnių užuominų 
jau galima suprasti, kad Aloyzas Ba- 
ronas ligšioline savo kūryba yra su- 
sidaręs jam būdingą veidą, artimą 
mūsų metui ir jo problemoms, Įsi- 


dėmėtinas jo filosofinis polėkis, di- 
namika, drąsa, lyriniai atgarsiai. 
Drauge neišvengiame įspūdžio, kad 
prie nueitojo kelio jam tektų pridėti 
kai ką naujo: būtent — vietoj meto- 
du bepavirstančio meditavimo pajieš- 
kotina daugiau esminės gelmės ir 
vietoj tendencijos suvienodinti savo 
personažus ir aplinką — jiems su- 
teikti daugiau individualaus konkre- 
tumo. Tai kaip tik būtų kelias, ku- 
riame reikšmingų vaisių yra pasie- 
kę žymieji probleminiai beletristai. 
Aug. R. 

regėjimuose sau tikrosios paguodos, 
padrąsinimo ir įkvėpimo tęsti toliau 
gyvenimo kovą. 

Nenuostabu tad, kad ir šio pasku- 
tinio pasaulinio karo įvykių sukrėsti 
žmonės vėl ima į rankas Apreiški- 
mo knygą, ją skaito, studijuoja ir 
stengiasi jos šviesoje žvelgti į visų 
paskutiniųjų tragiškų įvykių eigą, 
jieškodami protą ir širdį patenki- 
nančių atsakymų. 

Kun. V. J. Bagdanavičius taip pat 
giliau susidomėjo šv. Jono Apreiški- 
mo knyga ir pasinėrė į josios studi- 
jas 1944 metais, didžiųjų lietuvių 
tautą palietusių sukrėtimų įtakoje. 
Jo didelė ir įdomi studija apie “žmo- 
nijos likimą Šv. Jono Apreiškimo 
knygoje", kaip tos knygos leidėjas 
autorių pristatydamas pastebi, yra 
ilgų studijų bei apmąstymų rezulta- 
tas. 

Autorius nesitenkino tik kai kurių 
šv. Jono Apreiškimo vietų analize, 
ryškesnių simbolinių vaizdų lukšte- 
nimu bei jų gretinimu su istorinėje 
tikrovėje  besivystančiais įvykiais, 
Jis savo studijoje veržiasi į pačias 
gelmes, jieškodamas visų Apreiški- 
mo knygoje aprašytų įvykių šaknų, 
to viską jungiančio ir viską įpras- 
minančio centro, kuris jam padėtų 
orientuotis nuostabiai kontrastingų 
vaizdų daugybėje. Savo studijų ir 
apmąstymų rezultatą jis pateikia ir 
mums augščiau minėtoj knygoj. Sun- 
ku būtų ją įglausti į skriptūristinių 
bei grynai teologinių veikalų eilę. 
Metodas, dalykų parinkimas bei gru- 
pavimas ir stilius veikiau nurodo į 
istorijosofinį josios pobūdį. Tai vie- 
nintelė tokios srities ir tokios apim- 
ties studija lietuvių kalba. Ją per- 
skaičius, kaip savo pratarties žody 
pastebi vysk. V. Padolskis, mes daug 
mieliau ir su didesniu susidomėjimu 
imame į rankas šv. Jono Apreiški- 
mo knygą. 

Kokias gi pagrindines idėjas bei 
jam būdingas savybes mes randame 
kun. V. Bagdanavičiaus veikale 7? 

Jis čia, paduodamas žymesniųjų 
šių laikų teologų, egzegetų interpre- 
tacijas bei garsiųjų Bažnyčios Dak- 
tarų aiškinimus, drąsiai pratęsia jų 
išvadas, pritaiko mūsų laikų mąsty- 
senai ir sukuria sintetinį vaizdą. Šv. 
Jono Apreiškimo knyga jam gyvai 
atskleidžia dvi pagrindines tiesas: 
kad visos tos sudėtingos, nuostabiai 
dinamiškos dramos, apaštalui Jonui 
tremty Patmos saloje parodytos, pa- 
grindinis veikėjas yra ne kas kitas, 
kaip pats Kristus — įsikūnijęs Die- 
vo Žodis, ir kad visa toji regėjimų 
pynė atvaizduoja Dievo ir žmonių 
santykius, istorinėje šios žemės tik- 
rovėje besivystančius, kovoje ir kan- 
čioje palaipsniui skaistėjančius ir 

Kun. Vytautas Bagdanavičius, M.l.C. 


paskui susiliejančius į tobulą meilės 
vienybę amžinybės tikrovėje. 

Kitaip tariant, mūsų autorius Ap- 
reiškimo knygoje mato pavaizduotą 


Bažnyčios — mistinio Kristaus Kū- 
no — istoriją plačiausia ir giliausia 
prasme. 


Suradęs tą visumos žvilgsnį ir juo 
operuodamas, kun. V. Bagdanavičius 
su pasitikėjimu artinasi prie kiek- 
vieno net ir kontrastiškiausio Ap- 
reiškimo knygos regėjimo simbolio ir 
bando jojo prasmę austi į savc iš- 
mąstytą sintetinį audinį. Jis teisin- 
gai yra pastebėjęs, kad, šv. Jono su- 
pratimu, mes negalime dalinti žmo- 
gaus gyvenimo į grynai žemiškąjį, 
laikinąjį, ir į amžinąjį. Kristaus 
krauju atpirktojo žmogaus gyveni- 
mas yra vienas gyvenimas. Dar šio- 
je žemės realybėje gyvendamas, jis 
nera tiktai žemės žmogus, bet, kaip 
gražiai parafrazuoja mūsų autorius, 
"žemės gyvenimas jam slepia amži- 
nybės daigus". (383 p.) Šitas tad vi- 
suotinis žvilgsnis atskleidžia mūsų 
akims Šv. Jono Apreiškimo knygos 
regėjimuose vieningą, pilną  nepa- 
prastos įtampos žmonijos Atpirkimo 
dramą. E 

Kalbėdamas apie šv. Jono Apreiš- 
kimo knygos pobūdį, mūsų autorius 
įdomiai ir originaliai mums parodo 
jos. perspėjamąjį charakterį. 

Kodėl šalia kitų ryškių Apreiški- 
mo knygos sąvybių, pvz. pranašys- 
tės, padrąsinimo, paguodos ir. t.t. au- 
torius „taip „pat pabrėžia perspėja- 

mąjį momentą ir į jį viską bando su- 
vesti? štai jo atsakymas: “Kai rei- 
kia šv. Jono Apreiškimo knygoje su- 
derinti tokius skirtingus elementus, 
kaip: jos neabejotiną sąryšį su isto- 
rine žmonijos tikrove, jos pranašiš- 
ką pobūdį ir jos doktrininį pobūdį, 
tai, rodos, vienintelė galimybė tai 
padaryti yra žiūrint į ją kaip į per- 
spėjimų knygą. Jeigu jūs žiūrėsite 
į ją tik kaip į ateities viziją, tai nu- 
kentės jos praeities momentas. Jei- 
gu jūs žiūrėsite į ją tik kaip į isto- 
rinę knygą, tai ji neteks daug savo 
projekcinės jėgos ateičiai. Jeigu jūs 
žiūrėsite į ją, kaip į mokslinę knygą, 
kurioje yra išdėstytos įvairios tiesos, 
tai ji praras savo sąlytį su egzisten- 
cine tikrove". (4 p.) “į Apreiški- 
mo knygą Mes žiūrime kaip į pa- 
vaizdavimą tokių momentų, kada 
Kristaus atpirkimo malonė įsiterpia 
į istorinį žmonijos vyksmą". (5 p.). 


Plačiau šitam perspėjamajam cha- 
rakteriui nušviesti ir jo santykį su 
pranašystė išanalizuoti, kun. V. Bag- 
danavičius skiria visą antrąjį savo 
veikalo skyrių. Tai bus bene pats 
originaliausias visos jo studijos sky- 
rius, kuriame jis nuosekliai išvysto 
bei pagrindžia savo tezę. 


Kam tas didis perspėjimas yra tai- 
komas? 


Pirmoje eilėje, aišku, toms septy- 
nioms bažnyčioms arba krikščioniš- 
koms bendruomenėms M. Azijoje, 
bet per jas ir visai krikščionių ben- 
druomenei bei žmonijai. Interpretuo- 
damas septynis laiškus M. Azijos 
bažnyčioms, autorius mums paduoda 
gana platų ir įdomų geografinį bei 
istorinį Minėtų bendruomenių foną, 
Čia jam, be abejo, daug padėjo kla- 
sinis Joseph Holznerio veikalas apie 
šv. Povilą ir Cornelius a Lapide savo 
komentarais. 


Iš kitų įdomesnių kun. Bagdanavi- 
čiaus veikale iškeltų problemų pami- 
nėtinas jo originaliai interpretuotas 
Apreiškimo knygos žvėries vaidmuo 
Bažnyčios istorijoje. Žvėris — tai vi- 
talistinių jėgų simbolis. šios jėgos 
savy yra neutralios. Jos savaime nė- 
ra esmiškai sujungtos su Blogiu, 
nors jos Apreiškimo knygoje labai 
ryškiai pasireiškia kaip Piktosios 
Dvasios tarnaitės. Čia autcrius at- 
kreipia mūsų dėmesį į tą vietą, kur 
šv. Jonas regi Jūros ir Žemės "Žvė- 
ris bei jų ryšį su Slibinu. “Nors jie- 
du yra kilę — vienas iš jūros, kitas 
iš žemės, — tačiau jiedu abu yra 
žvėrys. Ir vienas ir kitas iš jų, yra 
vitalistinių jėgų apraiškos... Žvėris 
yra natūralus gamtos veržlumo sim- 
bolis. šiuo simboliu yra apimamcs 
visos tos jėgos, kurios yra tarp pum- 
puro, sprozstančio pavasarį ant me- 


džio šakos, ir tarp gyvulio, kuris 
drasko savo grobį; tarp Žmogaus 
instinkto išlaikyti save ir savo rūšį 
ir tarp didžiųjų karų, vedamų už gy- 
vybinius valstybių interesus". (196 
psl.) Toliau, ten kur autorius inter- 
pretuoja regėjimą Babelės — ištvir- 
kėlės, nešamos raudono žvėries, dar 
aiškiau ši mintis išplėtota, Žvėris, 
nors ir yra kurį laiką tos suasme- 
nintos ištvirkimo nuodėmės atrama, 
tačiau vėliau tampa .ir josics sunai- 
kinimo įrankiu. 


Savo svarstymuose kun. V. Bag- 
danavičius pakartotinai pabrėžia di- 
delę krikščioniškosios pasaulėžiūros 
tiesą — kad Dievo malonė, savo švie- 
sa ir perkeičiamąja jėga paliesdama 
mūsų žemiškąją tikrovę, nesunaikina 
natūraliųjų, žemiškųjų elementų, ne- 
išbraukia jų iš Atpirkimo istorijos 
vyksmo, bet tik palaipsniui juos per- 
keičia, išskaistina, pakelia ir įjungia 
į Dieviškojo Gėrio tarnybą. Jis ge- 
rai yra pastebėjęs, kas vitalistinės 
jėgos Bažnyčios istorijoje yra tie 
varikliai, kurie palaiko žmoguje verž- 
lumo dinamiką ir, kaip tokios, lygiai 
gali būti įjungiamos į Gėrio ir į Pik- 
tosios Dvasios tarnybą. Žvelgdamas 
iš savo suvoktos visumos taško, mū- 
sų autorius mato Apreiškimo knygo- 
je tą milžinišką diferenciacijos pro- 
cesą, kada žemės tikrovę paliečia 
Dievo Malonė ir palaipsniui veržiasi 
į pačias jos elementų gelmes, ją per- 
keisdama ir galutinai pakeldama į 
Naujosios Jeruzalės augštumas. 


Kaip šis rezultatas yra pasiekia- 
mas, sukrečiančiu vaizdingumu paro- 
do antrojoje Apreiškimo knygos da- 
lyje užrašytieji regėjimai. 

Kun. V. Bagdanavičius įdomiai 
sklaido tų regėjimų simboliką ir 
mums parodo juose paslėptą milži- 
niškos kovos įtampą. Perkeitimas 
apaštalo Jono regėjimuose, teisingai 
pastebi autorius, vyksta tačiau ne 
išorinių Blogio apraiškų pašalinimu, 
ne staigiu Blogio sunaikinimu, ste- 
buklingų Dievo galybės įsikišimu. 
Priešingai, Blogio Angelui duodama 
didelės galios ir nemaža laiko. Daug 
šventųjų kraujo turi nutekėti, net pa- 
ti Saule apsisupusi Moteris turi bėg- 
ti į dykumas ir slėptis nuo Slibino 
grėsmės. Dar daugiau: būdingas vi- 
soms šioms kovcms brucžas yra tas, 
kad jos vyksta Dievo Avinėlio aki- 
vaizdoję, o vėliau Tas, kuris save pa- 
kartotinai regėjime pavadina Dieyo 
Žodžiu, pats vadovauja šventųjų bei 
ištikimųjų kovai prieš Blogį. Blogis 
tad nugalimas ne iš karto, bet pa- 
laipsniui ir iš vidaus žemiškosios tik- 
rovėš perkeitimo eigcje. 

žvėries nugalėjimas šioje kovoje, 
kaip ne vieną kartą teisingai savo 


veikale yra pastebėjęs autorius, dar 
nereiškia galutinės pergalės ar pa- 
saulio galo. Grėsmė vis dar lieka, 
nes pats Piktasis dar vis turi galios, 
Ryšium su šia mintim autorius eilė- 
je įdomių digresijų yra nušvietęs nie- 
kad nepaliaujančios idėjinės kovos 
reikalą nuolatinės Blogio grėsmės 
akivaizdoje. Ta kova turi perskrosti 
visas žmogiškojo gyvenimo sritis. 


Kas yra pastatoma prieš Slibino 
siautėjimą? Tai — iš aukos plau- 
kianti nuolatinė šventųjų kova Die- 
vo  Avinėlio vadovybėje. šia proga 
mūsų autorius, pasinaudojęs E. B. 
Allo pastabomis, pateikia Mums ver- 
tingų minčių apie auką apskritai ir 
apie Kryžiaus auką bei jos prasmę 
šioje egzistencinėje krikščionybės ko- 
voje su Antikristo veikla. “Visų iš- 
sigelbėjimo kovų centre Apreiškimo 
knygoje stovi dieviškasis Avinėlis. 
Avinėlio kovos jėga yra aukos jėga... 
Kiekvienoje aukoje yra ne tik sunai- 
kinimo momentas didesnio gėrio dė- 
lei, bet ir perkeitimo momentas, pa- 
sireiškiąs didele jėga dvasinėje ir 
medžiaginėje tikrovėje". (213 p.) 
šios mintys, nors ir nėra originalios 
paties autoriaus mintys, bet, jo gra- 
žiai panaudotos ir išplėstos, suteikia 
daug šviesos tolimesniam Apreiški- 
mo knygos regėjimų supratimui ir 
suteikia mums konkrečios medžiagos 


giliai susimąstyti. “Krikščioniškoje 
sąrangoje, — vysto toliau savo min- 
tį autorius, — kova ir auka yra daug 


vienas kito priklausą dalykai. Gali- 
ma net sakyti, kad šioje sąrangoje 
kova be aukos vargiai yra įmanoma. 
Ji yra priklausoma nuo aukos. Nes 
Kristaus auka yra ta pagrindinė ko- 
vos priemonė, kurią jis yra suteikęs 
savo kovotojams prieš Blogį. Kova 
krikščioniui yra tiek priimtina, kiek 
ji turi ryšio su auka". (214 p.) Ši- 
taip suprastos kovos fone šalia Kris- 
taus, kuris, būdamas tobuliausios 
aukos pavyzdys, yra nuosekliai ir 
augščiausias kovotojo idealas, mes 
įstengiam suprasti Mariją, kaip di- 
džiųjų Apreiškimo knygoje pavalZ- 
duotų kovų simbolį.  Primindamas 
mums Sen. Įstatymo pranašystę apie 
moterį, kuri sutrins žalčiui galvą, 
Ciesmių posmus, kuriuose sugretina- 
mas jos grožis su nuostabia jos jė- 
ga, ir pagaliau patį Magnificat, ku- 
riame taip ryšku kovos dvasia, au- 
tecrius paskatina mus persvarstyti 
mūsų sąmonėje susidariusias sąvokas 
apie Mariją ir josios tikrąjį vaidme- 
nį Žmogaus atpirkimo darbe. 

šitaip suvokta kova palengvina 
suprasti Apreiškimo knygoje atvalZ- 
duotų Avinėlio kovų rezultatą. Išsi- 
vysto nuostabi giesmė — Naujoji 
Ciesmė, į kurią įsijungia vienas pas- 
kui kitą visos kūrinijos rūšys. (Apr. 


14, 2są.) Tai garbės giesmė Avinė- 
liui Jo laimėjimo proga. Autorius, 
sustodamas ir ilgėliau susimąstyda- 
mas ties šiuo reginių, atkreipia mū- 
sų dėmesį į tai, kad į šią Naująją 
Giesmę įsijungia visa kūrinija. Tai- 
gi, į Avinėlio pagarbinimą įsijungia 
ir vitalistinės jėgos, kurių simboliais 
jis laiko keturis gyvūnus ties Sostu. 
"Iš šios giesmės mes matome, kad 


tos vitalistinės jėgos, kurios kovoja . 


su Avinėlių, neatstovauja vitalistinio 
gyvenimo apskritai. Vitalistinis gy- 
venimas visoje savo pilnhumoje yra 
taip pat už Avinėlį". (227 p.) šis gi 
nuostabusis kūrinijos choras susifor- 
muoti gali tik po to, kai Avinėlis- 
Kristus pasiima ant savo pečių Blo- 
gio padarinių naštą, išvidiniu būdu 
papildo gėrio trūkumą juose, išva- 
duoja iš Piktojo nelaisvės ir padaro 
vertu dalininku toje įsikūnijusio Gė- 
rio pagarbinimo giesmėje. 


Kalbėdamas apie šioje vizijoje at- 
vaizduotą Avinėlio pergalę bei tą 
pergalę giriančią giesmę, autorius 
tačiau mus perspėja, kad jos neturi- 
me dar suprasti kaip galutinės Blo- 
gio pergalės. Tai — tik Babelės nu- 
galėjimas, vadinasi, tik Blogio pada- 
rinių arba jo išorinių padarinių nu- 
galėjimas. Galutinis paties Blogio nu- 
galėjimas šv. Jono aprašomas kny- 
gcs gale, kame jis regi Dievo Žodžio 
kovą su Slibinu. Anos pirmosios Avi- 
nėlio kovos su Blogio padariniais rė- 
muose išryškėja mūsų — visų krikš- 
čionių — dabartinė, žemiškoji situa- 
cija bei mūsų uždavinys. Šia proga 
mūsų autorius iškelia krikščioniško- 
sios tolerancijos sampratą. 'Tollere 
iugum Kristaus lūpomis nereiškia 
neutralumo blogiui, bet reiškia išvi- 
dinį blogio padarinių atitaisymą sa- 
vo pastangomis“. (270 p.) Todėl, 
“kiek. krikščionis yra nusistatęs 
prieš blogį jo pagrinduose, tiek jis 
yra skatinamas pakęsti blogio pada- 


rinius: nešti savo kryžių"  (t.p.) 
“Žmogaus tolerancija, — toliau vys- 
to autorius, — yra išraiška jo suge- 


bėjimo atsilyginti visuotiniam teisin- 
gumui už blogio padarinius... Kas iš 
krikščionių reikalauja tolerancijos, 
tas iš jų reikalauja atsiteisimo au- 
kos". (t.p.) Šitokį tolerancijos su- 
pratimą autorius išskaito iš paskuti- 
niųjų Apreiškimo knygos regėjimo 
žodžių, kuriuos Kirstus sako apaš- 
talui Jonui: “Nedėk antspaudo ant 
šitos knygos pranašystės žodžių, nes 
laikas yra arti. Kas kenkia, tegul 
dar kenkia; kas yra suteptas, tesu- 
sitepa dar daugiau; kas teisus, dar 


tedaro teisybę, ir kas šventas, dar 
tepasišventina" (22, 10-11). Kitoj 
vietoje, kalbėdamas apie tvirtumo 


dorybę, autorius dar išryškina šitaip 
giliai suprastos krikščioniškosios to- 


lerancijos sąvoką ir ją pavadina bū- 
dinga laikui dorybe. Taip suprasta 
tolerancija, sako jis, yra nepakeliui 
nei liberalistinės tendencijos iškreip- 
tos tolerancijos bičiuliams nei josios 
priešams. “Pirmiesiems ji pasako, 
kad tolerancija yra tik laikinis daly- 
kas. Tolerancija nereiškia tokio gė- 
rio ir blogio susimaišymo, kad būtų 
visai nebeskiriama, kas yra gera ir 


„kas bloga. Priešingai, nepaisant to- 


lerancijos, gėrio ir blogio diferencija- 
cija eina toliau: blogis darosi bloges- 
nis, teisus darosi teisesnis, — Ant- 
ruosius ji perspėja nuo bet kokios 
viltiės išnaikinti blogį iš žemės to- 
talistinėmis priemonėmis ir čia su- 
kurti rojų". (115 p.) 

Šitoks tad tolerancijos supratimas 
bei vykdymas gyvenime pastato 
krikščionis visai kitokioje šviesoje ir 
padaro juos aktyviais dalininkais 
didžiajam kūrinijos perkeitimo vyks- 
me, kuriame vadovauja pats Įsikūni- 
jęs Dievo Žodis — Aukos Avinėlis. 
Viso šio proceso pabaigoje naujoj 
dieviškoje sąrangoje, kuri apaštalo 
regėjime vadinama Naująja Jeruza- 
le, ši tolerancija savaime nustoja 
prasmės: amžinojoje laimėje, nucla- 
tinėje paties Gėrio akivaizdoje nėra 
jokios tolerancijos blogiui, 

Turbūt, pačios įdomiausios ir ori- 
ginaliausiai išvestos knygoje vietos 
ir yra anksčiau paminėtos mintys 
apie perspėjimą kaip charakterin- 
giausią žymę šv. Jono Apreiškimo 
regėjimucse, apie vitalistinių jėgų 
vaidmenį Bažnyčios ir visos žmonijos 
istorijoje, apie Atpirkimo dramą, ku- 
rioje iki nuostabios įtampos išsivys- 
to iš asmeninės aukos kylanti kova, 
ir apie krikščioniškai suprastą tole- 
ranciją kaip charakteringiausią lai- 
kui, t. y. šios žemiškos tikrovės per- 
keitimo laikui, dorybę. Reikia pasa- 
kyti, kad ten mes randame visą eilę 
kitų idėjų, turinčių ryšį su mūsų gy- 
venimo laiko aktualijomis. Autorius 
gausiai jų paberia savo apsčiose dig- 
resijose, kuriose jis reflektuoja Ap- 
reiškimo simbolių aiškintojų mintis, 
jas suaktualindamas ir kai kuri-se 
vietose net įvilkdamas į grožinės li- 
teratūros rūbą. 

Pirmas įspūdis, kuris susidaro, 
perskaičius šį veikalą, — tai didelė 
viena kitą besivejančių minčių dau- 
gybė. Tai lyg savos rūšies enciklc- 
pedijėlė šv. Jono Apreiškimo klausi- 
mais. Norint ją geriau įvertinti ir jos 
pagrindinius bruožus atskleisti, būti- 
na ją dar kartą perskaityti. Po to, 
kai mes paimame į rankas šv. Jono 
Apreiškimo knygą ir ją perskaitome, 
autoriaus studijos pagrindinės linijos 
pasidaro visai aiškios. Šitai mes gal 
nebūtume paminėję kaip autoriaus 
knygos trūkumą, bet kaip pirmąjį 

APIE LIETUVIŲ KABOS DESTYMĄ 


Sausio 15 dieną “'"Darbininko" 
redakcijoje Brooklyne įvyko Fe- 
deracijos šauktas pasitarimas lie- 
tuvių kalbos ir lietuviškojo auk- 
lėjimo klausimais. Posėdyje daly- 
vavo ir lietuvių vienuolynai, ku- 


rių rankose yra lietuviškos mo- 
kyklos — šv. Kazimiero, šv. Pran- 
ciškaus, Jėzaus Nukryžiuotojo, Ne- 
kalto Prasidėjimo, Tėvų Marijo- 
nų, T. Pranciškonų, Saleziečių vie- 
nuolynų atstovai. Be to, buvo at- 


įspūdį, susidarantį perskaičius šią tu- 
riningą studiją ir nesugebant iš kar- 
to pamatyti toje minčių gausybėje 
paslėptą sintetinį josios veidą. "Ta- 
čiau ir pats autoriaus buvęs moky- 
tojas vysk. V. Padolskis savo žody 
jam taip pat primena reikalą knygos 
gale suglaustai paduoti visų jo in- 
terpretacijų sintetinį vaizdą. 


Čia norėtume dar pridurti, kad 
verta būtų autoriui permąstyti ir ge- 
riau atbaigti visą paskutinį savo vei- 
kalo skyrių. Jis kažkaip staiga nu- 
trūksta. Tiesa, čia mes randame la- 
bai gražių aiškinimų apie Dievo ir 
žmonių meilę, pasiekus Atpirkimo 
pilnatvės danguje — Naujojoje Je- 
ruzalėje. Tie aiškinimai tačiau su- 
daro daugiau gražių aforizmų įspūdį, 
keliančių mumyse norą juos permąs- 
tyti, pasigrožėti jų forma, tuo tarpu 
visumos vaizdui kažkaip išslystant iš 
mūsų akių. 

Kitas dalykas, labai krintąs į akis, 
ypač paskutinį šio veikalo skyrių 
skaitant, yra tas, kad autorius, leis- 
damasis į tokias teologines gelmes 
kaip interpretavimą Dievo ir žmonių 
santykių bei žmonių santykių su an- 
gelais danguje, naudojasi dailiosios 
literatūros kūrėjais (Paul Claudel, 
Milašius), dailininkais (M. K. čiur- 
lionio paveikslais, Vorobjovo inter- 
pretacijomis), labai abejotino teolo- 
ginio svorio Walter Jewell veikalu 
“Anapus karsto" ir pan. Čia visai 
nematyti net jo kitucse skyriuose 
panaudotų šv. Augustino bei šv. To- 
mo Akviniečio nuomonių. Tokių mis- 
tikų, kaip šv. Jono nuo Kryžiaus ar 
šv. Teresės iš Avilos, veikaluose bū- 
tų galima rasti daug tikresnės ir 
įspūdingesnės pagalbos ne tik, jo pa- 
ties žodžiais tariant, “dangaus studi- 
joms", bet ir gilesniam Žvėries bei 
Slibino sunaikinimo interpretavimui. 

Visai neturime tikslo šio straips- 
nelio rėmuose analizuoti kun. V. Bag- 

danavičiaus veikalo iš teologinės, o 
dar mažiau — iš skriptūristinės pu- 
sės. Mums atrodo, kad knyga nėra 
griežta prasme nei teologinė nei eg- 
zegetinė studija. Tokios minties, grei- 
čiausia, net pats autorius neturėjo, 
leisdamas ją į viešumą. Tai yra gilių 
žmonijos likimą liečiančių apmąsty- 
mų knyga Apreiškimo regėjimų ato- 
kaitoje ir, kaip tokia, ji yra mums 
artima ir miela. Autorius joje turi 
progos išsakyti save, sustiprėti iš šv. 
Jono regėjimų išskaitytoje tiesoje ir 
atvirai pakviesti mus taip pat giliau 
susimąstyti, atverti akis ir pamatyti 
Blogio grėsmę ir, nieko nelaukiant, 
patiems aktyviai įsijungti į Kristaus 
vadovaujamas kovotojų gretas. šŠi- 
taip supratus mūsų autoriaus knygą, 
mes pamirštam kai kuriuos joje už- 
tinkamus teologinius, skriptūristinius 
bei istorinius netikslumus, įsibrovu- 
sius, be abejo, veikalą skubiai ruo- 
šiant spaudai. Jie lengva patikslinti, 
ruošiant šios knygos antrąją laidą. 
Mūsų nuoširdus noras būtų ją ma- 
tyti kiekvieno sąmoningo lietuvio 
kataliko ne tik bibliotekoje, bet ir 
rankose, kaip vadovą meditacijoms, 
kaip mielą bičiulį, vedantį prie pa- 
guodos versmių ir kaip iškalbingą 
kvietėją, nedelsiant visu savo asme- 
niu apsispręsti už Kristų jo kovoto- 
jų pusėje, nes “laikas yra arti"... 
Kun. V. Bagdanavičiaus knyga pa- 
rašyta gyvu ir lengvu stiliumi. Daž- 
nos jo minties ekskursijos į aktua- 
lias šių dienų socialines bei politines 
problemas, panaudojimas gausių vaiz- 
dingimo priemonių, įterpimas dailio- 
sios literatūros bei meno daro ją įdo- 
mią ir prieinamą visiems. Jeigu kun. 
V. Bagdanavičiaus veikalas “Žmoni- 
jos likimas šv. Jono Apreiškimo 
knygoje" bus sutiktas ir suprastas 
plačioje mūsų visucmenėje, kaip bū- 
tinas šiems laikams perspėjimas, at- 
rodo, kad jis bus pasiekęs savo tiks- 
1ą. Kun, Vald. Cukuras 


vykę Federacijos valdybos, Kultū- 
ros Instituto ir lietuvių Katalikų 
laikraščių redakcijų nariai. Išaiš- 
kėjo, kad lietuviško švietimo rei- 
kalams aptarti veikia Lietuvių Se- 
serų Institutas. Iš viso posėdžiui 
reikšmingiausia buvo tai, kad ja- 
me dalyvavo tos, kurių rankose 
yra daugiausia lietuviškų mokyk- 
lų, būtent — seserys vienuolės. 
Jos padarė ir pagrindinius prane- 
šimus: Motina Aloyza (pranciš- 
kietė) kalbėjo apie vadovėlius, Se- 
suo Eucharista (kazimierietė) — 
apie lietuvių kalbos mokymą ir Mo- 
tina Anunciata (J. N.) —apie vaikų 
literatūros leidimą. Pastaroji, tarp 
kita ko, nurodė šiuos išleistinus 
dalykus: 1. istorinės apysakėlės, 
2. žymesnių lietuviškų eileraščių 
rinkinys vaikams, 3, dramelių rin- 
kinys vaikams, 4. pasakėčių rin- 
kinėlis, 5. medžiaga iš lietuviškų 
tradicijų, papročių. 6. geografi- 
niai Lietuvos aprašymai. 7. mo- 
kytojoms lietuviškų žaidimų ir 
dainelių rinkinėlis. 

Daug palankių diskusijų posė- 
dyje susilaukė Sesers Eucharistos 
pranešimas. Čia jį ir dedame iš- 
tisai. 

Redakcija 


Pasidalinsiu keliomis žinutėmis va- 
dovėlių ir svetimos kalbos mokymo 
pradžios mokyklos klausimais. 


Pirmiausia — vadovėlių klausimas. 
Gal kai kuriems tai sena pasaka, ta- 
čiau prašau dovanoti, jei išbandysiu 
jūsų kantrybę. 

Prieš keliolika metų šv. Kazimie- 
ro Seserys savo mokykloms išleido 
eilę knygelių, vadovėlių, jų tarpe ir 
“Pratimus"', kuriuos, man rodos, var- 
toja ne tik kitos lietuvaičių seselių 
vienuolijos, bet ir ateiviai lituanis- 
tikos klasėse. šie vadovėliai, žino- 
ma, nėra tobuli. Yra juose trūkumų, 
tačiau jie mūsų reikalus maždaug 
atitinka. 

Prieš kelis metus mūsų kongrega- 
cijos vadovybė, supratus gyvą rei- 
kalą ruošti mūsų mokyklų Amerikos 
lietuviukams tinkamus skaitymo va- 
dovėlius, paskyrė seseles tuo rū- 
pintis. Seselės tuoj pradėjo ruošti va- 
dovėlius “Christian Social Living“ 
principų pagrindinėmis temomis: Šei- 
ma, Bažnyčia, Mokykla, Valstybė. 
šie vadovėliai ruošiami pradžios mo- 
kykloms nuo pirmo iki aštunto sky- 
riaus. Jau paruošti keturiems pir- 
miems skyriams. 

Beruošiant atsirado kita problema, 
kuri truputį sutrukdė darbą. Į mū- 
sų mokyklas suplaukė maždaug tūks- 
tantis ateiviukų-lietuviukų. Tr jiems, 
pasirodo, nebuvo tinkamų vadovėlių. 
Kaip suderinti ateiviukų reikalą su 
Amerikos lietuviukų reikalu ir pil- 


nai abu aprūpinti? Daug svarstyta, 
galutinai pasiūlyta, kad seselės tęstų 
savo pradėtą darbą ir baigtų ruošti 
vadovėlius Amerikos lietuviukams. 
Tai ir darome. Ateiviukams vadovė- 
lius parūpinti žadėjo ateiviai, 

Svarstant vadovėlių klausimą, at- 
rodo, kad būtų naudinga padaryti 
trumpą apžvalgą ir susipažinti ben- 
drai su tuo, kas daroma lietuvybės 
srityje lietuvių parapijos mokykl-se, 
nes kaip tik tuo ir remiasi vadovė- 
lių klausimas. Pasistengsiu trumpai 
atsakyti į paprastus, dažnai kylan- 
čius klausimus. 

1. Ar pageidaujama, kad lituanis- 
tika būtų mokoma pradžios mokyklo- 
se? Ar nėra tam priešingumų? 

2. Ar mokytojos paruoštos dėstyti 
lietuvių kalbą ir ruošti vadovėlius ? 

3. Ar lietuvių kalba dėstoma nor- 
maliu programos metu? 

4. Kas daroma lietuvybės dva-iai 
mokyklose ugdyti ir palaikyti? 


Iš patyrimo žinome, kad lietuviai 
tėvai, kunigai, seselės, visi — iš pa- 
grindo lietuviškos širdies. Reikia tik 
jieškoti ir naudotis tinkamomis prie- 
monėmis, kad tos lietuviškos širdys 
užsidegtų ir visiškai pasiaukotų ir 
vieningai dirbtų didesnei Dievo gar- 
bei ir Amerikos lietuvių naudai. 

Į pirmąjį klausimą galima aiškiai 
ir teisingai atsakyti, kad daugumo- 
je, kaip mūsų kongregacijos veda- 
mose mokyklose, taip ir kitų lietu- 
vaičių seserų mokyklose, lietuviška 
visuomenė pageidauja ir net reika- 
lauja, kad lietuvių parapijinėse mo- 
kyklose būtų mokoma lietuvių kal- 
ba. Be abejo, yra išimčių ir atsiran- 
da tokių, net ir iš ateivių tarpo, ku- 
rie prašo nemokyti jų vaikus lietu- 


vių kalbos. Tačiau tokios dvasios 
mažoji dalis. 
Diecezijų  5uperintendentai, kurie 


tvarko visą mokslo eigą diecezijos 
mokyklose, pilnai pritaria lietuvių 
kalbos mokymui ir leidžia tai daryti 
normaliu programos metu. Asmeniš- 
kai teko šiuo klausimu pasitarti su 
superintendentais tų diecezijų, kur 
yra mūsų mokyklos. Visi parodė di- 
delį nuoširdų palankumą. Ta žinia 
šv. Kazimiero Seserų inspektorė pa- 
sidalino per mokytojų biuletenį: 
“Įvairios diecezijos, kuriose mes mo- 
kome, pripažįsta viso to reikšmę bei 
vertę ir todėl davė bent po pusva- 
landį diecezinių mokyklų lentelėse 
lietuvių kalbai. Visose mūsų lietu- 
viškose mokyklose maldos, giesmės 
ir įprastiniai pasisveikinimai privalo 
būti mokomi tiek lietuviškai, tiek ir 
angliškai". 

Ištrauka iš Pittsburgh Diocesan 
Handbook: “Svetima kalba mokytina 
kiekvienoje šios diecezijos mokyklo- 

je 


Ištrauka iš raporto, kurį padarš 
Dr. Roy Deferrari (Chairman, Com- 
mittee on Affiliation, Catholic Uni- 
versity of America) 1943 m., aplan- 
kęs Šv. Kazimiero Akademiją: “Ry- 
šium su tuo aš norėčiau pabrėžti 
svarbą toliau mokyti lietuvių kultū- 
ros kiekvienoje programoje. Tai, kas 
yra geriausio Europos kultūroje, 
ypač religiniame gyvenime, privalu 
išsaugoti mūsų vaikučiams ameri- 
kiečiams, kurie yra užsienietinės kil- 
mės". 

Iš valstybės ir viešųjų mokyklų 
vadovybės taip pat nėra kliūčių. Su- 
prantu, kad ir viešosiose vidurinėse 
mokyklose galima įvesti lituanisti- 
kos kursas, susidarius tam tikram 
skaičiui norinčių pasimokyti lietuvių 
kalbos. 

Galima tad sakyti, kad priešingu- 
mų beveik nėra. Kaipgi galėtų kas 
nepritarti lietuvių kalbos dėstymui 
lietuvių parapijų mokyklose, ypač 
žinodamas, kad JAV yra dabar ki- 
lęs naujas, svarbus sąjūdis, būtent, 
mokyti svetimą kalbą pradžios mo- 
kyklose! Bet apie tai plačiau pakal- 
bėsime vėliau. 

Į antrąjį klausimą lengva atsaky- 
ti. Lietuvaičių seselių vienuolijos se- 
niai dėjo ir tebededa pastangas, kad 
išmokslintų seseles. Visos profesio- 
nalės seselės mokosi, kad įsigytų 
laipsnius, kad įsigilintų įvairiose 
mokslo šakose, specialybėse. Lietu- 
vaičių  kongregacijose yra seselių, 
kurios studijavo ir Lietuvoje, Vytau- 
to Didžiojo universitete, ir kitose 
Lietuvos įstaigose. Šitos išsimoksli- 
nusios seselės pasidalina įgytu moks- 
lu, dėstydamos kursus kitoms ben- 
dradarbėms seselėms įvairiu laiku ir 
įvairiais būdais. Pvz. vasaros metu, 
o kartais mokslo metu, pačios dėsto 
lituanistiką; kviečiami prelegentai; 
dalyvauja lietuvių studijose ir t.t., 
kad praturtintų žinias ir įsigilintų 
lituanistikos moksle. Lietuvaičių Se- 
serų Institutas praveda Lietuvių Stu- 
dijų Institutus mokytojoms vienuo- 
lšms. Panašiai planuojama šią va- 
sarą Brocktone. 

Kolegijos ir universitetai remia ir 
pripažįsta lituanistikos kursus ir, jei 
prašoma, priskaito prie laipsnio kre- 
ditų. Kai kuriose įstaigose šie kur- 
sai užpildo net ir svetimos kalbos 
reikalavimą. Pvz. Marywood, Catho- 
lic University, Loyola, Villanova, De 
Paul, Notre Dame ir t.t. 

Į trečiąjį klausimą galima vienu 
žodžiu atsakyti, — taip. Seselės ir 
kiti mokytojai dėsto lituanistiką nor- 
maliu programos metu. Ta tvarka 
jau bendrai visiems čia susirinku- 
siems žinoma. Tiesa, yra kelios vie- 
tos, kuriose dėl įvairių priežasčių ne- 
galima sutvarkyti lituanistikos pa- 
mokų tinkamai. Tačiau mūsų veda- 


mMmose mokyklose tai retas ats'tiki- 
mas. | 

Ketvirtas klausimas svarbiausias ir 
mums jis labiausia rūpi. Į jį galėsi- 
me tik bendromis jėgomis rasti at- 
sakymą. Jis arčiausias mūsų širdims. 
Kaip tik dėl to, nežiūrint savotiškų 
aukų ir sunkumų, mūsų vienuolijų 
vadovybės mus čia atsiuntė. Neap- 
vilkime mūsų vadovių nei lietuviškos 
visuomenės, kurių tikrai lietuviškos 
širdys laukia ir tikisi greito, gyvo, 
katalikiško atsakymo į šitą klausi- 
mą! 


Svetimos kalbos mokymas 
pradžios mokyklose 


Iki šiol, kaip žinote, JAV viešosio- 
se pradžios mokyklose vien anglų 
kalba buvo mokoma. Tačiau atrodo, 
kad neilgai vieną kalbą temokys pra- 
džios mokyklose. Kodėl? Kas įvyko? 

Jau seniai pedagogai, kalbininkai, 
mokslininkai įrodinėjo svarbą mokėti 
antrą kalbą ir ragino svetimą kalbą 
mokyti pradžios mokyklose, Nieko iš 
to neišėjo. Dažnai tas klausimas ki- 
lo įvairiuose seimuose ir susirinki- 
muose, bet vis tik nutarimais likda- 
vo ir nieko konkretaus nenuveikta. 

Prieš dvejus metus, 1952 m., vie- 
name seime kai kurių proponentų 
uolumas sukėlė tokį entuziazmą da- 
lyviuose, kad 1953 m. Vašingtone 
buvo sušaukta svarbi konferencija — 
National Conference on the Role of 
Foreign Language in American 
Schools. Toje konferencijoje Earl 
James McGrath, Amerikos švietimo 
komisijonierius, skaitė referatą 
“Foreign Language Instruction in 
American Schools". Savo kalboje jis 
aiškiai pabrėžė, kad 

1. Amerikiečiai turi išmokti antrą 
kalbą. 

2. Antros kalbos mokymas turi 
prasidėti pradžios mokyklose. 

Kokios praktiškos išvados iš šitos 
konferencijos? Pirmiausia, ji uždegė 
kalbininkus ir pedagogus uiversite- 
tuose ir kolegijose. Pravedė institu- 
tus, kursus; pradėjo rinkti reikalingą 
medžiagą; rašo straipsnius; ruošia 
vadovėlius. 

Ištrauka iš Yale biuletenio: “Yale 
praneša, kad jis į Menų (Arts) ma- 
gistro laipsnį įtraukia programą pa- 
ruošti svetimų kalbų mokytojams 
pradžios mokyklose". 

“Catholic School Journal" pasirodė 
daug straipsnių. Ištrauka iš Dr. 
Fitzpatrick straipsnio: “Šis sąjūdis 
— mokyti svetimas kalbas pradžios 
mokyklose — yra vienas iš viltin- 
giausių reiškinių“. 

Antra, valdžia, ypač įvairios mo- 
kyklinės sistemos, pradeda eksperi- 
mentus. pertvarko “curriculum" ir 
įveda į normalią programų lentelę 

SURREALIZMAS IR MŪSŲ LAIKAI 


Būdinga, kad kai kurie surrealiz- 
mo menininkai, kaip Chirico, Arp, 
Dali, yra kartu ir poetai. Meno ir li- 
teratūros artimumas šioj srovėj net 
labiau pabrėžtas kaip kitose. Poeto 
G. Apollinaire kūrinio vardas dar iš 
1917 m. atžymėjo šį naują stilių tiek 
mene, tiek literatūroje. 

Jeigu Andrė Breton surrealizmo 
manifestas 1924 m. yra šio judėjimo 
pradžia, tai jis jau gali pasigirti tri- 
jų dešimtų metų egzistencija. Sto- 
jęs prieš tradicinės, buržuazinės pa- 
saulėžiūros vertybes, surrealizmas 
taikėsi prie naujojo Žmogaus ir pa- 
saulio supratimo ir mokslinio tyrinė- 
jimo. Draug su Freudo psichoanalize 
surrealizmas pripažino tamsias, pa- 
sąmonines jėgas savo programoj ir 
veikaluos. “Reikalas eina apie chao- 
tišką pažmogiškų jėgų prasiveržimą"", 
sako A. Weis (Hochland, 1953, 6). 

Šiandien surrealizmas, kaip radi- 
kaliai naujas tikrovės aiškintojas, 
reiškiasi ne tik menu ir literatūra, 
bet veržiasi ir į filmų pasaulį, kur 
daugeliu atvejų meniškumas yra 
abejotinas, arba bent techninė pažan- 
ga užtušuoja netikrumą ir surrealis- 
tinį pagrindą. Surrealizmas jau da- 
ros toks visuotinis, jog ir į nepro- 
graminę literatūrą veržiasi ir ją per- 
sunkia. 

Aišku, jei žvelgsim plačiau, rasim, 
kad surrealizmas jau buvo ir toli- 
mesnėj praeity įsišaknėjęs. Jo žymių 
bus ir baroko kuriozinėj bei mons- 


svetimą kalbą, Pvz. Illincis, Indiana, 
N. Y., Maine, Mass., Conn., Texas, 
Washington, D. C., etc. 

Trečia, radijo ir TV ekspertai, 
specialistai, skriptų rašytojai ir kiti 
jieško, rašo ir oro bangomis moko 
kalbų, demonstruoja pavyzdingas pa- 
mokas svetimai kalbai dėstyti. Pvz. 
WBEZ, Chicago, KANU, Kansas, 
WGRED, Pittsburgh. 

Ketvirta, Moderninių Kalbų Orga- 
nizacija spausdina FL biuletenį sve- 
timos kalbos mokytojoms pradžios 
mokyklose. Ten randame įdomių ži- 
nių iš svetimos kalbos mokymo. 

Kaip šis sąjūdis — mokyti svetimą 
kalbą pradžios mokyklose — liečia 
mus? Atsakymą, be abejo, jau ne 

trozinėj kūryboj, Goyos fantastikoj, 
net vėlyvųjų viduramžių temose 
(paskutiniojo teismo pabaisos). Bet 
reikšminga, kad nei laiko dvasios nei 
pavienių kūrėjų fantastika nepreten- 
davo į meninę pasaulėžiūrą, kaip tat 
atsitiko su surrealizmuų. 

Čia ir susiduriam su kūrėjo valios 
įdiegimu į jo veikalą, kurio siužetas 
imamas ne iš išorinio pasaulio, bet 
iš vidaus vaidinių ir jausmų. Tat, Ži- 
noma, charakteringa ir visam mo- 
derniajam menui. Bet surrealizmui 
ypač artimas magiškasis sapno pa- 
saulis ir vizijos. Sapnas daros tikro- 
ve, ir surrealizmas šiuo atveju stoja 
bent prieš materialistinį pozityvizmą. 
Užtenka čia priminti Marc Chagall 
pasakos motyvus. Tuo keliu juk ir 
ekspresionizmas  (vokiškasis) buvo 
pasinešęs, 

Bet būdingas surrealizmo santykis 
su realybe: ji labai šalta ir blaivi, 
kai p tat matyt iš italų surrealisto, da- 
bar neoklasiko, Chirico “pittoria me- 
tafisica". Panašiu tikrovės kietumu 
pasižymėjo vokiškasis “naujasis daik- 
tiškumas"'. 

šiandien literatūros istorija pabrė- 
žia glaudų surrealizmo ryšį su dar 
viena trumpalaike literatūrine srove 
— dadaizmu, kurio gimtinė buvo Ciu- 
richas pirmojo pasaulinio karo metu 
ir kurio mirimo metais laikomi 1922 
m. Vaiko dadavimas (“da-da") — 
nemažas psichologinis laimėjimas, 
1924 m. programiniam žody Breton 


vienas čia besiklausydamas jaučia 
savo širdyje. Šių faktų šviesoje argi 
galime nuleisti rankas ir praleisti 
auksines progas, kurias Dievo Ap- 
vaizda mums taip dosniai davė, su- 
kurdama ir palaikydama lietuviškas 
vienuolijas, lietuviškas parapijas, 
lietuviškas organizacijas laisvoje 
Amerikoje! Ar kas drįstų nepritarti 
lietuvių kalbos dėstymui, lietuvybės 
palaikymui, lietuvių parapijos mo- 
kyklose? Ar tai ne mūsų šventa 
pareiga, bendromis jėgomis jieškoti, 
iki surasime, tikro, nuoširdaus, lie- 
tuviško ir ypač katalikiško atsaky- 
mo į visus šituos svarbius klausi- 
mus. 


Sesuo M. Eucharista 


randa reikalo iškelti, kad “grynasis 
psichologinis automatizmas" turi 
leisti kalbėti minties funkcionavimui. 
Proto kontrolė neturi įsikišti. O tai 
jau yra pasąmonės pasireiškimas, ir 
psichoanalizei tai yra tikriausioji 
realybė. Menas, perdaug pabrėžda- 
mas proto dominavimą, sugriauna 
žmogaus vienybę, sako surrealizmas. 
Turi kilti nauja meno forma, kur 
žmogus, gyvulys ar daiktas iškelia- 
mi iš jų prasmingumo ribų ir kur 
tikrovė suliejama su fantazija iš pa- 
sąmonės ir sapno. 


Tuo keliu eidami, rasim, kad sur- 
realizmą įtaigojo tiek pat romanti- 
ka su simbolizmu, kiek ir anglų ro- 
manas. Bet svarbiausia, kad dabar 
kūrėjui leidžiama kurti pusiau budė- 
jimo stadijoj, lyg jo išsireiškimai bū- 
tų kažkas pranašiško, kaip Delfų pi- 
tijos kalba stiprių dūmų svaiguly. 
Jau Picasso iš popierio iškarpų su- 
dėliodavo fantastines figūras ('“col- 
lages"). Poetui belieka sudėlioti žo- 
džius su naiviais, keistais, liaudiškos 
išminties (folkloro)  išsireiškimais. 
Dėl to ir A. Weis sako: “Surrealiz- 
mo pradžia ne menas, bet revoliuci- 
nė demonstracija, žmogiškumo išsi- 
tuštinimas ir perversija bei anachro- 
nostinis pasisavinimas  idealistinio 
vaizdavimo senajame Vakarų stiliu- 
je, tik dabar vietoj nihilizmo stoja 
aklas vyksmas, stipresnis už proto 
veiksmą". 


Gimęs Prancūzijoj, surrealizmas 
artimai siejasi su komunizmu. Kai 
kurie jo atstovai, kaip Aragon, 
Eluard, Sartre, yra arba komunistai 
arba komunizmui artimi. 1929 m, iš- 
gyvenęs krizę, surrealizmas atsisky- 
rė nuo rusiškojo komunizmo, kurs 
esąs nesuderinamas su radikalia lais- 
ve, bet savo revoliucinių (visą pa- 
saulį savo menu nugalėti) tikslų ne- 
atsiekė. 

Tačiau esmėj ne programa, bet as- 
menys kuria meną. Nauji žmonės po 
minėtos krizės surrealizmui ima duo- 
ti kiek kitokį veidą, ypač žinant, kad 
literatūrinė srovė dažnai netveria il- 
giau kaip 20-30 metų. Sakysim, is- 
panų dailininkas Salvador Dali dar 
vartoja menui priešingas priemcnes 
— diskredituoti realybei — bet jau 
jo naujoji religinė tapyba artimesnė 
Rafaeliui kaip modernizmui, Surrea- 
lizmo ironija ima suplokštėti, ypač 
dėl jo krizių. Matyti srovės lūžių, 
nors ir pavieniuos individuos. Per- 
einama į neoklasicizmą, kaip tai da- 
ro Chirico, galiausiai lenktyniuoda- 
mas su Tizianu ir antikinio pasaulio 
menu. Minėtas Dali pareiškia net: 
reikia atsisakyti asmeninės mitolo- 
gijos ir eiti prie bendros — krikščio- 
niškos. 


VYTAUTO AUGUSTINO FOTO MENAS 


Vytautas Augustinas mūsų foto 
istorijoje užima itin svarbią vietą. 
Iki jo ano meto fotografai daugiau 
ar mažiau domėjosi Lietuvos senė- 
nom, etnografija, o Vyt. Augustinas, 
pasirodęs viešai 1933 m., pasuka vi- 
sai kitu keliu. Jis siekia meniškoje 
nuotraukoje užfiksuoti besikuriančią 
jaunąją Lietuvą. Atsidėjęs per metų 
metus fotografavo krašto pažangą. 
Dešimt metų dirbo šitoje srityje ir 
savo plano neišbaigė. Dar reikėjo lai- 
ko, kad būtų užfiksavęs visą Lietu- 
vą su jos gamta ir miestais. 

Šis posūkis į besikuriančią Lietu- 
vą dar žymus ir tuo, kad su V. Au- 
gustino pasirodymu auga bendrai su- 
sidomėjimas foto menu. Vėliau susi- 
rūpino net vyriausybė, kaip kraštui 
pagaminti daugiau gerų foto meis- 
terių. Buvo galvota apie foto kla- 
ses prie amatų mokyklų. šiais tiks- 
lais ir V. Augustinui buvo pažadėta 
stipendija į Pragą, bet dėl karo ja 
pasinaudoti negalėjo. 

V. Augustino foto menas turi sa- 
vitą ir ryškų veidą. Praėjo jis ra- 
mus pro senovę ir, sustojęs ties da- 
bartimi, jieškojo grožio ir giedrumos. 
Galėjo būti ir užmirštas kampelis, 
bet jo nuotraukoje jis pasirodė gra- 
žus, suidealintas, prisunktas idiliš- 
kos lyrinės nuotaikos. 

Svarbiausią vietą jo foto mene uži- 
ma gamta. Jis rytų augštaitis su 
tradiciniu gamtos pajautimu. 

Kai dailininkas atsistoja prieš gam- 
tą, jis yra kur kas laisvesnis nei f0- 
tografas. Gali būti dailininkas ir 
kraštutinis realistas, bet vistiek jis 
vienokiu ar kitokiu būdu tvarko ir 

Tačiau pagrindiniu savo siekimu 
surrealizmas nesiderina su krikščio- 
nybe. Gyvenimo perversijų vaizdavi- 
mas, aiškios, pabrėžtos erotinės aso- 
ciacijos, net paties manifesto blas- 
femijos yra tie grumstai, ant kurių 
klumpama. Aloginis, pasąmoninis gy- 
venimas negali būti keliamas augš- 
čiau už loginį, isterinis patosas nega- 
li nušluoti realybės su jos reikala- 
vimais. 

Teisybė, kad realistinis menas su 
naiviu juslinio pasaulio supratimu 
nebeatitiko laiko eigos bei mokslo 
reikalavimų, ir jau “naujųjų laikų" 
pabaiga mene buvo pasirodžiusi per- 
eitojo šimtmečio gale. Ekspresioniz- 
mas norėjo sugauti tikrovę sielos 
patyrimo intensyvumu. Kita moder- 
nioji linkmė (su Cėzanne) jau rūpi- 
nos, kad meninės formos atitiktų gi- 
liausią žmogaus esmę, tuo būdu nu- 
galint materialistinį impresionizmą. 
Kubizmas yra bandymas pagauti ma- 


pakeičia piečiamą peisažą. Jeigu ko- 
kia šaka dengs gilumą, jis lengvai 
ją praleis. Nereikia jam ir valandų 
valandas laukti, kol susiklostys tin- 
kamai debesys ir geru kampu nu- 
švies saulė. Jis atmintyje išlikusį 
vaizdą gali perkelti paveikslan, pats 
tinkamai susitvarkyti apšvietimą, 

Fotografas gi yra gamtos sargas. 
Jis priverstas skaitytis su gamta iki 
kraštutinumo. Negali jis pastumti 
medžio, išversti tvoros, pakreipti upės 
vagos. Jis gali nuotraukon perkelti 
tik tai, ką pats mato savo akim. 
Gamtovaizdis jam yra didelė scena, 
kur svarbiausią vaidmenį vaidina ap- 
švietimas. Vienu dienos laiku tas 
vaizdas bus vienoks, kitu — kitoks. 
O kad pilnai atsektų peisažo mintį, 
parodytų jo grožį, fotografui reikia 
valandų valandom, dienų dienom ir 
net metais tykoti savo grobio. Jis 
panašus į medžiotoją, kuris, paste- 
bėjęs Žvėrelio pėdas, laukia tik mo- 
mento. Ir fotografas pirma pastebi 
savo “grobį" — peisažą ir budi su 
kamera, kada jis prasivers pilname 
savo apšvietime. 

Atėjęs iš augštaitiško kaimo, V. 
Augustinas atsinešė tą “medžiotojo 
uoslę"'. Lengvai jis atsekė, kur ga- 
li būti tikslus ir geras “šūvis". 
Tada su didele kantrybe laukė, kada 
išsipildys jo vizija. 

Gamtos pajautimą jis pagilino at- 
mosferinėm studijom. Jis susekė, ka- 
da būna geriausias apšvietimas, ka- 
da skaidriausi debesys ir vandenys. 
Susidarė net savitą fotografavimo 
tvarka. Geriausia apšvietimą duoda 
ankstus rytas ir vakaras (vasara po 


terialio pasaulio tvarkos struktūrą. 
“Sų ekspresionizmu", sako A. Weis, 
“surrealizmas siekia sielos primato, 
su abstraktinėmis srovėmis — su- 
vereninio vaizdavimo elementų val- 
dymo". Mūsų laikų mašina, techni- 
ka pavergė sielą, ir surrealizmas yra 
jos reakcija prieš tai, Bet kai moder- 
ninis menas stoja prieš laiko grėsmę, 
surrealizmas pasiduoda pasąmonei. 
Su laiko ironija jis ir pats save pa- 
smerkia. Tai ironijos viršūnė. Dėl to 
apsispręsti už surrealizmą neįmano- 
ma ne tik iš krikščioniškojo, bet ir 
bendrai iš žmogaus atžvilgio. 

Po antrojo pasaulinio karo surrea- 
lizmo svoris daugiau persikėlė į šiau- 
rės kraštus, Ypač Amerikoj jis ran- 
da naujos dirvos, naujų sekėjų, en- 
tuziazmo, Gal tuo išaiškintinas ir 
mūsų jauniausios literatūros stojimas 
už šią srovę, pasiduodant tuo būdu 
laiko ir erdvės reikalavimams. 

A. Tyruolis 


Vytautas Augustinas 


5 v.). Vidurdieniais jis niekada ne- 
judino kameros, už tai ankstų rytą 
jis "medžiojo". švarus oras davė ga- 
limybės ryškiai apčiuopti daiktus. 
Čia prisidėjo horizontalus saulės ap- 
švietimas, kuris pastatams suteikė 
aiškius kontūrus. Rytmečiais medžio- 
jo rūką, šviesos ir šešėlių žaismą. 

Kaip nuotraukos su rytmetiniais 
apšvietimais turi giedrumą, taip va- 
karinės — lengvą melancholiją. O 
kai vakare nulijo lietus ir pasirodė 
pažemyje saulė, tai daiktai ir lau- 
kai sušvyti tiesiog ilgesinga šviesa. 
Toks yra vienas iš gražiausių jo 
vaizdų — Videniškio bažnytkaimis. 

Pačioje gamtoje jis nuolat jieško 
pirmojo plano, kad, pvz., pro me- 
džių šakas, prasivertų giluma ir su- 
darytų tikresnę trijų dimensijų iliu- 
ziją. Kur neranda pirmojo plano, jis 
žaidžia kuo nors kitu — debesim, 
vandens atspindžiais. Debesys kaip 
dideli reflektoriai muša šviesą per 
visą vaizdą, minkštindami detales. 
V. Augustinas yra praleidęs savaičių 
savaites, sekdamas debesis, jieškoda- 
mas jų formos. Ypač jis pamėgo to- 
kius debesis, pro kuriuos skverbiasi 
saulė. 

Gamtos motyvus jis stengiasi vi- 
sur įvesti. štai fotografuodamas rug- 
pjūčio temą ar kitus laukų darbus, 
būtinai jis taip sugrupuos žmones, 
kad aplinkui pasirodytų kuo plates- 
nis peisažas, virpanti gamtos atmos- 
fera. , 

Įvedė gamtą ir į grynai architek- 
tūrinius miesto vaizdus. Ir čia pra- 
siveržia medžiai, sustoja svajingai, 
ritmingai skaidydami plokštumas. Su 

PAVERGTOSIOS JUNGTINĖS TAUTOS 


K 


Politinė tremtis nėra vien šių lai- 
kų fenomenas. Invazijos ir užkaria- 


vimai, revoliucijos ir perversmai, 
politiniai persekiojimai ir religinės 
tolerancijos stoka — vis tai buvo ir 


iš dalies tebėra priežastys, verčian- 
čios didesnius ar mažesnius žmonių 
kiekius jieškoti pastogės kituose 
kraštuose ir, kiek leidžia sąlygos, iš 
ten organizuoti ir vesti kovą už sa- 
vo idėjas ar įsitikinimus. Politiniai 
emigrantai ar egzilai visuomet jaus- 
davo turį tam tikrų pareigų savai 
tautai, tam tikrą misiją, kurią jie 
turi atlikti. Politiniai egzilai ir iš 
viso emigrantai yra nekartą suvai- 
dinę svarbų, net lemiamą vaidmenį 
politiniame savo tautų gyvenime. 
Nesiekdami per toli į praeitį, prisi- 
minkime tik lietuvių ir čekoslovakų 
emigrantų Jungtinėse Amerikos Vals- 
tybėse įnašą į Lietuvos ir Čekoslova- 


VENTMAS" 


kijos valstybių atkūrimą 1918 m., 
lenkų politinių emigrantų rolę, pran- 
cūzų, belgų, olandų ir danų egzilų 
vaidmenį antrajame pasauliniame ka- 
re ir jam pasibaigus. 


LŽ 


Sovietų Rusijos imperialistinė ag- 
resija prieš Centro ir Rytų Europos 
suverenes valstybes, komunistinės 
ekspansijos lydima, sudarė istorijoje 
pavyzdžio neturinčią klaikią padėtį. 
Čia turime reikalą ne vien su politi- 
niu užkariavimu, bet ir su enkave- 
distų durtuvais ir rafinuotu teroru 
vykdoma užkariautųjų kraštų sovie- 
tizacija, su masiniu gyventojų naiki- 
nimu, su pasikėsinimu pavergti žmo- 
gaus sielą ir mintį, išugdyti soviet- 
žmogį. Vieneri metai sovietų okupa- 
cijos Lietuvoje buvo sukėlę tokį siau- 
bą gyventojuose, kad, jei tik būtų 
buvę sąlygų, beveik visa lietuvių tau- 


gamtos elementu jis ir architektūrai 
suteikė gaivumo bei nuotaikos. Dau- 
giausia jis fotografavo Kauną ir Vil- 
nių, bet dažnai lankėsi ir provinci- 
joje. Čia jis susidūrė su viena kita 
senėna, kuri tačiau nevirsta pačiu 
objektu, o tik nuotraukos dalimi ar 
ornamentu. 

Teko jam kurį laiką būti ir repor- 
teriu, kur pasižymėjo greitu ir taik- 
liu šūviu, švariu darbu, taip pat su- 
rasdamas ir atmosferinės gilumos. 

Paskutiniu metu jį buvo angaža- 
vęs teatras (Atėjo su “Sužadėtine"'). 
Kiek pirmiau teatras visai nesirūpi- 
no išfotografuoti savo pastatymų, 
tiek dabar buvo surengiamos net fo- 
to parodos, išleidžiamos meniškos, 
giliaspaudėje spausdintos programos. 
Atsidėjęs jis sekė kelias repeticijas, 
užsirašydamas svarbiausias scenas, 
paskui jau fotografavo. Būdinga čia, 
kad jis savaip sugrupavo ir pačias 
scenas ir, išeidamas iš veikalo cha- 
rakterio, savaip tvarkė apšvietimą. 


V. Augustino nuotraukose yra ne- 
maža tapybinio elemento, sultingo 
šešėlių žaismo. Tad nenuostabu, kad, 
sekdamas foto pažangą, jis priėjo 

prie spalvotos nuotraukos. Čia jo kū- 
ryba sušviti visai naujoje šviesoje. 
Didelis spalvingumas, subtilus spal- 
vos ir ritmo pajautimas bei nuotaika 
daro nuotraukas įdomias ir vertin- 
gas. Jieškodamas spalvų žaismo, jis 
dirba ir flexichromo technika (spe- 
cialiai padengtą juodą baltą dažo ran- 
komis). Čia V. Augustino tapybišku- 
mas dar labiau išryškėja. 


x 


V. Augustinas dalyvavo įvairiose 
tarptautinėse parodose, yra laimėjęs 
premijų ir pasižymėjimų ženkių. Jo 
nuotraukų rasime ir tarptautiniuose 
foto albumuose. Bet mums šiuo kartu 
yra daug svarbiau ne tas jo pasise 
kimas, bet foto kraitis, kurį jis at- 
sigabeno. Kas būtų, jei neturėtume 
jo negatyvų? Neturėtume Lietuvos 
vaizdo, negalėtume nei kitiems pa- 
rodyti, ką buvome sukūrę. Iš jo ar- 
chyvų, lyg iš aruodų, ir dabar semia- 
Masi vaizdų įvairiems reprezentaci- 
niams leidiniams. Iš jų daug pasinau- 
doja ir Liet. Enciklopedija. Vaizdai 
kaip tik visus patraukia savo meniš- 
kumu ir grožiu. 

Paulius Jurkus 


ta būtų atsidūrusi egzilyje, ir tai ne- 
paisant tos aplinkybės, kad prak- 
tiškai vienintelė galimybė pasitrauk- 
ti buvo vykti į Vokietiją, kurioje te- 
besiautė karas ir kurioje tremtinių 
laukė sunkūs bandymai, 


Pirmoji hitlerinio ir stalininio są- 
mokslo prieš taiką auka buvo Lenki- 
ja. Ji ir davė didžiausią politinių 
emigrantų skaičių. Po Lenkijos atėjo 
Lietuvos, Latvijos ir Estijos eilė. Pa- 
sitraukusiųjų šių kraštų gyventojų 
skaičius viršija 200,000. Jei iš Len- 
kijos pasitraukė taip pat ir krašto 
valdžia bei dalis kariuomenės, tai iš 
Lietuvos drauge su dalimi gyventojų 
pasitraukė ir tautos rezistencijai va- 
dovavęs krašto politinis organas, da- 
lis valstybės pareigūnų, tarp kurių 
ir dalis bažnytinės hierarchijcs. Karo 
veiksmams baigiantis ar pasibaigus, 
tokia pat nelaimė užgriuvo ant Ru- 


munijos, Vengrijos, Bulgarijos, Ju- 
goslavijos ir Albanijos. Pagaliau, 
1948 metais, bolševikinis smurtas 


nužudė ir Čekoslovakijos nepriklauso- 
mybę. Iš visų šių kraštų, kas galė- 
jo, jieškojo pastogės ir saugumo lais- 
vajame pasaulyje. Pasitraukė kara- 
liai, prezidentai ar ėjusieji jų parei- 
gas, vyriausybių nariai, parlamentų 
atstovai. Visa tai sudaro sovietiniam 
okupantui neapykanta degančių ko- 
votojų dėl savo kraštų nepriklauso- 
mybės atstatymo politinių egzilų 1e- 
gijoną. Jie pasiskleidė po visus lais- 
vojo pasaulio kraštus, tačiau jų dau- 
gumas susispietė Jungtinėse Ameri- 
kos Valstybėse. Čia jie rado daugiau- 
sia svetingumo ir sąlygų veiklai ir 
kovai dėl savų kraštų laisvės. Tie, 
kurie nebuvo išsivežę į tremtį savo 
politinių centrų, juos čia sukūrė, 


TIT 


Rytų ir Centro Europos egzilų po- 
litinė veikla kurį laiką buvo varoma 
pakrikai, katra sau. Tik lietuvių, 
latvių ir estų politiniai veiksniai Va- 
karų Vokietijoj, palyginti, anksti su- 
sibūrė, sudarė bendrą politinį biurą 
laisvinimo pastangoms derinti ir kai 
kuriems žygiams bendrai atlikinėti. 
Ir JAV greitai buvo suprasta, kad 
visus Sovietų pavergtuosius Rytų ir 
Centro Europos kraštus jungia ben- 
dras likimas ir kova su bendru prie- 
šu, ir kad todėl “in necessitate uni- 
tas". Pradžioje čia apsijungė ideolo- 
ginės ir valstiečių-ūkininkų politinės 
partijos, sukurdamos žaliąjį interna- 
cionalą, Vidurio Europos krikščionių 
demokratų uniją, socialdemokratų 
sambūrį su centru Paryžiuje ir egzi- 
lų liberalų uniją. Be to, kas antras 
antradienis New Yorke gyvenantieji 
egzilai rinkdavosi buv. Rumunijos 
užsienio reikalų ministerio Gregor 


Gafencu bute, — jų sambūris, tiesa, 
neorganizuotas, vadinasi "Tuesday 
Panel. Jame gimė 1951 m, vasario 
11 d. įgyvendintoji Philadelphijos 
deklaracijos idėja. Tų pačių metų 
balandžio mėn. Vašingtone susikūrė 
Central and Eastern European Con- 
ference ir Central-Eastern European 
Committee. Pirmąją organizaciją su- 
darė eszilų politiniai centrai, deja, ne 
visų, 0 antrąją— tarptautinių sambū- 
rių atstovai ir pavieniai egzilai. Ir vie- 
ni ir antri dalyvavo Williamsburgo 
deklaracijos 1953 m. birželio 12 d. su- 
redagavime ir pasirašyme. Visų suta- 
rimu ir parašais 1953 m. gegužės 20 
d. buvo įteiktas egzilų memorandu- 
mas JAV prezidentui Eisenhoweriui. 
Vieningos egzilų organizacijos suda- 
rymui kliudė stoka vieningumo pa- 
čių tautinių egzilų grupių tarpe ir 
neišgyventieji praeities ginčai tarp 
paskirų tautybių. Pagaliau 1954 m. 
rugpjūčio 12 d. New Yorke buvo su- 
tarta įkurti vieningą egzilų organi- 
zaciją, kurios nariai būtų egzilų tau- 
tinės tarybos ar komitetai. Organi- 
zacija pavadinta United National 
Committees and Councils in Exile, 
šiuo metu tos vieningos egzilų O0r- 
ganizacijos pirmininkas yra šių ei- 
lučių autorius, Lietuvos Laisvės Ko- 
miteto pirmininkas. Tačiau ir šian- 
dien dar ne visi organizaciniai sun- 
kumai yra nugalėti — nėra galuti- 
nai paaiškėję vengrų ir čekoslovakų 
tautinių tarybų dalyvavimas. 


IV. 


Jau yra susikūrusi tradicija, kad 
egzilų veikla pagyvėja Jungtinių 
Tautų pilnaties sesijų proga. Sten- 
giamasi įtaigoti šią pasaulinę orga- 
nizaciją, įteikiant jai memorandu- 
mus ir asmeniškai veikiant laisvųjų 
kraštų delegatus. Kad ir netobula, 
Jungtinių Tautų charta duoda for- 
malią galimybę sudrausti agresorių, 
apginti tautų ir žmonių teises ir pa- 
grindines laisves. Be to, Jungtinės 
Tautos yra šiandien vienintelis rezo- 
nuojantis pasaulinis forumas. Rei- 
kia tik, kad Jungtines Tautas suda- 
rančių valstybių vyriausybės turėtų 
valios ir ryžto chartos nuostatus vyk- 
dyti. Juk ir Tautų Sąjunga liūdnai 
baigė savo dienas ne dėl to, kad bū- 
tų buvęs blogas jų statutas, o kaip 
tik dėl to, kad stokojo valios jam 


vykdyti. 


Prieš susirenkant 9-jai Jungtinių 
Tautų pilnaties sesijai, mumyse kilo 
sumanymas pasireikšti efektyviš- 
kiau, nei tai buvo daroma iki šiol, 
pasirinkti tinkamesnę ir garbinges- 
nę Mūsų bendros veiklos formą. 
Taip atsirado Pavergtosios Jungti- 
nės Tautos. Jos yra pirmas viešas 


egzilų organizacijos — United Na- 
tional Committees and Councils in 
Exile — pasireiškimas. PJT sudaro 
devynių Sovietų pavergtųjų valsty- 
bių — Albanijos, Bulgarijos, čeko- 
slovakijos, Estijos, Latvijos, Lenki- 
jos, Lietuvos, Rumunijos ir Vengri- 
jos — tautiniai komitetai ar tarybos. 
Politiniai egzilų internacionalai da- 
lyvauja jose be balsavimo teisės. 
PJT yra politinės kovos įrankis prieš 
Sovietų. imperializmą, nužudžiusį 
mūsų kraštų nepriklausomybę. Ju- 
goslavijos padėtis šiuo požiūriu ski- 
riasi nuo mūsų valstybių padėties. 
Todėl Jugoslavijos egzilai kolkas 
PJT nedalyvauja, 


Pavergtosios Jungtinės Tautos su- 
organizuotos mutatis mutandis pa- 
gal Jungtinių Tautų pavidalą. PJT 
organai: pilnatis, komisijos (gene- 
ralinė ar bendrųjų reikalų, politinė, 
socialinė, teisių ir ekonominė), sek- 
retariatas ir spaudos tarnyba. Pil- 
naties posėdžiuose dalyvauja tauti- 
nės delegacijos, po 16 nuo kiekvie- 
nos tautos, ir politinių internacio- 
nalų delegacijos, po 4 nuo kiekvie- 
no tarptautinio sambūrio. Generali- 
nę ar bendrųjų reikalų komisiją su- 
daro delegacijų pirmininkai. Pilna- 
ties posėdžiams vadovauja delegaci- 
jų pirmininkai rotacijos keliu vals- 
tybių alfabeto tvarka. Komisijų pir- 
mininkai renkami visai sesijai. Tau- 
tines delegacijas parenka ir pristato 
egzilų tautiniai komitetai ar tary- 
bos. Generalinį sekretorių renka 
bendrųjų reikalų komisija. 


Savo pirmąją sesiją PJT pradėjo 
1954 m. rugsėjo 20 d. pilnaties po- 
sėdžiu. Buvo priimta tikslų ir prin- 
cipų deklaracija, kuri laikinai atsto- 
ja PJT chartą, ir statutas bei dar- 
botvarkė. Po to sekė visų delegaci- 
jų pirmininkų pareiškimai. Pasiųsti 
sveikinimai JAV prezidentui, Jung- 
tinių Tautų pirmininkui ir Europos 
Tarybai  Strasburge.  Pavergtąsias 
Jungtines Tautas sveikino Baltijos 
valstybių diplomatiniai atstovai šia- 
me krašte. Čekoslovakijos ir Lenki- 
jos delegacijos pateikė protesto re- 
zoliuciją prieš jų valstybes Jungti- 
nėse Tautose atstovaujančias dele- 
gacijas, o Lietuvos, Latvijos ir Esti- 
jos delegacijos — protesto deklara- 
ciją prieš Sovietų Sąjungos savini- 
mąsi mūsų valstybių suverenių tei- 
sių ir pasišovimą atstovauti mūsų 
valstybėms tarptautinėje plotmėje. 
Rezoliucija ir deklaracija buvo Pa- 
vergtųjų Jungtinių Tautų seimo vien- 
balsiai priimtos ir perteiktos Jung- 
tinėms Tautoms, PJT darbotvarkėn 
įrašyti visi tie klausimai, kurie fi- 
gūruoja ir JT darbotvarkėje, arba 
kurie yra su jais susiję ir liečia mū- 
sų pavergtuosius kraštus. 


Pavergtosios Jungtinės Tautos tu- 
rėjo trylika pilnaties posčdžių. Pro- 
tarpiais tarp pilnaties posėdžių rin- 
kosi komisijos. Buvo svarstyti šie 
klausimai: Sovietų Rusijos agresija 
ir viešpatavimas, agresijos sąvokos 
apibrėžimas, nusiginklavimas ir po- 
karinių taikos sutarčių laužymas, 
prievartos darbai, deportacijos, ge- 
nocidas, darbo žmogaus padėtis ko- 
munistų pavergtuose kraštuose, Eu- 
ropos integracija ir mūsų kraštų da- 
lyvavimas Europos Taryboje, moters 
padėtis už geležinės uždangos, karo 
ir komunistiniai nusikaltėliai, trem- 
tinių statusas ir kt. Visais čia sumi- 
nėtais klausimais priimti raportai ir 
rezoliucijos. Ryšium su Molotovo su- 
šauktaja 1954 m. lapkričio 29 d. 
Maskvoje vadinamąja Europos sau- 
gumo konferencija, kurioje dalyvavo 
ir mūsų kraštų bolševikinės iškam- 
šos, Pavergtosios Jungtinės Tautos 
buvo susirinkusios nepaprasto posė- 
džio 1954 m. gruodžio 3 d. Kalbėjo 
visų pavergtųjų kraštų delegacijų 
atstovai, priimta atitinkama rezoliu- 
cija, 

Pavergtosios Jungtinės Tautos per- 
traukė savo pirmąją sesiją pernai 
gruodžio 20 d. Prieš tai jos priėmė 
rezoliuciją, kurioje jos augštai ver- 
tina Kersteno komiteto pravestą ty- 
rinėjimą dėl Sovietų agresijos prieš 
Baltijos valstybes, pritaria komite- 
to išvadoms ir rekomendacijoms ir 
ragina Jungtinėse "Tautose iškelti 
Sovietų Sąjungos smurtą prieš Bal- 
tijos valstybes. PJT pereitų metų po- 


sedžiai buvo baigti atsišaukimu į 
laisvąjį pasaulį ir į pavergtuosius 
kraštus. 


Pavergtųjų Jungtinių Tautų sesi- 
ją pertraukus, visi delegacijų pirmi- 
ninkai ir gen. sekretorius buvo pri- 
imti Valstybės departamente Vašing- 
tone. PJT darbai įteikti taip pat 
Didžiosios Britanijos ir Prancūzijos 
ambasadoms Vašingtone. 

Pavergtąsias Jungtines Tautas ma- 
noma padaryti nuolatine institucija, 
kitaip tariant, jos bus tol, kol tęsis 
sovietiškoji mūsų kraštų okupacija. 
šiuo metu planuojama ir ruošiama 
sesijos tąsa šį pavasarį New Yorke, 
kai čia rinksis Jungtinių Tautų eko- 
nominė ir socialinė taryba. Vasaros 
pradžioje manoma turėti PJT sesiją 
Europoje. Laiko požiūriu manoma ją 
suderinti su Europos Tarybos pata- 
riamosios asamblejos Strasburge se- 
sija. Būtų tai graži proga į PJT dar- 
bą. įjungti Europoje gyvenančius mū- 
sų kraštų egzilus. 

Pavergtosios Jungtinės Tautos at- 
skleidė naują, gražias viltis žadinan- 
tį lapą pavergtųjų kovoje dėl lais- 
vės. 

Vaclovas Sidzikauskas 

“DRAUGO" PREMIJA 


Jau ketvirti metai iš eilės, kai 
mūsų gyvenime pasklysta žinia — 
apie dienraščio “Draugo" suteiktą 
premiją už komisijos atrinktą ge- 
riausią romaną. Visiems įdomu pa- 
tirti, kas yra tasai išrinktasis, ku- 
ris ne tiktai iškeliamas žodžiu, bet 
ir apdovanojamas 1000 dolerių. 

Pirmaisiais dviem atvejais šios 
garbės susilaukė Jurgis Gliauda už 
romanus “Namai ant smėlio" ir “Ora 
pro -nobis"'. Praėjusiais metais “Drau- 
go" premija teko jaunesnės kartos 
rašytojui Algirdui Landsbergiui už 
romaną “Kelionė". šiemet gi vertini- 
mo komisija, susidedanti iš Bernar- 
do Brazdžionio, Juozo Girniaus, An- 
tano Gustaičio, Juozo Leimono ir 
Kazio Mockaus iš 11 prisiųstų vei- 
kalų išrinko romaną “Trumpa die- 
na", kurio autorė pasirodė esanti Alė 
Rūta — Elena Nakaitė-Arbačiaus- 
kienė. 

Naujoji dienraščio “Draugo"“ lau- 
reatė yra pažįstama lietuviškų raštų 
pasaulyje. Gimusi 1915 m, rašyti 
pradėjo anksti — jau prieš 20 metų. 
Bendradarbiavo jaunųjų spaudoje 
“Šaltinėlyje", “Ateities  spinduliuo- 
se". 1942 m. laimėjo “Žiburėlio'? pre- 
miją už scenos vaizdelį “Žiogas ir 
skruzdė". Tremtyje pasirodė jos ei- 
leraščių rinkinys “Be Tavęs", o per- 
nai išėjo jos apysaka “Duktė". Nau- 
jasis romanas “Trumpa diena", vaiz- 
duoja Lietuvos kaimo gyvenimą. Pa- 
gal “Draugo"' konkurso taisykles, ro- 
manas dalinai leidžiamas per dien- 
raštį, o paskui atspausdinamas kny- 
ga. 
Premijos įteikimas įvyko Čikagoje 
sausio 9 d., sujungiant jį su atitin- 
kamomis iškilmėmis ir koncertu, ku- 
rio programą išpildė op. solistė Juzė 
Augaitytė ir A. Steponavičienės cho- 
ro kvintetas. Pati laureatė šioje 
šventėje dalyvauti negalėjo. 

"Draugo" kasmet teikiama premi- 
ja už romaną tuo tarpu yra didžiau- 
sias ramstis mūsų rašytojams. Kaip 
patirtis parodė, jiems šiuo metu 
veiksmingiausia pagalba atėjo pre- 
mijų pavidalu. Mažėjant knygų tira- 
žui, ir ateityje premijos, atrodo, bus 
didžiausios skatintojos kurti, o taip 
pat ir kuriančiųjų sunkiose tremties 
dienose palaikytojos. 

Užtai ir norėtųsi linkėti, kad premi- 
jų atsirastų daugiau. šiuo laiku ne=- 
būtų galima pasigirti jų gausumu. 
Dabar jų yra pastovios tik 3: “Ai- 
dų" premija už literatūrą ir mokslą, 
Rašytojų Draugijos už literatūrą ir 
“Draugo"' taip pat už literatūrą, ap- 
siribojanti romanu. Tiesa, buvo kal- 
beta apie “Literatūros lankų" pa- 
siryžimą duoti premiją už literatū- 

rą, tačiau iki šiol dar ji nepaskelbta. 
šiaip apie naujas premijas nieko ne- 
girdėti. Liūdna, kad premija už dra- 
mos veikalą, vieną sykį suteikta Liet. 
Kultūros Fondo Clevelande, negali 
kasmet pasikartoti, kai šiandien toks 
trūkumas jaučiamas veikalų vaidi- 
nimui. Be to, neatsirado, kas pa- 
sektų pavyzdį anų trijų Venezuelos 
lietuvių, kurie sujungtomis jėgomis 
Rašytojų Draugijai paklojo 1500 dol. 
1951 metų literatūros premijai, te- 
kusiai Pulgiui Andriušiui. 

Apskritai ir premijų srityje tenka 
pastebėti tą patį nemalonų reiškinį, 
kaip ir visame spaudos gyvenime — 
geresnis įsikūrimas nepadėjo sukles- 
teti knygai. Didėjąs abejingumas 
spaudai paskutiniu laiku itin neigia- 
mai atsiliepė į knygų itražą ir tuo 
pačiu pasunkino rašytojams kurti, o 
leidėjams jų kūrinius paskelbti. Už- 
tai dienraščio “Draugo" 1000 dol. 
premija yra tikrai graži prošvaistė 
mūsų tremties gyvenime. 

L. Andriekus 


IVYKIAI 


e ALTo vykdomasis komitetas, 
kurį sudaro Leonardas šimutis, dr. 
Pijus Grigaitis, Antanas Olis ir My- 
kolas Vaidyla, kartu su Informacijos 
Centro direktore M. Kižyte Lietuvos 
vadavimo reikalais lankėsi Valstybės 
Departamente. Sausio 18 d. turėjo 
pasikalbėjimą su H. Vedeler, Pabal- 
tijo kraštų, Lenkijos ir Čekoslovaki- 
jos skyriaus viršininku. Tą pačią 
dieną ALTO delegaciją priėmė ir se- 
natorius P. Douglas, kuris buvo su- 
pažindintas su kai kuriais planais ir 
įprašytas juos paremti. Sausio 19 d. 
mūsiškiai lankėsi pas Valst. Dep. pa- 
sekretorių Loy Henderson, kuris Pa- 
baltijo valstybių reikalais domisi jau 
nuo 1919 m. ir juos gerai pažįsta. 
Delegacija iš jo gavo pažadą, kad 
viscmis galimomis priemonėmis rems 
Lietuvos reikalus. Vizitas buvo pa- 
darytas ir kongresmanui Ray Madden 
iš Indianos, kuris vadovauja buvu- 
siam Kersteno komitetui. Su juo bu- 
vo tartasi apie tolimesnius tyrinėji- 
mus, liečiančius Lietuvos ir kitų 
kraštų pavergimą. Tuo pačiu reika- 
lu delegacija kalbėjosi ir su kongres- 
manais Bentley iš Michigano bei 
Dood iš Connecticut. Jie visi pasisa- 
kė už tyrinėjimų tęsimą. Pagaliau 
buvo susitikta ir su pačiu Charles 
Kerstenu, kuris padarė pranešimą 
apie savo atliktą darbą. Viso veiki- 
mo apžvalga būsianti greit atspaus- 
dinta ir išsiuntinėta Kongreso atsto- 


vams bei atitinkamoms valdžios įs- 
taigoms. Pabaigoje delegacija aplan- 
kė dar Atstovų Rūmų daugumos va- 
dą J. McCormack, labai nuoširdų 
lietuvių bičiulį. Jisai pažadėjo Vasa- 
rio 16 proga visą valandą skirti At- 
stovų Rūmuose Lietuvos nepriklau- 
somybės paminėjimui. 

e Italijoje į Liet. Bendruomenės 
Tarybą išrinkti; kun. dr. V. Balčiū- 
nas, dr. Z. Ivinskis, kun. V. Mincevi- 
čius, kun. dr. J. Zeliauskas, dr. J. 
Gailius, kun. dr. J. Sakevičius, E. 
Bergaitė, Tev. dr. K. Žalalis, OFM, 
kun. P. Ribikauskas. Į kontrolės ko- 
misiją įeina: kun. dr. V. Kazlauskas, 
kun. dr. J. Vaišnora, MIC ir kun. dr. 
J. Naujokas. 


e Sausio 16 d. Brooklyne įvyko 
Liet. Rom. Katalikų Federacijcs sei- 
melis. Katalikiškos veiklos ir jauni- 
mo klausimais kalbėjo Feder. pirm. 
dr. A. Damušis, apie bendrąją veik- 
15 — "dr; A Juška 10 kat Selos 
reikalais — prel. J. Balkūnas. 


«e Sausio 4 d. Brooklyne paminė- 
ta Klaipėdos atvadavimo sukaktis. 
Kalbėjo Gen. kcns. J. Budrys, V. Si- 
dzikauskas ir M. Brakas. Meninę 
programą išpildė op. sol. Vincė Jo- 
nuškaitė,  padainuodama Klaipėdos 
krašto liet. dainų. Paminėjimą ren- 
gė Maž. Liet. Bičiulių Draugija New 
Yorke. 

e Lietuvių ir esčių grupė prie 
tarpt. tremtinių moterų komiteto va- 
sario 15 d. Baltų namuose New Yor- 
ke surengė knygų, muzikos ir pa- 
veikslų parodą. Lietuvių grupei pir- 
mininkavo R. Sidzikauskienė. 

» Kovo 20 d. Rochesteryje kon- 
certuos Čiurlionio ansamblis. 

e Iš Lietuvos gautomis žiniomis 
kun. A. šmulkštys, aktyviai dalyva- 
vęs politiniame bei visuomeniniame 
gyvenime, esąs miręs 1950 m. 

e Sausio 16 d. J. Budrys, Liet. 
gen. kons. New Yorke, Rochesteryje 
surengto Klaipėdos atvadavimo 32 
metų minėjime laikė paskaitą. Su- 
rengė liet. karių Ramovės skyrius. 

e Pranciškonai ir šiemet Kenne- 
bunk Port, Maine, rengia berniukams 
vasaros stovyklą, kuri numatoma 
atidaryti liepos 3 d. Stovykla tęsis 
iki rugpjūčio 14 d. Jau dabar per- 
tvarkoma programa ir numatomi pri- 
tyrę vadovai. Stovyklos reikalais ra- 
šoma šiuo adresu: Franciscan Mo- 
nastery, Kennebunk Port, Maine. 

e Čikagos liet. gydytojai Rašyt. 
Draugijos pakviesti literatūros pre- 
mijos mecenatais už geriausią 1954 
m. knygą. Knygą vertins patys 
draugijos nariai slaptu balsavimu. 

« Montrealyje, kooperatiniais pa- 
grindais, įkurtas liet. bankas “Litas"'. 
Į kūrimo iškilmes atsilankė 80 nau- 
jai įstojusių pajininkų. 


AIDAI SKIRIA PREMIJĄ 


1. Kultūros žurnalas “ Aidai", 


UŽ MOKSLO VEIKALĄ 


leidžiami TT. Pranciškonų, skiria pre- 


miją už lietuvių mokslo veikalą, išspausdintą atskira knyga ar pe- 
riodinėje spaudoje 1953 ir 1954 metais. 

2. Premija, $500 sumoje, skiriama už humanistinių mokslų veikalą (teo- 
logijos, filosofijos, literatūros mokslų ir meno mokslo, istorijos, kal- 
botyros, geografijos, archeologijs, folkloro, visuomeninių mokslų ir k.). 

3. Premija nebus skaldoma tarp atskirų autorių. 


4. Autoriai arba leidėjai veikalus komisijai atsiunčia ligi 1955 metų 


kovo 1 dienos “ Aidų" 


redakcijos adresu: 


A. Vaičiulaitis, 85-64 


144 St., Jamaica 35, N. Y. Pažymėti, kad tai siunčiama premijos ko- 
misijai. Neatsiųsti veikalai nebus svarstomi. 


5. Premijos sprendėjų komisiją sudaro: Tėv. dr. L. Andriekus, A. Ben- 
dorius, V. Čižiūnas, dr. A. Kučas, A. Vaičiulaitis. 


6. Premijai galima siųsti ir suminėtų mokslų srities rankraščius. 


AIDŲ GARBĖS PRENUMERATORIAI 


Metinei prenumeratai 10 dol. prisiuntė šie skaitytojai: A. Jautokaitė, Chi- 


cago, Ill.; 


thony, N. Mex.; 


kun. K. Juršėnas, Chicago, Ill.; 
J. Daukaitė, Detroit, Mich.; P. Leonas, Chicago, Ill.; 
dr. A. Sidlausiajts, Ottawa, Kanada; prel. 
New York, N. Y.; P. Laurinaitis, Kenton, Ohio; 


kun. dr. K. širvaitis, Akron, Ohio; 
kun. A. Lumas, St. An- 
F. Bartkus, Cle- 


Ed. Kalnenass Bearonii Ohio; kun. dr. J. Starkus, Bayonne, N. J.; G. Vasi- 


liauskas, Chicago, Ill.; 


J. Klimas, E. Chicago, Ind.; Rev. P. Totoraitis, New- 


ark. N. J.. Rev. V. Radvinauskas, Glenburn, No. Dak. 

O. F. M., Juozas Girnius, Alfonsas Nyka-Niliūnas 


Meninė priežiūra— Telesforas Valius 


Leidžia— Tėvai Pranciškonai 


Administracijos ad.resas— Aidai, 
680 Bushwick Ave., Brooklyn 21, N. Y. 


Dailininko adresas — Telesforas Valius, 
84 Pine Crest Rd., Toronto, Ont., Canada 

DIENRAšŠTIS “DRAUGAS,, 


APĖMĘS VISAS KULTŪRINIO IR POLITINIO GYVENIMO 
SRITIS, TAPO MĖGSTAMU IR VISUR SKAITOMU LIETU- 
VIŲ LAIKRAščIŲ IšEIVIJOJE. 


DRAUGAS, 


pradėjęs eiti 1909 metais savaitraščiu, o 1916 metais tapęs dienraščiu, 
šiandien. kaip galingas švyturys, stovi lietuviško veikimo sargyboje. 


DRAUGAS 


daugely kraštų ir didesniuose užsienio politikos centruose turėdamas ko- 
respondentų, išsamiai rašo apie viso pasaulio lietuvius. Į kultūros priedą 
gi sutelkęs daug įvairių sričių specialistų, jis kas savaitę gvildena moks- 
lo, meno, literatūros klausimus. 


DRAUGAS, 


kasmet skiria už romaną 1000 dol. premiją, skatindamas lietuvių rašy- 
tojus kurti. 


DRAUGAS, 


yra pigiausias lietuvių dienraštis pasaulyje. 


Jo metinė prenumerata: 
JAV ir Kanadoje — 8 dol. 
Čikagoje ir Cicere — 9 dol. 
Užsienyje — 11 dol. 


A*D*R. E2SLAS: 
2334 S. Oakley Ave. Chicago 8, III. 


